एक साल में बाइबल - ইণ্ডিয়ান ৰিভাইচ ভাৰচন - दिसंबर 29\n1. তোমালোকে বসন্তকালৰ সময়ত যিহোৱাৰ আগত প্ৰাৰ্থনা কৰা- ধুমুহা-বৰষুণ সৃষ্টি কৰোঁতা যিহোৱা তেৱেঁই! আৰু তেৱেঁই তেওঁলোকৰ বাবে জাকে জাকে বৰষুণ দিব, মানুহ আৰু পথাৰ উভয়ৰ বাবেই বৰষুণ বৰষাব।\n2. কিয়নো গৃহ-দেৱতাবোৰে অসাৰ কথা কয় আৰু দৈৱজ্ঞবোৰে মিছা দৰ্শন পাই, তেওঁলোকে মিছা সপোনৰ কথা প্ৰকাশ কৰি বৃথা সান্ত্বনা দিয়ে; এই কাৰণে তেওঁলোকে মেৰ-ছাগৰ নিচিনাকৈ ভ্ৰমি ফুৰে আৰু ৰখীয়া নোহোৱাত দুখ পায়।\n3. মেৰ-ছাগ ৰখীয়াসকলৰ অহিতে মোৰ ক্ৰোধ জ্বলি উঠিছে, আৰু এই পৰিচাৰকসকলক মই দণ্ড দিম; কিয়নো বাহিনীসকলৰ যিহোৱাই তেওঁৰ জাক যিহূদা-বংশৰ বুজ-বিচাৰ লৈ, তেওঁলোকক নিজৰ উত্তম ৰণুৱা ঘোঁৰা যেন কৰিব!\n4. তাৰে পৰাই চুকৰ শিলটো, তম্বু ধৰি ৰখা খুটি, যুদ্ধৰ ধনু আৰু অধিপতি সকল আহিব।\n5. তেওঁলোকে বীৰ হৈ যুঁজত বাটৰ বোকাত তেওঁলোকৰ শত্ৰুবোৰক গচকিব; তেওঁলোকে যুদ্ধ কৰিব, কিয়নো যিহোৱা তেওঁলোকৰ লগত আছে, আৰু যিসকল অশ্বাৰোহী, তেওঁলোকক লজ্জিত কৰিব।\n6. “মই যিহূদা বংশক সবল কৰিম আৰু যোচেফৰ বংশক উদ্ধাৰ কৰিম; কিয়নো তেওঁলোকক মই পুনৰায় পূৰ্ব অৱস্থালৈ আনিম কাৰণ তেওঁলোকৰ ওপৰত মোৰ দয়া আছে। তেওঁলোক যেন মোৰ দ্বাৰাই পৰিত্যক্ত হোৱা নাছিল, এনেকুৱা তেওঁলোক হ’ব; কাৰণ মই তেওঁলোকৰ ঈশ্বৰ যিহোৱা আৰু মই তেওঁলোকৰ প্ৰাৰ্থনাৰ উত্তৰ দিম।\n7. তেতিয়া ইফ্ৰয়িমীয়াসকল বীৰপুৰুষৰ নিচিনা হ’ব আৰু দ্ৰাক্ষাৰসৰ দ্বাৰাই যেনেকৈ মানুহৰ মনত আনন্দ হয়, তেওঁলোকৰ হৃদয়ত তেনে আনন্দ হ’ব; তেওঁলোকৰ সন্তান সকলে তাকে দেখি আনন্দ কৰিব। তেওঁলোকৰ হৃদয়ে যিহোৱাত উল্লাস কৰিব!\n8. মই তেওঁলোকক সুহুৰিয়াই মাতি একগোট কৰিম, কিয়নো মই তেওঁলোকক উদ্ধাৰ কৰিম আৰু তেওঁলোক পুনৰায় বৃদ্ধি পোৱাৰ দৰে বৃদ্ধি পাব!\n9. মই তেওঁলোকক জাতি সমূহৰ মাজত বীজ সিঁচাৰ দৰে সিঁচিছিলোঁ, কিন্তু তেওঁলোকে দূৰ দেশত মোক সোঁৱৰণ কৰিব যাতে তেওঁলোকে নিজ নিজ সন্তান সকলৰ সৈতে জীৱন-যাপন কৰি ঘূৰি আহিব।\n10. কিয়নো মই তেওঁলোকক মিচৰ দেশৰ পৰা ঘূৰাই আনিম আৰু অচূৰৰ পৰা তেওঁলোকক গোট খুৱাম। যেতিয়া তেওঁলোকৰ ঠাইৰ নাটনি হ’ব, তেতিয়া মই তেওঁলোকক গিলিয়দ দেশ আৰু লিবানোনলৈ আনিম।\n11. তেওঁলোকে সঙ্কটপূৰ্ণ সমুদ্ৰৰ মাজেদি যাত্রা কৰিব; তেওঁলোকে সাগৰৰ ঢৌক প্ৰহাৰ কৰিব; আৰু নীল নদীৰ সকলো জল তেওঁলোকে শুকুৱাই পেলাব। অচূৰৰ মহত্ত্ব তল পেলোৱা হ’ব আৰু মিচৰৰ দণ্ডডালি তেওঁলোকৰ পৰা দূৰ কৰা যাব।\n12. মই তেওঁলোকক মোৰে সৈতে সবল কৰিম আৰু তেওঁলোকে তেওঁৰ নামেৰে অহা-যোৱা কৰিব।” এয়েই যিহোৱাৰ ঘোষণা।\n1. হে লিবানোন, অগ্নিয়ে তোমাৰ এৰচ গছবোৰ গ্ৰাস কৰিবৰ কাৰণে তোমাৰ দুৱাৰবোৰ মুকলি কৰা!\n2. হে দেৱদাৰু, বিলাপ কৰা, কিয়নো এৰচ বৃক্ষ পতিত হ’ল, কাৰণ যি উত্তম আছিল সেইবোৰ নষ্ট হ’ল! হে বাচানৰ অলোন গছবোৰ, বিলাপ কৰা কিয়নো দুৰ্গম কাঠনি ভাঙি পৰিছে।\n3. মেৰ-ছাগ ৰখীয়াবোৰৰ মাতে চিঞৰিছে, কিয়নো তেওঁলোকৰ গৌৰৱ ধ্বংস-প্রাপ্ত হ’ল! যুৱা সিংহবোৰ গৰ্জি উঠিছে, কিয়নো যৰ্দ্দনৰ গৌৰৱ উচ্ছন্ন হ’ল।\n4. এই হেতুকে মোৰ ঈশ্বৰ যিহোৱাই এই কথা ক’লে, “বধ কৰিবলগীয়া মেৰ-ছাগৰ জাকক তুমি চৰোৱা;\n5. (সেইবোৰৰ কিনোতাবোৰে সেইবোৰক বধ কৰে আৰু নিজক দোষী বুলি নাভাবে; আৰু সেইবোৰক বেচোঁতা প্ৰতিজনে কয়, ‘যিহোৱা ধন্য হওঁক! কিয়নো মই ধনী হ’লো’, কাৰণ সেইবোৰৰ নিজ ৰখীয়াসকলে সেইবোৰক মৰম নকৰে।)\n6. কিয়নো দেশ-নিবাসীসকলক মই দয়া নকৰিম।” এয়ে যিহোৱাৰ ঘোষণা। “কিন্তু চোৱা! মই লোকসকলৰ প্ৰতিজনক নিজ মেৰ-ৰখীয়াৰ আৰু নিজ ৰজাৰ হাতত শোধাই দিম; তেওঁলোকে দেশ চূৰ্ণ কৰিব, কিন্তু মই তেওঁলোকৰ হাতৰ পৰা তেওঁলোকক উদ্ধাৰ নকৰিম।”\n7. তেতিয়া বেচোঁতাসকলৰ বধ কৰিবলগীয়া সেই মেৰ-ছাগ জাকবোৰৰ ৰখীয়া মই হ’লো, আৰু মই নিজৰ কাৰণে দুডাল লাখুটি ললোঁ; এডালৰ নাম “দয়া” আৰু আনডালৰ নাম “একতা” ৰাখিলোঁ। এইদৰে মই মেৰ-ছাগৰ জাকটো চৰাবলৈ ধৰিলোঁ।\n8. মই এক মাহৰ ভিতৰতে সেই তিনিজন মেৰ-ছাগ ৰখীয়াক বিনষ্ট কৰিলোঁ; কিয়নো মই তেওঁলোকৰ প্রতি অধৈৰ্য হ’লো - কিয়নো তেওঁলোকৰ প্ৰাণেও মোক ঘিণ কৰিলে।\n9. তেতিয়া মই ক’লো, “মই তোমালোকক আৰু নচৰাওঁ। যিবোৰ মৰি আছে - সেইবোৰক বিনষ্ট হ’বলৈ দিয়া। আৰু যিবোৰ অৱশিষ্ট থাকিব, সেইবোৰক ইজনে সিজনৰ মাংস খাওঁক।”\n10. সেই কাৰণে মই সকলো জাতিৰ লগত স্থাপন কৰা নিয়মটি ভাঙিবলৈ মোৰ সেই “দয়া” নামৰ লাখুটিডাল দুডোখৰ কৰিলোঁ।\n11. সেইদিনা সেই নিয়মটি ভঙা হ’ল আৰু মোক সেইদৰে কৰা দেখি বেচোঁতাসকলে জানিলে যে, এয়ে যিহোৱাৰ বাক্য!\n12. মই তেওঁলোকক কলোঁ, “যদি তোমালোকে ভাল দেখা, তেন্তে মোক মোৰ বেচ দিয়া; যদি ভাল নেদেখা তেন্তে নালাগে।” তেতিয়া তেওঁলোকে মোৰ বেচৰ অৰ্থে ত্ৰিশ চেকল ৰূপ জুখি মোক দিলে।\n13. তেতিয়া যিহোৱাই মোক ক’লে, “সেই ৰূপ ধন-ভঁৰালত জমা দিয়া, তেওঁলোকৰ বিবেচনাত এয়ে উচিত মূল্য!” তেতিয়া মই সেই ত্ৰিশ চেকল ৰূপ লৈ যিহোৱাৰ গৃহত কুমাৰৰ আগত জমা দিলোঁ।\n14. পাছত যিহূদা আৰু ইস্ৰায়েলৰ মাজত ভ্ৰাত্বৰ বন্ধন ভাঙিবলৈ মোৰ “একতা” নামৰ আনডাল লাখুটি দুডোখৰ কৰিলোঁ।\n15. তেতিয়া যিহোৱাই মোক পুনৰায় ক’লে, “তুমি আকৌ নিজৰ বাবে এজন অজ্ঞান মেৰ-ছাগ ৰখীয়াৰ সঁজুলি লোৱা,\n16. কিয়নো চোৱা! মই দেশত এজন মেৰ-ছাগৰ ৰখীয়া উৎপন্ন কৰিম! তেওঁ নষ্ট হ’বলগীয়া ছাগলীবোৰৰ বুজ বিচাৰ নল’ব। ছিন্ন-ভিন্ন হোৱা ছাগলীবোৰক নিবিচাৰিব বা ভগ্ন হোৱাটোক সুস্থ নকৰিব। আনকি সুস্থকো প্ৰতিপালন নকৰিব, কিন্তু হৃষ্টপুষ্টবোৰে মাংস খাব পাব আৰু সেইবোৰৰ খুৰাও ডোখৰ ডোখৰকৈ ছিঙিব।\n17. হায়, জাক এৰি যোৱা অযোগ্য মেৰ-ৰখীয়া! তেওঁৰ সোঁ চকু আৰু সোঁ হাতৰ বিৰুদ্ধে তৰোৱাল লৈ আহা! তেওঁৰ সোঁ হাত নিষ্কৰ্মা হৈ যাব আৰু তেওঁৰ সোঁ চকু অন্ধ হ’ব।\n1. ইস্ৰায়েলৰ বিষয়ে যিহোৱাৰ বক্তব্য - এয়ে যিহোৱাৰ ঘোষণা, যি জন আকাশ মণ্ডল বিস্তাৰ কৰোঁতা, পৃথিৱীৰ ভিত্তিমূল স্থাপন কৰোঁতা আৰু মনুষ্যৰ অন্তৰত আত্মা গঠন কৰোঁতা:\n2. চোৱা! মই যিৰূচালেমক চাৰিওফালে থকা আটাই জাতিবোৰক ঢলংপলং হোৱা পান-পাত্ৰস্বৰূপ কৰিম আৰু যিৰূচালেমক অৱৰোধ কৰা সময়ত এয়ে যিহূদাৰ বিৰুদ্ধেও ঘটিব।\n3. সেই দিনা মই যিৰূচালেমক সকলো জাতিৰ পক্ষে তুলিবলৈ কষ্টকৰ শিলস্বৰূপ কৰিম; আৰু যিসকলে তাক তুলিব, তেওঁলোকে নিজকে বৰকৈ আঘাত কৰিব আৰু পৃথিৱীৰ আটাই জাতিয়ে তাইৰ অহিতে গোট খাব।\n4. সেইদিনা যিহোৱাৰ ঘোষণা এই - “মই প্ৰত্যেক ঘোঁৰাক আঘাত কৰি ভয় লগাম আৰু তাত উঠা জনক বলীয়া কৰিম; মই যিহূদা বংশলৈ মোৰ চকু মুকলি কৰিম, কিন্তু সৈন্যসকলৰ প্ৰত্যেক ঘোঁৰাক আঘাত কৰি কণা কৰিম।\n5. তেতিয়া যিহূদাৰ প্ৰধান লোকসকলে নিজ নিজ মনতে ক’ব, ‘যিৰূচালেম নিবাসীসকল আমাৰ বল, কাৰণ বাহিনীসকলৰ যিহোৱা তেওঁলোকৰ ঈশ্বৰ’।\n6. সেই দিনা মই যিহূদাৰ পৰিচাৰকসকলক খৰিৰ মাজত থকা জুই ধৰা পাত্ৰৰদৰে আৰু ডাঙৰিবোৰৰ মাজত জ্বলাই থোৱা আৰিয়াৰ দৰে কৰিম; তেওঁলোকে সোঁ আৰু বাওঁ ফালে চাৰিওকাষে আটাই জাতিক গ্ৰাস কৰিব আৰু নিজ ঠাই যিৰূচালেমতেই পুনৰায় বাস কৰিব।\n7. দায়ূদৰ বংশ আৰু যিৰূচালেম-নিবাসীসকল যিহূদাতকৈ বৰ বুলি বিবেচিত নহ’বৰ কাৰণে, যিহোৱাই যিহূদাৰ তম্বুবোৰ প্ৰথমে ৰক্ষা কৰিব।\n8. সেইদিনা যিহোৱা যিৰূচালেম-নিবাসীসকলৰ ঢালস্বৰূপ হ’ব আৰু তেওঁলোকৰ মাজৰ দুৰ্ব্বল লোক সেইদিনা দায়ূদৰ সদৃশ হ’ব আৰু দায়ূদৰ বংশ ঈশ্বৰৰ সদৃশ, তেওঁলোকৰ আগে আগে যোৱা যিহোৱাৰ দূতৰেই সদৃশ হ’ব।\n9. আৰু সেইদিনা যিৰূচালেমৰ বিৰুদ্ধে অহা আটাই জাতিক মই নষ্ট কৰিবলৈ থিৰ কৰিম।”\n10. আৰু দায়ূদ-বংশৰ আৰু যিৰূচালেম নিবাসীসকলৰ ওপৰত মই অনুগ্ৰহ আৰু মিনতিৰ কাৰণে আত্মা বাকি দিম; তেতিয়া তেওঁলোকে মোক যি দৰে বিন্ধিছিল, সেই বিষয়ে তেওঁলোকে চাব। একেটি পুত্ৰৰ কাৰণে বিলাপ কৰা নিচিনাকৈ তেওঁলোকে তেওঁৰ কাৰণে বিলাপ কৰিব আৰু প্ৰথমে জন্মা পুত্ৰৰ বিয়োগত মানুহে বেজাৰ পোৱাৰ দৰে তেওঁলোকে তেওঁৰ কাৰণে মনত বেজাৰ পাব।\n11. মগিদ্দোন সমথলৰ হদদ-ৰিম্মোণত কৰা বিলাপৰ নিচিনাকৈ যিৰূচালেমত সেই দিনা মহা বিলাপ হ’ব।\n12. দেশৰ প্ৰত্যেক গোষ্ঠীয়ে বেলেগে বেলেগে বিলাপ কৰিব; দায়ূদ-বংশৰ গোষ্ঠীয়ে বেলেগে আৰু তেওঁলোকৰ পত্নীসকল বেলেগে; নাথন বংশৰ গোষ্ঠীয়ে বেলেগে আৰু তেওঁলোকৰ পত্নীসকল বেলেগে বিলাপ কৰিব।\n13. লেবী-বংশৰ গোষ্ঠীয়ে বেলেগকৈ আৰু তেওঁলোকৰ পত্নীসকল বেলেগে; চিমিয়ীৰ গোষ্ঠীয়ে বেলেগে আৰু তেওঁলোকৰ পত্নীসকল বেলেগে;\n14. প্রত্যেক অৱশিষ্ট গোষ্ঠীৰ মাজত এক এক গোষ্ঠীয়ে বেলেগে আৰু তেওঁলোকৰ পত্নীসকলে বেলেগে বেলেগে বিলাপ কৰিব।\n1. তোমালোকে যিহোৱাৰ প্ৰশংসা কৰা। যিহোৱাৰ উদ্দেশ্যে এটি নতুন গীত গোৱা, ভক্তসকলৰ সমাজত তেওঁৰ প্ৰশংসাৰ গান কৰা,\n2. ইস্ৰায়েলে নিজৰ সৃষ্টিকৰ্ত্তাক লৈ আনন্দ কৰক; চিয়োনৰ সন্তান সকলে নিজৰ ৰজাসকলক লৈ আনন্দ কৰক।\n3. তেওঁলোকে নাচি নাচি তেওঁৰ নামৰ প্ৰশংসা কৰক, খঞ্জৰী আৰু বীণা লৈ তেওঁৰ উদ্দেশ্যে প্ৰশংসাৰ গান কৰক।\n4. কিয়নো যিহোৱাই নিজৰ লোকসকলক লৈ আনন্দ পায়; তেওঁ নম্ৰসকলক উদ্ধাৰ কৰি সন্মানিত কৰে।\n32. তুমি যদি অজ্ঞানী হোৱা, তেনেহ’লে তুমি নিজকে প্রশংসা কৰা, বা যদি তুমি কু-কল্পনা কৰা, তেনেহ’লে তোমাৰ মুখত তোমাৰ হাত দিয়া।\n33. যিদৰে গাখীৰ মন্থন কৰিলে মাখন হয়, আৰু নাক মোহাৰিলে তেজ ওলায়, সেইদৰে ক্ৰোধে বিবাদ সৃষ্টি কৰে।\nপ্ৰকাশিত বাক্য 19:1-21\n1. এইবোৰ ঘটনা ঘটাৰ পাছত, মই স্বৰ্গত থকা বৃহৎ এদল মানুহৰ মহাধ্বনি শুনিলোঁ, বোলে, “হাল্লিলুয়া৷ পৰিত্রাণ, মহিমা আৰু পৰাক্ৰম আমাৰ ঈশ্বৰৰ৷\n2. তেওঁৰ সকলো সোধ-বিচাৰ, সত্য আৰু ন্যায়; তেওঁ সেই মহা-বেশ্যাৰ বিচাৰ কৰিলে সেই বেশ্যাই নিজৰ বেশ্যা-কৰ্মৰ দ্বাৰা পৃথিৱী ভ্ৰষ্ট কৰিছিল৷ যি ৰক্তপাত তাইয়ে বোৱাইছিল, তেওঁ নিজৰ সেই দাস সকলৰ ৰক্তপাতৰ প্ৰতিশোধ ল’লে, ৷”\n3. আৰু তেওঁলোকে পুণৰাই ক’লে, “হাল্লিলুয়া! আৰু তাইৰ ধোঁৱা চিৰকাল তাইৰ পৰা উঠি থাকিব।”\n4. পাছত সেই চৌবিশ জন পৰিচাৰক আৰু চাৰি জীৱিত প্ৰাণীয়ে সিংহাসনত বহি থকা ঈশ্ৱৰক দণ্ডৱতে আৰাধনা কৰিলে৷ তেওঁলোকে কলে, “আমেন৷ হাল্লিলুয়া!”\n5. তেতিয়া সিংহাসনৰ পৰা আৰু এটা মাত ওলাল, বোলে, “হে ঈশ্বৰৰ দাস সকল, হে তেওঁৰ ভয়কাৰী সকল, তোমালোক সৰু বৰ সকলোৱে আমাৰ ঈশ্বৰৰ স্তুতি কৰা৷”\n6. পাছত বৃহৎ এদল মানুহৰ মাতৰ নিচিনা, নিনাদিত কৰা পানীৰ মাতৰ নিচিনা আৰু ঘোৰ মেঘ-গৰ্জ্জনৰ মাতৰ দৰে এই বাণী শুনিলোঁ, “হাল্লিলুয়া! কিয়নো যি জন প্ৰভু আৰু পৰমেশ্বৰ, আমাৰ সকলোৰে শাসনকর্তা জনে, ৰাজত্ব গ্ৰহণ কৰিছে।\n7. আহা, আমি অতি আনন্দেৰে উল্লাসিত হৈ তেওঁৰ মহিমা স্বীকাৰ কৰোঁহক; কিয়নো সেই মেৰ-পোৱালিৰ বিবাহ উপস্থিত হ’ল; আৰু তেওঁৰ ভাৰ্যাই নিজকে যুগুত কৰিলে।”\n8. আৰু পিন্ধিবৰ কাৰণে তাইক সন্মতিৰ সৈতে, শণ সুতাৰ উজ্জল আৰু শুদ্ধ মিহি কাপোৰ দিয়া হ’ল; (কিয়নো সেই মিহি বস্ত্ৰ পবিত্ৰ লোকৰ ধাৰ্মিকতা স্বৰূপ।)\n9. পাছত দূত জনে মোক ক’লে, “তুমি এই কথা লিখা: মেৰ-পোৱালিৰ বিবাহৰ ভোজলৈ যি সকল নিমন্ত্ৰিত হৈছে তেওঁলোক ধন্য।” তেওঁ মোক পুনৰ ক’লে, “এইবোৰ ঈশ্বৰৰ সত্য বাক্য।”\n10. তেতিয়া তেওঁক প্ৰণিপাত কৰিবলৈ মই তেওঁৰ চৰণত পৰিলো। কিন্তু তেওঁ মোক ক’লে, “সাৱধান, এনে নকৰিবা! মই তোমাৰ সহদাস আৰু যীচুৰ সাক্ষ্য ধাৰণ কৰা তোমাৰ ভাই সকলৰো সহদাস; ঈশ্বৰকহে প্ৰণিপাত কৰা, কিয়নো যীচুৰ সাক্ষ্যই ভাববাণীৰ আত্মা।”\n11. তেতিয়া মই স্বৰ্গৰ দ্ৱাৰ মুকলি কৰা দেখিলোঁ; আৰু মই চাওতে তাত এটা বগা ঘোঁৰা দেখিলোঁ; তাৰ ওপৰত উঠা জনক বিশ্বাসী আৰু সত্য বোলে; তেওঁ ধাৰ্মিকতাৰে সোধ-বিচাৰ আৰু যুদ্ধ কৰে।\n12. তেওঁৰ চকু অগ্নিশিখা আৰু তেওঁৰ মুৰত অনেক কিৰীটি আছে৷ তেওঁৰ এটা নাম লিখা আছে কিন্তু সেই নাম তেওঁৰ বাহিৰে আন কোনেও নাজানে।\n13. তেওঁ পিন্ধা বস্ত্ৰ তেজত দুব মৰা; তেওঁৰ নাম হ’ল- ঈশ্বৰৰ বাক্য৷\n14. স্বৰ্গীয় সৈন্য সকলে শণ সুতাৰ বগা আৰু শুদ্ধ মিহি কাপোৰ পিন্ধি, বগা ঘোঁৰাবোৰৰ ওপৰত উঠি তেওঁৰ পাছে পাছে গ’ল।\n15. তেওঁ জাতি সকলক আঘাত কৰিবলৈ তেওঁৰ মুখৰ পৰা এখন চোকা তৰোৱাল ওলায় আৰু তেওঁ লোহাৰ দণ্ডেৰে তেওঁলোকক শাসন কৰিব; আৰু সৰ্বশক্তিমান ঈশ্বৰৰ প্ৰচণ্ড ক্ৰোধৰূপ দ্ৰাক্ষাৰসৰ পেৰাশাল তেৱেঁই গচকে।\n16. তেওঁৰ বস্ত্ৰত আৰু কৰঙণত, এই নাম লিখা আছে, “ৰজাৰো ৰজা আৰু প্ৰভুৰো প্ৰভু৷”\n17. পাছত মই সুৰ্য্যত থিয় হোৱা এজন দূত দেখিলোঁ; তেওঁৰ মুৰৰ ওপৰত আকাশত উড়ি ফুৰা সকলো পক্ষীক বৰ মাতেৰে ৰিঙিয়াই ক’লে, “আহা, তোমালোকে ঈশ্ৱৰৰ ভোজনৰ বাবে একলগ হোৱা৷\n18. তোমালোকে ৰজা সকলৰ মঙহ, সেনাপতি সকলৰ মঙহ, শক্তিমন্ত সকলৰ মঙহ, ঘোঁৰা আৰু তাত উঠি থকাবোৰৰ মঙহ, দুয়ো স্বাধীন আৰু দাস, সৰু আৰু বৰ সকলোৰে মঙহ আহি খোৱা।”\n19. পাছত সেই পশু আৰু পৃথিৱীৰ ৰজা সকল আৰু তেওঁলোকৰ সৈন্যবোৰকো গোট খোৱা দেখিলোঁ। তেওঁলোকে সেই ঘোঁৰাত উঠা জনৰ লগত তেওঁৰ সৈন্যৰ সৈতে যুদ্ধ কৰিবলৈ ওলাই আহিছিল৷\n20. তেতিয়া পশু আৰু তাৰে সৈতে যি ভাঁৰি-কোৱা ভাববাদীয়ে তাৰ আগত আচৰিত চিন দেখুৱাইছিল, যাৰ দ্ৱাৰাই সেই পশুৰ ছাব মাৰি লোৱা সকলক আৰু তাৰ প্ৰতিমূৰ্তিক প্ৰণিপাত কৰাবোৰক ভুলাইছিল, সেই দুয়োকো বন্দী কৰা হ’ল আৰু গন্ধকেৰে জ্বলি থকা জুইৰ সৰোবৰত, জীয়াই জীয়াই দুয়োকো পেলোৱা হ’ল।\n21. আৰু অৱশিষ্ট সকলক সেই ঘোঁৰাত উঠা জনৰ মুখৰ পৰা ওলোৱা তৰোৱালৰ দ্বাৰাই বধ কৰা হ’ল; আৰু সকলো চৰাইবোৰ সিহঁতৰ মঙহেৰে তৃপ্ত হ’ল।


চিত্ৰ সংবাদ: যাদৱ পায়েং (প্ৰশান্ত শ‌ইকীয়া) - সাহিত্য ডট অৰ্গ\nএই অসাধাৰণ সাধাৰণ মানুহজনক চিনি পাইছেনে? যোৱা ২১ নৱেম্বৰ তাৰিখে তোলা ফটোখনৰ এই মুহূৰ্তত তেওঁ আমাক কি কৈ আছিল জানেনে? ”নৈৰ সিপাৰে সৌ বালি চাপৰিতো মই গছপুলি ৰুম”। ঝঁ জিঅ’ন’ৰ “আশাৰ কঠীয়া ৰুই সুখ গজোৱা মানুহজন” যেন সাক্ষাৎ আমাৰ চকুৰ আগত। কাহিনীটোৰ নায়ক এলজিয়াৰ্ড বুফিয়াৰ স্বয়ং যেন আমাৰ চকুৰ আগত।\nঝঁ জিঅ’ন’ (Jean Giono) এজন ফৰাচী লেখক। ১৯৫৩ চনত তেওঁ L’homme qui Plantait des Arbres নামে এটা কাহিনী লিখিছিল। Vogue আলোচনীয়ে “The Man Who Planted Trees” শিৰোনামেৰে ১৯৫8 চনৰ মাৰ্চ মাহত কাহিনীটো প্ৰকাশ কৰিছিল। তাৰ পিছতে প্ৰায় ৪০০০ শব্দৰ এই কাহিনীটোৱে মানৱ চিন্তাধাৰত যুগান্তকাৰী প্ৰভাৱ পেলালে আৰু সামাজিক বনানীকৰণৰ ধাৰণা আৰু প্ৰচেষ্টাৰ প্ৰতি সকলোকে সচেতন কৰি তুলিলে। এলজিয়াৰ্দ বুফিয়াৰ নামৰ মানুহজনৰ নিৰলস আৰু নিস্বাৰ্থ ঐকান্তিক প্ৰচেষ্টাত কেনেদৰে জলহীন-বৃক্ষহীন আল্পছ্ পৰ্বতৰ পাদদেশৰ এটি উপত্যকা এক দশকৰ অন্তত সেউজ প্ৰাণচঞ্চল ভূমিলৈ পৰিবৰ্তন হয় তাৰে কাহিনী The Man Who Planted Trees। কল্পকাহিনীৰ নায়ক এলজিয়াৰ্দ বুফিয়াৰৰে জীয়াৰূপহেন আমাৰ যাদৱ পায়েং।\nনীৰৱ কৰ্মী যাদৱ পায়েং প্ৰকৃতি সম্পৰ্কীয় জ্ঞানৰ মেটমৰা ভঁৰাল। মুলাই চাপৰিৰ গছ-বনৰ ছাঁ-পোহৰৰ মাজে মাজে আমাক কৈ গৈছিল বিবিধ আৰণ্যক অভিজ্ঞতা। বিনয়ী মানুহজনে কৈ গৈছিল কেনেদৰে তিনিটা দশকৰো অধিক কালত আজিৰ ১৩৬০ একৰৰো অধিক মাটিত বিস্তৃত এই অৰণ্য গঢ়ি তুলিছিল। আজি যি ঠাইত মুলাই কাঠনিবাৰী সেউজ প্ৰাণেৰে উখল-মাখল হৈ আছে সেই ঠাই এসময়ত আছিল শুকান বালি চাপৰি। প্ৰাকৃতিক ভাৰসাম্যতাৰ বাবে তেওঁ যে আমৰলি পৰুৱাও হাবিখনত মেলিছে সেয়া আমাক জানিবলৈ দিলে। এঠাইত দেখুৱালে বাঘৰ খোজৰ চিহ্ন। কৈ গ’ল বিভিন্ন বন-বিৰিখৰ ঔষধি আৰু অন্যান্য ব্যৱহাৰিক সম্ভাৱনাৰ কথা। একোবাৰত চোৰাং চিকাৰীয়ে তেওঁৰ হাবিত থকা গঁড় হত্যাৰ কথাত মৰ্মাহত হৈ কান্দি পেলালে। প্ৰকৃতিৰ প্ৰতি থকা তেওঁৰ একনিষ্ঠ মৰম আৰু তাক ৰক্ষণাবেক্ষণৰ বাবে কৰা অহোপুৰুষাৰ্থই আমাৰ বুকুতো আত্মানুসন্ধানৰ হাহাকাৰ সৃষ্টি কৰিলে ।\nমুলাই কাঠনিবাৰীত যি অভিজ্ঞতা অনুভূত হ’ল সেয়া আছিল আমাৰ বাবে অনিৰ্বচনীয়; তেনেই নতুন। বতাহে দৌৰা-দৌৰি কৰি উলূৱনিত তুলিছিল মোজাৰ্টেও ভাবিব নোৱাৰা সুৰৰ লহৰ। আমাৰ কৰ্ণপটহত সুৰটো আজিও ভাহি আছে। হালি-জালি নাচি থকা তাছি (উলূ)ৰ মাজেৰেই চেঁকুৰ মেলিছিল কেইটামান পোহনীয়া ঘোঁৰা। কাঠনিবাৰীখন মুলাইৰ লগতে কেইবাটাও পৰিয়ালৰ জীৱন-জীৱিকাৰ সকাহ। তেওঁলোকৰ তাত গৰু-ম’হৰ খুটি আছে। গাহৰি-গৰু-ম’হে বনত মুকলিকৈ চৰি ফুৰিছিল। এপাল ম’হৰ মাজেৰে আমি পাৰ হৈ গৈছিলোঁ। আমাক বাট এৰি দিছিল যদিও মহ’জাকৰ মাজেৰে পাৰ হৈ যাওঁতে জীউ উৰি গৈছিল। প্ৰায় ত্ৰিশটামান ম’হ, তাতে হাবিত মুকলিকৈ থাকি আধা-বনৰীয়া। আমাক সাহস দি মুলায়ে ক’লে; ”একো নকৰে! কেৱল সিহঁতৰ চকুত চকু নথ’লেই হ’ল।”\nযাদব পায়েঙৰ মুলাই কাঠনিবাৰীত জীৱন আছে, জীৱনৰ উচাহো আছে আৰু লগতে আছে জীৱনৰ সত্য- জীয়াই থকাৰ সংগ্ৰাম। পাঁচজনীয়া পৰিয়ালটোৰ গধুৰ দায়িত্ব সামৰি তেওঁ ঢাপলি মেলে কাঠনিবাৰীলৈ। এতিয়া বাৰিষা দিনত মানুহ তল যোৱা পানী ফালি নাও চলাই সাত-আঠ কিলোমিটাৰ অতিক্ৰমি কাঠনিবাৰীলৈ গাহৰিৰ দানা লৈ যায় তেওঁৰ বাৰ কি তেৰ বছৰীয়া ল’ৰাই। পৰিয়ালৰ সকলো সমানেই পৰিশ্ৰমী। তেওঁ আমাক জানিবলৈ দিছিল ল’ৰা-ছোৱালীকেইটাৰ পঢ়াৰ দায়িত্বকে যদি কোনোবাই লোৱাহেঁতেন তেওঁ বৰ সকাহ পালেহেঁতেন। কাঠনিবাৰীখনৰ প্ৰতি সৰুটো ল’ৰাৰ আগ্ৰহ বেছি বুলি তেওঁ জনাইছিল। সেই আগ্ৰহক সুবিকশিত হ’বলৈ দিলে, উপযুক্ত যতন কৰিলে অসমে এজন সুসম্পদ কিজানি পায়েই কোনে জানে? দেশে-বিদেশে তেওঁৰ খ্যাতি ৰৈ বৈ গ’লেও আমাৰ ৰাজ্য চৰকাৰৰ তেওঁৰ প্ৰতি ঔদাসীন্য মন কৰিবলগীয়া। দেৰিকৈ হ’লেও সামাজিক স্বীকৃতিয়ে তেওঁক আৰু কাম কৰি যাবলৈ উদ্যম দিছে। তেওঁৰ ভাষাতে ”আৰু দহ-পোন্ধৰ বছৰ আগতেই এনে স্বীকৃতি পোৱা হ’লে আৰু বহুত কাম কৰি যাব পাৰিলোহেঁতেন”। কথাৰ মাজে মাজে খৰি বুটলি বুটলি তেওঁ কৈছিল যে বাহিৰৰ পৰা অনেক মানুহে তেওঁক লগ পাবলৈ আহে, কিন্তু অসমৰ মানুহ বিশেষকৈ স্কুল-কলেজৰ ছাত্ৰ-ছাত্ৰী আহিব লাগে।\nসৃষ্টি আৰু ধ্বংস- এই দুই বিপৰীতমুখী ক্ৰিয়া প্ৰকৃতিৰ চিৰাচৰিত কথা। মুলাই কাঠনিবাৰীতো প্ৰকৃতিৰ এই দুই নিয়মে পৰিৱেশতন্ত্ৰটো ৰচনা কৰিছে। ইয়াৰোপৰি অনেক যত্নেৰে নিজ হাতেৰে যাদৱ পায়েঙে কাঠনিবাৰী ঠন ধৰি উঠাত সহায় কৰিছে। তেওঁৰ মৰম-যত্নতে তাত অনেক পশু-পক্ষীয়ে থিতাপি লৈ স্বৰ্গীয় প্ৰাণ চাঞ্চল্যৰ সৃষ্টি কৰিছে। কিন্তু ধ্বংসকামী মানসতাৰ কিছু মানুহ কাঠনিবাৰীখনৰ অনিষ্ট কৰিবলৈ সদায় তৎপৰ। এই ‘বৰাই নোখোৱা কচু’বোৰৰ ভিতৰত কাঠ-বাঁহ কাটি নিয়া মানুহকে আদি কৰি চোৰাং চিকাৰীলৈকে আছ। কাঠনিবাৰীখনত চোৰাং চিকাৰীয়ে গঁড় হত্যা কৰাৰ মৰ্মন্তুদ খবৰ কাততে-পত্ৰই আপোনালোকে পাইছেই নিশ্চয়। এজন মানুহৰ অহোপুৰুষাৰ্থত সৃষ্ট এই বিস্তৃত অৰণ্যত সৃষ্টিৰ বিপৰীতে মানৱকৃত (human induced) ধ্বংসৰ কথাটোৱেহে যাদৱ পায়েঙৰ লগতে আমাকো চিন্তাত কাতৰ কৰিছে। মুলাই কাঠনিবাৰীক ৰক্ষা কৰাৰ দায়িত্ব জানো অকল যাদব পায়েঙৰ?\nপ্ৰকৃতিৰ প্ৰতি থকা অকৃত্ৰিম আৰু অপৰিসীম ভালপোৱাই যাদৱ পায়েঙক তেওঁ নজনাকৈয়ে সকলোৰে দৃষ্টিত অসাধাৰণ হৈ ধৰা দিলে। আপুনি, মই সৰুৰে পৰা প্ৰকৃতি সংৰক্ষণৰ কথাকে পঢ়ি-শুনি থাকিও কৰিব পাৰিলোঁ কি?\nকাঠনিবাৰীখনৰ পৰা মানুহে কাঠ-বাঁহ কাটি নিব বিচাৰে। চোৰাং চিকাৰীৰ দৌৰাত্ম্য আছেই। তেওঁ অতি দুখেৰে কৈছিল যে গঁড়বোৰে সদায় নিৰ্দিষ্ট ঠাইতে থিতাপি লয়। সেয়ে চোৰাং চিকাৰীহঁতে গঁড়ৰ লাদৰ দ’ম দেখিয়ে ৰাতি সহজে চিকাৰ কৰে। ইয়াৰোপৰি হাতী-মানুহৰ সংঘাতেও এক ডাঙৰ প্ৰত্যাহ্বান ৰূপে দেখা দিছে। কাঠনিবাৰীখনৰ কাষৰ-পাঁজৰে ধান খেতি কৰা হয়। হাতীয়ে শইচ নষ্ট কৰাৰ উপৰি অনেক ধন-জনৰ হানি কৰিছে। এই সমস্যাৰো আশু সমাধান লাগে। সাংসাৰিক মানুহ হিচাপে তেওঁ পাঁচজনীয়া পৰিয়ালটিৰ সকলোখিনি জোৰা-ফোন্দাও মাৰিব লাগে। তেওঁ প্ৰকৃতিৰ মৰমক নেওচা দিব নোৱাৰে। কাঠনিবাৰীৰ দায়িত্ব সদাই আগ। সেয়েহে তেওঁ কাঠনিবাৰীৰ উত্তৰৰ সীমাত ৰৈ সকলো প্ৰত্যাহ্বান নেওচি দৃঢ়তাৰে আমাক কৈছিল; ”নৈৰ সিপাৰে সৌ বালি চাপৰিতো মই গছপুলি ৰুম ”। আদৰ্শৰ এই দৃঢ়তাৰ বাবেই যাদৱ পায়েং মোৰ দৃষ্টিত নতুন আলোক হৈ ধৰা দিছে। এই আলোক অনুসৰণ কৰোঁ আহক।\n← জলছবি (পৰাগ পিংকু বৰঠাকুৰ)\nমই, মহেশ্বৰ,মিনু আৰু ৰিক্সাচালক (যুগলচন্দ্ৰ বৰা) →


Earn Money: কন্যাৰ বিয়াৰ বাবে ৭ বছৰত ৫০ লাখ টকাৰ পুঁজি বনাওক ! জানক কি এই আঁচনি আৰু ইয়াত কিমান বিনিয়োগ কৰিব লগিব ?– News18 assam\nHome » photogallery » lifestyle »Earn Money: কন্যাৰ বিয়াৰ বাবে ৭ বছৰত ৫০ লাখ টকাৰ পুঁজি বনাওক ! জানক কি এই আঁচনি আৰু ইয়াত কিমান বিনিয়োগ কৰিব লগিব ?\nEarn Money: কন্যাৰ বিয়াৰ বাবে ৭ বছৰত ৫০ লাখ টকাৰ পুঁজি বনাওক ! জানক কি এই আঁচনি আৰু ইয়াত কিমান বিনিয়োগ কৰিব লগিব ?\nযদি আপুনি অধিক ৰিটাৰ্ণ বিচাৰে তেন্তে প্ৰণালীবদ্ধ বিনিয়োগ আঁচনি (SIP) আপোনাৰ বাবে এক ভাল বিকল্প। আপুনি এছআইপিৰ জৰিয়তে কেইবছৰমানৰ ভিতৰত ভাল ৰিটাৰ্ণ পাব পাৰে। আপুনি এই মাহৰ বাবে কমেও ৫০০ টকা বিনিয়োগ কৰিব পাৰে।\n| December 25, 2021, 09:32 IST\nযদি আপুনি আপোনাৰ ছোৱালীক অতি ধুমধামেৰে বিয়া দিব বিচাৰে তেন্তে চিন্তা কৰাৰ কোনো প্ৰয়োজন নাই। কিয়নো আজি বহুতো আঁচনি আছে য'ত আপুনি বিনিয়োগ কৰিব পাৰে আৰু এক বৃহৎ পুঁজি সৃষ্টি কৰিব পাৰে (earn money)। বিনিয়োগ পৰামৰ্শদাতাসকলে কয় যে যদি আপুনি বিনিয়োগ আৰম্ভ কৰি আছে তেন্তে আপুনি সময়ৰ বাবে অপেক্ষা কৰা উচিত নহয়। আপোনাৰ ধন বাকী থকাসময়ৰ পৰা বিনিয়োগ আৰম্ভ কৰক।\nবিনিয়োগ কৰোঁতে অনুশাসনৰ যত্ন ল'ব। ইয়াৰ অৰ্থ হৈছে আপুনি সময়মতে বিনিয়োগ কৰি থাকিব লাগিব বা ইয়াক বৃদ্ধি কৰি থাকিব লাগিব। গতিকে কেনেকৈ আৰু ক'ত বিনিয়োগ কৰিব লাগে জানো আহক।\nSIPত বিনিয়োগ কৰক- যদি আপুনি অধিক ৰিটাৰ্ণ বিচাৰে তেন্তে প্ৰণালীবদ্ধ বিনিয়োগ আঁচনি (SIP) আপোনাৰ বাবে এক ভাল বিকল্প। আপুনি এছআইপিৰ জৰিয়তে কেইবছৰমানৰ ভিতৰত ভাল ৰিটাৰ্ণ পাব পাৰে। আপুনি এই মাহৰ বাবে কমেও ৫০০ টকা বিনিয়োগ কৰিব পাৰে।\n১০০০ হাজাৰ বিনিয়োগৰ ওপৰত ২০ লাখ পুঁজি সৃষ্টি কৰা হ'ব- ফ্ৰেংকলিনৰ প্লাটুন অফ ইণ্ডিয়াৰ ৱেবছাইটত এটা চিপ কেলকুলেটৰঅনুসৰি, যদি আপুনি প্ৰতি মাহে ১০০০ টকা বিনিয়োগ কৰে, আপুনি ২০ বছৰত ২০ লাখ টকালৈকে উপাৰ্জন কৰিব পাৰে। এই গণনাটো গড় বাৰ্ষিক ১২ শতাংশ সুতত কৰা হয়।\nএনেদৰে সৃষ্টি কৰা হয় ৫০ লাখ পুঁজি- ৭ বছৰত ৫০ লাখ টকাৰ পুঁজি সৃষ্টি কৰিবলৈ আপুনি প্ৰতি মাহে ৪০ হাজাৰ টকা বিনিয়োগ কৰিব লাগিব। এই গণনাক গড় চি.এ.জি.আৰ. ৰিটাৰ্ণ ১২% বুলি গণ্য কৰা হয়। এইটো দেখা গৈছে যে দীৰ্ঘম্যাদী সময়ত ইকুইটি ভালদৰে ঘূৰি আহে।\nউপদেষ্টাসকলে কৈছে যে বৃহৎ পৰিমাণৰ ধনেৰে বিনিয়োগ আৰম্ভ কৰাটো প্ৰয়োজনীয় নহয়। আপুনি বিচাৰিলে ১০০ টকাতকৈ অধিক বিনিয়োগ কৰিব পাৰে। কিন্তু যদি আপুনি এছ.আই.পি.-ৰ জৰিয়তে বিনিয়োগ কৰিব বিচাৰে, আপুনি ৫০০ টকা বিনিয়োগ কৰিব লাগিব। যদি আপুনি প্ৰতি মাহে নিয়মীয়াকৈ ইমান বিনিয়োগ কৰে, ২০ বছৰত, পৰিমাণ ৫ লাখ টকাৰ ওচৰত হ'ব।


লুণ্ঠনৰ শেষৰ এটা দুপৰীয়া - এই সময়ত ᴾᴶᴹ\n16 Dec লুণ্ঠনৰ শেষৰ এটা দুপৰীয়া\nPosted at 01:13h in গল্প\tby\tপংকজ জ্যোতি মহন্ত0Comments\nমাকে হিয়া ঢাকুৰি কান্দিবলৈ ধৰিলে— “অ’ পুতলী, মই কাহানিও ভবা নাছিলোঁ। তয়ে কচোন, কেনেকৈ ভাবিব পাৰোঁ— সিও তেনেকুৱা কৰিব পাৰে বুলি! জুহালৰ আগৰ কঁৰীয়াটোত থকা টকা-পইছাকেইটাও সি এৰি থৈ নগ’ল। হেৰৌ, তেওজ-বেলি চোৰ সোমাওঁতে সিহঁতেও সেইটো সেইভাগেই এৰি থৈ গৈছিল। শাহু-মায়ে দিয়া মোৰ দুগদুগীডালৰ বৰ-মণিটো— তাকেতো এৰি থৈ যা। সেইটোও এৰি থৈ যাবলৈ তোৰ সত নগ’ল নে?”\n—“হোৱাখিনি হৈ গ’ল; দুখ নকৰিবি কণমাই। তই কিবা, সেইখিনি আকৌ গোটাব নোৱাৰিবিনে? তোৰ ছাগলীকেইটা, ধাননিডৰা কোনে মাৰিব পাৰে? তোৰ কৰ্মী মানুহটোক কোনে বাধা দিব পাৰে? সি সব লুটি নিলেও তোৰ মনোবলটো লুটিব পাৰিব জানো কোনোবাই? তই এদিন ইয়াৰ দুগুণ ঘটিব পাৰিবি।”\nপুতলীৰ কথাখিনি শুনি কণমাইৰ মনত পুতেকটোৰ প্ৰতি ঘিণা তীব্ৰতৰ হৈ পৰিল— “ওলাই গৈছ যা, ঘৰখন কিয় লুটি লৈ গৈছ! বৰ-পুতেৰটো হৈ তই তাকেই বিবেচনা কৰিলি? আমাক বেয়া পাইছ— তই ওলাই গৈছ; গৈছ যা— নিজে ভাল হৈ ওলাই যা; আমাক দেখুৱা— তই ভাল বুলি। তেতিয়াহে আমি বুজিম। চাই থাক পুতলী, এদিন তই মোৰ ঘোৰ শত্ৰু হ’লেও মোক নাহাঁহিবি কিন্তু। সি মোৰ ল’ৰা হৈ থকা নাই; তাৰ জন্ম আজিৰ পৰা পঁচিশ বছৰৰ আগতে হোৱা নাছিল, তাৰ জন্ম কালি হৈছে। সি কি কৰিবগৈ পাৰিব মই জানো— পিছফালৰ পৰা কাৰোবাৰ জেপ কাটিব লাগিব সি, নহ’লে দুই-এটাক কাটি-মাৰি দখলদাৰ হৈ লোকৰ খাই জীয়াই থাকিব সি।”\n“বাদ দে অ’, তেনেকৈ নক’বি।” — পুতলীয়ে ক’লে — “তই আশীৰ্বাদ দে এতিয়া তাক। সেইখিনি বেচি-কুচি মূলধন কৰি সি কিবা এটা আৰম্ভ কৰিব পাৰে যদি কৰক। মোৰ মনে কয়— তই ঈশ্বৰৰ ওচৰত কেতিয়াও ভুল কৰা নাই; সি এদিন তোৰ কাষলৈ ঘূৰি আহিব।”\nকণমাইৰ কান্দোন ইতিমধ্যে মাৰ গৈছিল যদিও খং মাৰ যোৱা নাছিল। তথাপি তাই আৰু একো নক’লে। আনে যাতে তাইক বুজাই বৰাই থাকিব লগা নহয়, তাৰ প্ৰতি তাই সচেতন হৈ পৰিল। তামোল খাই খাই ক’লা কৰি পেলোৱা আৰু কেতিয়াও দাঁতন লগাই নোপোৱা গোটেই দাঁতকেইটা উলিয়াইয়ো তাই হাঁহিব জানে; টিকা ফটা ৰ’দতো খেতি-পথাৰত লাগি লাগি পুৰি পেলোৱা গাৰ ছালখনেৰেও তাই নিজক সুখী বুলি অনুভৱ কৰে; আজি পোৰা হৃদয়খন লৈয়ো তাই সুখ-সমৃদ্ধি আৰ্জিব পাৰিব।\nএঘাৰ দিনৰ পাছত পুৱাবেলাতে কণমাইৰ বৰপুতেক বলিন ঘৰলৈ উভটি আহিল। সি পদূলি-মুখ পাওঁতেই ঘৰৰ আৰু চুবুৰিৰ ইটোৱে-সিটোৱে তাক দেখা পালে। মুখত তাৰ থেঁতেলা খোৱা আঘাতৰ চিন। তাক ক্লান্ত দেখা গৈছে, অৱশ্যে সুঠাম দেহাটোৱে এতিয়াও যিকোনো মুহূৰ্ততে সি যে হিংস বা উদ্যমী হৈ উঠিব পাৰে তাৰ ইংগিত স্পষ্টকৈ দি আছে। তাৰ মুখত আৰু কিছুমান ভাৱ পৰিস্ফুট হৈছে, কিন্তু সেইবোৰ অনুশোচনা নে কূৰ্চুট-কপট সেইয়া কোনেও বুজিব পৰা হোৱা নাই; গাত দাৰ ঘাপ পৰা বাঘৰ দৰে তাৰ চকুত এনে ভাব প্ৰকাশ হৈ আছে যে তাৰ সন্মুখত আৰু চাৰিওফালে অকস্মাতে ঘটিব পৰা যিকোনো আক্ৰমণৰ সম্ভেদ আগতীয়াকৈ পাবলৈ সি অন্বেষণ কৰি আছে আৰু সেইবোৰক প্ৰত্যাহ্বান জনাবলৈ সি মানসিকভাবে সাজু হৈছে...। তাক দেখিয়েই ভণীয়েকে আনন্দত ক’ব নোৱাৰা হৈ টেটুফালি চিঞৰি চিঞৰি কান্দিবলৈ ধৰিলে। তাইৰ কান্দোন সহিব নোৱাৰি মাকেও কান্দিবলৈ আৰম্ভ কৰিলে। দেউতাকে খং কৰিবনে দুখ কৰিব একো ঠিক কৰিব নোৱাৰি ঠাইতে থিয়দঙা দি থাকিল। বাকী ভায়েক দুটাও থকা ঠাইতে বহি ৰ’ল। চুবুৰিয়াৰ কোনোবাই এখোজ-দুখোজকৈ আৰু কোনোবাই দৌৰ মাৰি আহি সিহঁতৰ চোতাল পালেহি। বলিনো চোতাল পাই মাটিতে বহি তলমূৰ কৰি থাকিল। মানুহৰ ভিৰ চোতালত বাঢ়ি গ’ল। কোনোবা এজনে পৰিস্থিতিটো আঁত ধৰিবলৈ হঠাতে যেন নিচিনাকৈ চিঞৰি উঠিল— “সবেই এনেকৈ অকল থিয়দঙা দি আছ কিয়? সিতো ঘৰৰ ল’ৰা ঘৰলৈ ঘূৰি আহিল। ঐ উঠ উঠ, তই এনেকৈ বহি থাকিব নালাগে” — তেওঁ বলিনক বাহুত ধৰি থিয় কৰাই দিলে। পৰিস্থিতিৰ আঁত বিচাৰি নোপোৱা সকলোৱেই এইডাল আঁতকে ধৰি হৰ্ষোল্লাস কৰি উঠিল।\nখবৰটো ইতিমধ্যে গোটেই অঞ্চলটোত ৰাষ্ট্ৰ হৈ গ’ল। “এঘাৰ দিনৰ পাছতো সি ঘৰলৈ ঘূৰি আহিল যে!” প্ৰত্যেকেই খবৰ ল’বলৈ কণমাইহঁতৰ ঘৰলৈ বাট ল’লে। কোনোবা আহি থাকিল, কোনোবা গৈ থাকিল। বলিনে বাৰাণ্ডাৰ খুঁটা এটাত ভেজা দি ঢাৰি এখনতে বহি থাকিল, সি তাতে বহি থকাটো কৰ্তব্য বুলি ভাবিলে, কাৰণ সবেই তাৰ কাৰণেই খবৰ ল’বলৈ আহি আছে। খবৰ লোৱা মানে— সকলো আহিছে, বলিনক “আহিলি” বা সৰুবোৰে “আহিলে” বুলি মাত এষাৰ মাতিছে, ঘৰখনৰ বাকী মানুহবোৰক কোনোবাই কৈছে— “এতিয়া আৰু দুখ নকৰিবি”, দুই এজনে বলিনৰ কাষতে বহিছে আৰু সৰু সৰুকৈ অকণমান সময় কথা পাতিছে, ডাঙৰকৈ ক’বলৈ সি লাজ পাব বুলি কোনোবাই কাষৰ পৰাই ইংগিতেৰে কিবা এটা জানিব বিচাৰিছে, তাৰে কোনোবাই উঠি গৈ মাক বা দেউতাকক কিবা বুজাইছে..., পৰিবেশটো তৎপৰতাপূৰ্ণ আৰু আনন্দমুখৰেই হৈ পৰিছে; কিন্তু তথাপি কিছুমান কৌতুহলে মানুহবোৰৰ মনত দোলা দি আছে।\n—“সি বস্তুবোৰ শেষ কৰি আহিছে।”\n—“হ’ব দে। মানুহটো যে ঘূৰি আহিছে। বস্তুবোৰনো কি?”\n—“কিয় বা ঘূৰি আহিল!”\n—“তাকেহে। ক’ত বা কেনেকৈ আছিল ইমান দিন? সি ধেমালিয়েই কৰিছিল বা?”\n—“সি থেঁতেলা খালে কেনেকৈ?”\n—“বাদ দে অ’ কণমাই। মানুহটো আহিল নহয়। সুখেৰে থাকচোন এতিয়া।”\n—“নহয় অ’, সব যদি শেষ কৰি আহিছে, সি বেয়া কাম কৰা নাইতো?”\n—“নাই কৰা অ’; ইমান দিন খাবলৈ-থাকিবলৈ বাহিৰত কিমান টকা লাগে! কিমান দূৰলৈ বা গৈছিল সি! খৰচতো হ’বই। ভালকৈ দুদিনমান খাই-বৈ আহিল দে।”\n—“কেনেকৈ বিশ্বাস কৰিবি? মুখখনত দেখোন গোটেই আঘাট?”\n—“গোটেই আঘাট নহয়!! তই মাকজনী কাৰণে বেছি আঘাট যেন দেখিছ। এঠাইতহে উখহি তেজ বিৰিঙি আছে। খুন্দাও খাব পাৰে ক’ৰবাত। এতিয়া মানুহটো আহি পাইছেহে, লগে লগে সুধিবলৈ বেয়া নহয় জানো। কোনে সুধিব এতিয়া; পাছে পৰে তহঁতে সুধিবি, গম পাবি দে তেতিয়া। এইখনকে ভাবি নাথাক। দুপৰ হ’ল। আমাৰ যা-যোগাৰত লাগিব লাগে এতিয়া।”\n—“হয়, দুপৰেই হ’ল। বৰ-কেৰাহী দুটা বৰচাঙত উঠোৱা আছে। কণবাপুৱে নমাব পাৰিব। ক’ত বা বহি আছে সি, তই মাতি আনচোন।”\nএঘৰৰ লাউ দুটা, আন এঘৰৰ কলাপাত-পটুৱা, দুটামানে ঘনীত উঠোৱা মাছ তিনিটা — এনেদৰে চুবুৰিয়াৰ পৰা বস্তুবোৰ আহি গোট খাইছিলহিয়েই। গতিকে ভিতৰৰ কামবোৰত মহিলাসকল লৰালৰিকৈ লাগি গ’ল। এনেতে হৰেণো আহি পালেহি। তেওঁ জানিছিলেই ভোজ এটাৰ আয়োজন হ’বই, গতিকে কাম-বনবোৰ এৰি প্ৰথমতেই নাহি তেওঁ দুপৰীয়াহে ওলালহি। বাৰাণ্ডাতে কোনোবা এটাই তেওঁক চকীখন এৰি দিলে; তেওঁ বহিল। পদূলি-মুখেৰে সোমোৱাৰে পৰা তেওঁক আলেঙে-আলেঙে বলিনক লক্ষ্য কৰি আহিছে। তেওঁক দেখি বা তেওঁ বহোঁতে তাৰ মুখত কিবা প্ৰতিক্ৰিয়া ফুটি উঠিব বুলি তেওঁ ভাবি আছিল— হয়তো সমান্য সংকোচ, সামান্য ভয় বা সামান্য অনুশোচনা— অন্ততঃ এক মুহূৰ্তৰ বাবে হ’লেও...। কিন্তু সি তেওঁক সম্পূৰ্ণ উপেক্ষা কৰি তেনেকৈয়ে বহি থাকিল, যেন হৰেণ নহয়, কোনোবা পিলিঙা এটাহে! কথাটোত তেওঁ সিমান ভাল নাপালে। আজিৰ হৰ্সোল্লাস আকৌ এদিন যে দুখলৈ বা অৰ্থহীন ঘটনালৈ পৰ্যৱসিত নহ’ব তাৰ নিশ্চিতি দিয়াতো বাদেই, সেই কথা কোনেও যে অনুমান কৰিবও পৰা নাই তাকে ভাবি তেওঁৰ দুখ লাগিল। “কি ভাবিছানো হৰেণ?” —ওচৰতে বহি থকা সমবয়সীয়া এজনে সুধিলে।\n— “নাই, একো নাই” — তেওঁ উত্তৰ দিলে। তেৱেঁই বলিনক ওভোটাই আনিছিল। সিনো ক’লৈ যাব পাৰে, বেছি হৈ-হাল্লা নকৰাকৈ তেওঁ তাৰ অনুসন্ধান কৰি আছিল। তেওঁ তাক বিচাৰি পোৱাত সি চক খোৱা আৰু ভয় খোৱা কথাতো তেওঁ বুজি পাইছিল, কিন্তু সি সেই ভাব দেখুৱাব বিচৰা নাছিল বুলিও তেওঁ বুজিব পাৰিছিল। তাক ধমকি দি আৰু প্ৰায় ভাবুকি দি তেওঁ তাক ঘৰলৈ উভটিবলৈ সকিয়াই দিলে। সি কিন্তু তেওঁক ফেপেৰি পাতিহে ধৰিলে— তেওঁ তাৰ ব্যক্তিগত কথাত মাত মাতিছে বুলি। তাৰ কথাত প্ৰচণ্ড খং উঠি তেওঁ পুনৰ তাক ধমকি দি উঠিল। সিয়ো আটাহ পাৰি উত্তৰ দিবলৈ ধৰিলে— “তই মোক ঘৰলৈ নিবলৈহে বিচাৰিছ? চাই থাক, মই ঘৰতে কি খেল খেলিম। কোন তই? তই কি কৰিব পাৰিবি? তিনিটা ভাই-ককায়ে যদি সমান সমান ভাগ নাপায়, মই কেনেকৈ গোটেই ঘৰ খাস্তাং কৰি দিম চাই থাক।” তাৰ আত্মঘাতী কথা শুনি তেওঁ তাৰ মুখত পাঁচটা প্ৰচণ্ড ঘোচা সোধাই দিলে। তাৰ নিচিনা এটাই পূৰ্বতে তেওঁক কেতিয়াও তই বুলিও কৈ পোৱা নাছিল। তেওঁ ক্ষমতাশালী বেপাৰী মানুহ, টকা ঘটিছে, টকা বিলাইছেও, তেওঁ অধিক টকা ঘটাৰ পথবোৰ সৎ নহয়, কিন্তু অসৎ বুলি কওঁতাও নাই, নিকা বুলি পৰিচিত সকলেও গণতন্ত্ৰৰ বাঘজৰী ধৰিবলৈ তেওঁলোকৰ কান্ধত ভেজা দিবলৈ বাধ্য; তেওঁৰ বয়স পঞ্চাছৰ ওচৰা-ওচৰি যদিও বলিনহঁতৰ নিচিনাবোৰতকৈয়ো তেওঁ শক্তিমন্ত হৈ আছে। তেওঁ তাক ইমান দূৰত বিচাৰি পাব বুলি বলিনেও কল্পনাও কৰা নাছিল। প্ৰচণ্ড ঘোচাকেইটা খাই মনে মনে থাকি সি তেওঁৰ লগতে ঘূৰি আহিল। সি তাৰ মতবোৰ সলনি কৰিলেনে নাই তেওঁ বুজিব পৰা নাছিল; এতিয়াহে তেওঁ অলপ বুজিছে বুলি তেওঁ ভাবিবলৈ ধৰিলে; “হয়, সিয়েইবা মোলৈ কিয় ভয় কৰিব? সিতো নিজৰ ঘৰখনহে ভাঙিবলৈ লৈছে! (মোৰ) ক্ষমতা কিমান গভীৰলৈকে হ’ব পাৰে? (মোৰ) ক্ষমতাক কি (মোৰ লগত) স্বাৰ্থ থকাসকলেহে মূল্য দিব? এই মানুহখনে বা বলিনৰ পৰা কি আশা কৰি এই ভোজ-ভাতৰ আনন্দ কৰিছ?” — ভাবি ভাবি তেওঁৰ মুখত কৌতুকৰ হাঁহি এটা ফুটি উঠিল। “কিহে হৰেণ, এবাৰ ভাবিছা, এবাৰ হাঁহিছা?” —সমবয়সীয়াজনে পুনৰ মাত লগালে।\nহৰেণে ওলোটাই সুধিলে— “আপুনি পিছে খাই নে যায়?”\n“দুপৰ হ’ল যেতিয়া..আ..আ... খায়েই যাওঁ আৰু। বহা, তুমিনো ক’লৈ যোৱা। একেলগে এসাজ খাই যাওঁ।”


Today's Horoscopes: আজিৰ দিনটোত এইকেইটা ৰাশিৰ জাতক-জাতিকা এইসমূহ কামৰ পৰা আঁতৰি থকাই ভাল! আজি আপোনাৰ ভাগ্যত কি আছে জানক ...horoscope-today-astrological-prediction-23-january-2022-pch-hb– News18 assam\nHome » photogallery » lifestyle »Today's Horoscopes: আজিৰ দিনটোত এইকেইটা ৰাশিৰ জাতক-জাতিকা এইসমূহ কামৰ পৰা আঁতৰি থকাই ভাল! আজি আপোনাৰ ভাগ্যত কি আছে জানক ...\nToday's Horoscopes: আজিৰ দিনটোত এইকেইটা ৰাশিৰ জাতক-জাতিকা এইসমূহ কামৰ পৰা আঁতৰি থকাই ভাল! আজি আপোনাৰ ভাগ্যত কি আছে জানক ...\nসিতাৰা ৱেলনেছ ষ্টুডিঅ’ ৱেবছাইট চলোৱা পূজা চন্দ্ৰাই জীৱনৰ অধিকাংশ সমস্যাৰ সমাধান প্ৰদান কৰিছে। তেওঁ ভৱিষ্যৎ আৰু আধ্যাত্মিকতাত জোৰ দিয়াৰ লগতে কিশোৰ অৱস্থাৰ পৰাই চিকিৎসা ছেছন আয়োজন কৰিছে। তেওঁ ভৱিষ্যৎবাণী জনোৱাৰ ক্ষেত্ৰতো পাৰদৰ্শী আৰু ইতিবাচক বৈশিষ্ট প্ৰকাশৰ বাবে প্ৰস্তুত।\n| January 23, 2022, 07:50 IST\nসাধারণত পুরুষরা মঙ্গল এবং মহিলারা শুক্র গ্রহজাত বলে অধিকাংশ পুরুষ বিশ্বাস করেন। সেই কারণেই না কি নারীদের বুঝতে তাদের অসুবিধা হয়। তাহলে রাশিচক্র মহিলাদের নিয়ে কী বলছে সে বিষয়ে জানলে আশা করা যায় এবার থেকে তাদের সমস্যায় পড়তে হবে না। জেনে নেওয়া আমাদের রাশিচক্রে বিভিন্ন রাশির নারীদের সম্পর্কে কী বলা হয়েছে।\nমেষ (Aries): এই সময় হল অতীতৰ প্ৰতিশ্ৰুতি মনত পেলোৱা আৰু পালন কৰা। আপোনাৰ পুৰণি দুখ পাতলিব পাৰে। ক্ষমা কৰা লোকসকলেও ইয়াত সহায় কৰিব পাৰে। মানসিকভাৱে নিজক নতুনকৈ গঢ়িবলৈ নিজৰ লগতে সংগীক কিছু ঠাই দিয়ক। আপোনাৰ চাপোৰ্ট ষ্টাফ আপোনাৰ বাবে সহায়কহৈ উঠিব পাৰে। প্ৰশাসনিক সেৱাৰ সৈতে জড়িত লোকৰ বাবে সুখকৰ। লাকী চাইন- তিনিটা পাৰ চৰাই।\nবৃষ (Taurus): জৰুৰী কামক অগ্ৰাধিকাৰ দিয়ক। দূৰৰ আত্মীয় এজনে আপোনাৰ দক্ষতাক প্ৰশংসা কৰাৰ লগতে আপোনাৰ পৰা পৰামৰ্শ বিচাৰিব পাৰে। আইনী বিষয়বোৰ দীঘলীয়া কৰাৰ পৰা আঁতৰি থাকিব। যদি আদালতৰ বাহিৰত নিষ্পত্তি হোৱাৰ সম্ভাৱনা আছে, তেন্তে সমাধান কৰক। পৰিয়ালৰ সৈতে এক আকৰ্ষণীয় অনুষ্ঠানত উপস্থিত থকাৰ সম্ভাৱনা। ভিৰ ঠাই পৰিহাৰ কৰক, চোৰৰ লক্ষ্য হৈ পৰিব পাৰে। লাকী চাইন- নিউ ষ্টেচনেৰী।\nমিথুন (Gemini):কাৰখানাৰ মালিক আৰু ক্ষুদ্ৰ ব্যৱসায়ীসকলে নিজৰ কামত সফলতা লাভ কৰিব। বিত্তীয় ভাবে শক্তিশালী হোৱাৰ সম্ভাৱনা। যিকোনো নতুন নথিপত্ৰত স্বাক্ষৰ কৰিবলৈ সাৱধান হ'ব। কাম সম্পৰ্কেও ভ্ৰমণসূচি আছে। লাকী চাইনঃ নেমুজাতীয় ফল।\nকর্কট (Cancer): আপুনি বজাৰ কৰিবলৈ যাওতে বাধাৰ সন্মুখীন হব পাৰে। আপোনাক ঘণ্টাৰ বাবে ডিজিটেল স্ক্ৰীণত আবদ্ধ কৰি ৰাখিব পাৰে। ৰোমাঞ্চ কাৰ্ডত আছে। ই লাহে লাহে পৰিস্ফুট হব। কিন্তু ইয়াৰ প্ৰভাৱ অনস্বীকাৰ্য্য। এয়া সেইজন ব্যক্তি হ'ব পাৰে যি ইতিমধ্যে আপোনাৰ পৰিচিত। সকলো বিত্তীয় লেনদেন সাৱধানে মোকাবিলা কৰিব লাগিব। আপুনি আপোনাৰ গুৰুত্বপূৰ্ণ পৰিকল্পনাবোৰ পুনৰ বিবেচনা কৰি চাওক। লাকী চাইনঃ চিলভাৰ ট্ৰে।\nসিংহ (Leo): আপুনি হঠাতে অত্যাধিক উন্মাদনা লাভ কৰিব পাৰে। আইনী যুঁজত জয়ী হোৱাৰ সম্ভাৱনা। আপোনাৰ কিছুমান পৰিকল্পনা মনৰ মাজত থকা সংঘাতৰ বাবে খেলিমেলি হব পাৰে। নিজৰ জীৱনটোক সাধাৰণ ভাবে গঢ়ি তোলক। লাকী চাইনঃ পাৰৰ বাহ।\nকন্যা (Virgo): চৰ্টকাট নিবিচাৰিব। যিটো পৰিস্থিতিৰ সৈতে মোকাবিলা কৰিছে, ই আপোনাক ভৱিষ্যতৰ বাবে শক্তিশালী কৰি তুলিব। শীঘ্ৰে সমাধানৰ বাবে এগ্ৰেচিভ এপ্ৰচ হাতত লওক। আপোনাৰ পুৰণি বন্ধুৱে ব্যৱসায়িক দিশত সহায় কৰিব। যদি আপোনাৰ বাবে সহায়ক হয় তেন্তে গ্ৰহণ কৰক বন্ধুজনৰ সহায়।লাকী চাইনঃ নতুনকৈ প্ৰতিষ্ঠা কৰা এখন দোকান।\nতুলা (Libra): জীৱন এতিয়াৰ পৰা বৰ আৰামদায়ক। কিছু সংখ্যক বন্ধু, আত্মীয়ই পুনৰ লগপোৱাৰ এক পৰিকল্পনা কৰিব। আৰ্থিক ভাবে সন্তুোষজনক। পুৰণি যিকোনো ইছ্যুৰ পৰা নিজৰ মনটোক আঁতৰাই ৰাখক। লাকী চাইনঃ ফ্ৰেন্স উইনডো।\nবৃশ্চিক (Scorpio):আৱেগবোৰ বেছি সময় ধৰি নাৰাখিব। সৃজনশীলতাই এক নতুন পোহৰ দেখিব। আপোনাৰ সপোনবোৰ দিঠক হোৱাৰ দিশে আগবাঢ়িব। কাজিয়া বা তৰ্ক হোৱাৰ সম্ভাৱনা আছে। সম্ভৱ হ'লে সেই পৰিস্থিতিবোৰ পৰিহাৰ কৰিব। বজাৰ কৰা আৰু নতুন বস্তু ক্ৰয় কৰা হ'ব পাৰে। কাৰোবাক টকা ধাৰলৈ নিদিব। লাকী চাইনঃ ঘাঁহ।\nধনু (Sagittarius): বিশৃংখল অনুভৱ কৰিব পাৰে। আপোনাৰ মনোযোগ আন ঠাইলৈ সলনি কৰিব বিচাৰিব। এই বিশৃংখলতা কিছু সময়ৰ বাবে থাকিব পাৰে। এজন বন্ধুৱে আপোনাক সমৰ্থন জনাব। এক পৃথক ৰুটিন সৃষ্টি কৰক, যি বৰ্তমানৰ ৰুটিনতকৈ অধিক উৎপাদনশীল হ'ব পাৰে। লাকী চাইন- বগা মগ।\nমকৰ (Capricorn): কৰ্মক্ষেত্ৰত কিছুমান ভালখবৰ শুনিবলৈ উদগ্ৰিৱ হৈ থাকিব। আপোনাৰ কষ্টক জ্যেষ্ঠজনে স্বীকৃতি দিব। ইয়াৰ বাবে উচিত মাননীও লাভ কৰিব পাৰে। সকলো বিবাদতে আপুনি মাত নিদিব। আপোনাৰ সহোদৰে নামভৰ্তিৰ সময়ত কিছু সমস্যাৰ সন্মুখীন হব পাৰে। পুৰণি চিনাকী লোকে বেছি কামত দিব। লাকী চাইনঃ প্ৰিয় ড্ৰিংক।\nকুম্ভ (Aquarius): অতীতবোৰ পাৰ হ'বলৈ দিয়ক। আপুনি চিন্তা আৰু কাৰ্য্য দুয়োৰে সৈতে নতুনকৈ আৰম্ভ কৰিব লাগিব পাৰে। যোৱা কেইদিনমান লেহেমীয়া হ'ব পাৰে, আপুনি এতিয়া ইয়াৰ গতি বঢ়া দেখিব। যিকোনো বাণিজ্যিক লেনদেনে নতুন নিয়মৰ বাবে বাধাৰ সন্মুখীন হ'ব পাৰে। যদি কোনো নতুন প্ৰজেক্টৰ বাবে আবেদন কৰিবলৈ চেষ্টা কৰে তেন্তে আপুনি বিলম্বৰ সন্মুখীন হ'ব পাৰে। বেংক ঋণে এতিয়া আপোনাক কিছু সকাহ দিব পাৰে। লাকী চাইনঃ এখন ৰঙা বাছ।\nমীন (Pisces): যদি আপুনি কেইটামান আৱেগিক প্ৰশ্নৰ উত্তৰ বিচাৰি আছে, আপুনি কেৱল নিজক চাওক। আপুনি কিছু বিচলিত অনুভৱ কৰিব পাৰে, কিন্তু ই সোনকালেই পাৰ হৈ যাব। আপুনি এজন ঘনিষ্ঠ ব্যক্তিৰ পৰা সহায় পোৱাৰ সম্ভাৱনা আছে। শিশুৱে আপোনাক ভাল অনুপ্ৰেৰণা প্ৰদান কৰিব পাৰে। লাকী চাইনঃ gold plated crockery


Moximac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Moximac ar byavahar, ppali, parshwakriya, upkaar, kriya-pratikriya aaru satarkatabani\nMoximac की जानकारी\nMoximac ৰ লাভ আৰু ব্যৱহাৰসমূহ- Moximac Benefits & Uses in Assamese- Moximac ar laabh aaru byavaharsamuh\nMoximac ৰ পালি আৰু সেয়া কেনেদৰে ল'ব- Moximac Dosage & How to Take in Assamese - Moximac ar paali aaru xeya kenedore lobo\nMoximac ৰ পাৰ্শ্চক্ৰিয়াসমূহ- Moximac Side Effects in Assamese- Moximac ar parshwakriyasamuh\nMoximac সংক্ৰান্ত সতৰ্কতাবাণীসমূহ- Moximac Related Warnings in Assamese- Moximac xonkranta xatarkatabanisamuh\nঅইন দৰৱৰ সৈতে Moximacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Moximac with Other Drugs in Assamese- Oinor xoite Moximac ar gurutor kriya-pratikriya\nMoximac মতভেদসমূহ- Moximac Contraindications in Assamese- Moximac nishedhsamuh\nMoximac ৰ বিষয়ে সততে সোধা প্ৰশ্নসমূহ- Frequently asked Questions about Moximac in Assamese- Moximac ar bikhoye satate xodha prashnasamuh\nখাদ্য আৰু মদৰ সৈতে Moximac ক্ৰিয়া-প্ৰতিক্ৰিয়া- Moximac Interactions with Food and Alcohol in Assamese- khadya aaru modor xoite Moximac kriya-pratikriya\nMoximac ৰ লাভ আৰু ব্যৱহাৰসমূহ - Moximac Benefits & Uses in Assamese - Moximac ar laabh aaru byavaharsamuh\nMoximac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMoximac ৰ পালি আৰু সেয়া কেনেদৰে ল'ব - Moximac Dosage & How to Take in Assamese - Moximac ar paali aaru xeya kenedore lobo\nMoximac-ৰ উপাদানসমূহ - Moximac Active Ingredients in Assamese - Moximac-ar upadaansamuh\nMoximac ৰ পাৰ্শ্চক্ৰিয়াসমূহ - Moximac Side Effects in Assamese - Moximac ar parshwakriyasamuh\nগৱেষণাৰ ভিত্তিত, Moximac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMoximac সংক্ৰান্ত সতৰ্কতাবাণীসমূহ - Moximac Related Warnings in Assamese - Moximac xonkranta xatarkatabanisamuh\nMoximac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMoximac এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Moximac খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nMoximac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Moximac এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Moximac কি প্ৰভাৱ দেখা গৈছে?\nবৃক্ক ৰ বাবে Moximac ক্ষতিকাৰক নহয়।\nযকৃতত Moximac কি প্ৰভাৱ দেখা গৈছে?\nMoximacৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Moximac ৰ কি প্ৰভাৱ দেখা গৈছে?\nMoximacৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Moximacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Moximac with Other Drugs in Assamese - Oinor xoite Moximac ar gurutor kriya-pratikriya\nMoximac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMoximac মতভেদসমূহ - Moximac Contraindications in Assamese - Moximac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Moximac লোৱা অনুচিত যাতে -\nMoximac ৰ বিষয়ে সততে সোধা প্ৰশ্নসমূহ - Frequently asked Questions about Moximac in Assamese - Moximac ar bikhoye satate xodha prashnasamuh\nএই Moximac-এ অভ্য়াস বা নিচাৰ সৃষ্টি কৰে নেকি?\nনহয়, Moximacয়ে অভ্যাসৰ সৃষ্টি নকৰে।\nMoximac লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Moximacয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Moximac লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Moximacয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Moximac ক্ৰিয়া-প্ৰতিক্ৰিয়া - Moximac Interactions with Food and Alcohol in Assamese - khadya aaru modor xoite Moximac kriya-pratikriya\nখাদ্য আৰু Moximacৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Moximacয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Moximacৰ মাজৰ প্ৰতিক্ৰিয়া\nMoximac লোৱাৰ লগতে মদ্যাপন কৰাটোৱে সামান্য পাৰ্শ্চক্ৰিয়া কৰিব পাৰে। কিন্তু আপুনি যদি কোনোধৰণৰ পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nMoximac ৰ অনুকল্প - Substitutes for Moximac in Assamese\nMoximac ৰ মূল্য আৰু পেকৰ চাইজ - Moximac Price and Pack Size in Assamese - Moximac ar mulya aaru pakor size\nআপুনি বা আপোনাৰ পৰিয়ালৰ কোনোবাই Moximac লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Moximac ব্যৱহাৰ কৰিছিল নেকি?\nআপুনি কিমান পৰিমাণে Moximac সেৱন কৰিছিল?\nআপুনি Moximac ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Moximac সেৱন কৰে?


আকৌ খেলপথাৰতে উঠিল ধোনীৰ খং!|why-mahendra-singh-dhoni-is-getting-angry-on-field– News18 Assam\nআকৌ খেলপথাৰতে উঠিল ধোনীৰ খং!\nUpdated:May 9, 2019, 3:49 PM IST\nকাৰ ওপৰত খং মহেন্দ্ৰ সিং ধোনীৰ?\nLast Updated: May 9, 2019, 3:49 PM IST\nসদায় 'মিষ্টাৰ কুল' হিচাপে জনা যায় ভাৰতীয় ক্ৰিকেট দলৰ প্ৰাক্তন অধিনায়ক মহেন্দ্ৰ সিং ধোনীক । কিন্তু ২০১৯ বৰ্ষৰ আইপিএলত বহুবাৰ খঙাল ৰূপত দেখা গ’ল ধোনীক । আইপিএলৰ Qualifier 1 মেচত নিজ দলৰে মুৰুলী বিজয়ৰ ওপৰত খঙত একো নাই হৈ পৰিল চেন্নাই ছুপাৰ কিংছৰ অধিনায়ক ধোনী ।\nকেদাৰ যাদৱৰ আঘাতৰ বাবে চলিত আইপিএলৰ Qualifier 1 মেচত মুম্বাই ইণ্ডিয়ানছৰ বিৰুদ্ধে দলত স্থান দিয়া হৈছিল অপেনাৰ মুৰুলী বিজয়ক । কিন্তু গুৰুত্বপূৰ্ণ খেল খনত বিজয়ে ২৬ টা বলত ২৬ ৰাণ কৰি ধোনীৰ ৰোষত পৰে।\nপ্ৰথম কোৱালিফায়াৰ খেলত মুম্বাই ইণ্ডিয়ানছৰ জয়ত গুৰুত্বপূৰ্ণ ভূমিকা পালন কৰিছিল সূৰ্যকুমাৰ যাদৱে । মুম্বাই ইণ্ডিয়ানছৰ ইনিংছৰ পঞ্চম অভাৰত দীপক চহৰৰ বলত মুৰুলী বিজয়ে সূৰ্যকুমাৰ যাদৱৰ কেচ এৰাত ধোনীয়ে খঙতে খেলপথাৰতে মুৰুলী বিজয়ক চিঞৰি চিঞৰি গালি পৰা দেখা পোৱা গৈছিল ।ধোনীৰ খং উঠা এই খেলুৱৈজনকে মুম্বাই ইণ্ডিয়ানছৰ হাতত চেন্নাই ছুপাৰ কিংছৰ পৰাজয়ৰ অন্যতম কাৰক হিচাপে অভিহিত কৰা হৈছে ।\nউল্লেখ যোগ্য যে Qualifier 1 মেচ খনত মুম্বাই ইণ্ডিয়ানছে চেন্নাই ছুপাৰকিংছক ৬ উইকেটত পৰাস্ত কৰি চলিত বৰ্ষৰ আইপিএলৰ ফাইনেলত প্ৰৱেশ কৰে ।\nইয়াৰ পূৰ্বেও এখন খেলত মহেন্দ্ৰ সিং ধোনীয়ে খেল চলি থকাৰ মাজতে এটা ভুল সিদ্ধান্তৰ বাবে খেল পথাৰত প্ৰৱেশ কৰি এম্পায়াৰৰ সৈতে তৰ্কা তৰ্কিত লিপ্ত হৈছিল । যাৰ বাবে বিতৰ্কতো সোমাই পৰিছিল মহেন্দ্ৰ সিং ধোনী।


কপিকুলৰ সন্ত্ৰাসত ত্ৰাহি মধুসূদন সুঁৱৰিছেবৃহত্তৰ টিহু অঞ্চলৰ গঞাই\nকপিকুলৰ সন্ত্ৰাসত ত্ৰাহি মধুসূদন সুঁৱৰিছে বৃহত্তৰ টিহু অঞ্চলৰ গঞাই\nby উৎপল গোস্বামী\nMarch 17, 2018 4:22 pm\nসম্প্ৰতি কপিকুলৰ সন্ত্ৰাসত ত্ৰাহি মধুসুদন সুঁৱৰিছে বৃহত্তৰ টিহু অঞ্চলৰ গঞাই। বিগত কেই বছৰ মানৰ পৰা বান্দৰৰ উৎপাতত এই এলেকাৰ বাসিন্দাসকলে একো কৰি খাব নোৱাৰা অৱস্থাৰ সৃষ্টি হৈছে।\nটিহুৰ ফালে প্ৰায়ভাগ গ্ৰাম্যাঞ্চলতে বান্দৰৰ উৎপাত অভাৱনীয় ভাৱে বৃদ্ধি পাই আহিছে। জাকে জাকে বান্দৰ আহি মানুহৰ পাচলিৰ বাগিচা তহিলং কৰে । একো এটা খেতি কৰি খাব নোৱাৰিয়েই, ইয়াৰ উপৰিও পাকঘৰৰ ভিতৰ সোমাই য’তে যি পায় খাই আৰু লণ্ডভণ্ড কৰে । আনহাতে বান্দৰৰ বুদ্ধিও কম নহয় , ঘৰ এটা চাৰিওফালে বন্ধ থাকিলেও সিহঁতে কৰে কি, সৰু পোৱালি বান্দৰ এটাক মুধচেৰে সোমোৱাই দি বস্তু-বাহানি উলিয়াই নিয়ে । মানুহৰ পাকঘৰৰ আৰু গোসাঁই ঘৰৰ টিনপাত আৰু বেৰৰ মাজত থকা ফাক বিলাকত সৰুকৈ বাঁহৰ জালি বৈ দিলেও কিন্তু বান্দৰ বিলাকে সেই বিলাক আঁতৰাই ভিতৰত সোমাই উৎপাত কৰে । আগতে সিহঁতে চিঞৰ-বাখৰ কৰি খেদিলে বা বাটলুগুটি মাৰিলে ভয় খাইছিল। কিন্তু এতিয়া আৰু ভয় নকৰে । বেছিকৈ খেদা খেদি কৰিলে সিহঁতেও টিনপাতৰ ওপৰত জঁপিয়াই বিকট শব্দ কৰি প্ৰতিশোধ লয় ।\nবান্দৰ বিলাকৰ খাদ্যাভ্যাসো আচৰিত ধৰণৰ । বান্দৰে কেৱল ফলমূল খাই জীয়াই থাকে বুলি ভবা কথাটো এতিয়া অসত্য বুলি প্ৰমাণিত হৈছে। খাদ্য সংকটত পৰিলে সিহঁতে টানত পৰিলে প্ৰায় সকলো খাব পাৰে । সকলো ধৰণৰ ফলমূল খোৱাৰ উপৰিও কোমল পাত, ডাল, চৰাইৰ কণী আনকি চৰাইৰ পোৱালিও বাদ নপৰে । বাৰিষা কালত ক’ল গছৰ পুলিবাৰী আজুঁৰি ফালি মাজৰ অংশটো খায় । আনকি জলকীয়াৰ গছৰ পাত আৰু কোমল জলকীয়াও খায় । অমিতা গছ কেইডালতো চাবলৈকে ভাল, ঠাৰি, পাত, কলি সকলো খাই কেৱল গা-গছ ডালহে থিয় হৈ থাকে।\nপৰম্পৰাগতভাৱে বান্দৰক প্ৰভু শ্ৰী ৰামচন্দ্ৰৰ দূত হিচাপে বা হনুমান, সুগ্ৰীৱ আদিৰ বংশধৰ বুলি শ্ৰদ্ধা জনাই এক বিশেষ মৰ্য্যদা দি অহা হৈছে বাবে বান্দৰৰ হাতত নিগৃহীত মনুহখিনি এতিয়াও সিঁহতৰ ওপৰত বিশেষ কঠোৰ হৈ উঠা নাই। কিন্তু এইবিলাক সচাঁকৈয়ে তেওঁলোকৰ বংশধৰ হয়নে? নিশ্চয় নহয়, হ’লেনো ইমান উপদ্ৰৱ কিয় কৰিব? এতিয়া কথাটো হল ৰাইজক বান্দৰৰ উপদ্ৰৱৰ পৰা পৰিত্ৰাণ লাগে । কাৰণ, শাক পাচলি, দালি চাউল, বিস্কুট, ফলমূল আদি বলপূৰ্বক ভাৱে খোৱাৰ উপৰিও এতিয়া বান্দৰে মানুহকো আক্ৰমণ কৰিবলৈ আৰম্ভ কৰিছে ।\nগুজৰাট, ৰাজস্থান আদি ৰাজ্যৰ দৰে অসমতো বান্দৰ নিয়ন্ত্ৰণৰ বাবে সুকীয়া পদক্ষেপ গ্ৰহণ কৰাৰ আৱশ্যক হৈ পৰিছে। বন্যপ্ৰাণীৰ ওপৰত চৰকাৰৰ এখন এখন আইন আছে যদিও বন্যপ্ৰাণীৰ বিষয়ে সজাগতা সৃষ্টি, প্ৰতিৰোধ, সহাৱস্থান আদিৰ ওপৰতো জনসাধাৰণক জ্ঞান দিয়াৰ প্ৰয়োজন আছে ।


খেলি থকা অৱস্থাত চোতালৰ গেট ঢলি পৰিল তিনিবছৰীয়া কণমানিৰ শৰীৰত! দুৰ্ভাগ্যজনক ভাবে কৰুণ মৃত্যুক সাৱটিলে গুৱাহাটী মহানগৰীৰ কণমানিটোৱে guwahati-tragic-incident-gate-collapsed-on-the-body-of-a-three-year-old-boy-tvbalen-hb– News18 assam\nখেলি থকা অৱস্থাত চোতালৰ গেট ঢলি পৰিল তিনিবছৰীয়া কণমানিৰ শৰীৰত! দুৰ্ভাগ্যজনক ভাবে কৰুণ মৃত্যুক সাৱটিলে গুৱাহাটী মহানগৰীৰ কণমানিটোৱে\nবিগত প্ৰায় ৬ মাহ ধৰি ভাড়াতীয়া ভাৱে আছিল পৰিয়ালটো ৷\nমহানগৰীৰ লালগণেশৰ নেতাজী পথত শনিবাৰে এক মৰ্মান্তিক ঘটনা সংঘটিত হৈছে ৷ অতি কৰুণ, দুৰ্ভাগ্যজনক মৃত্যুক আঁকোৱালি ল'লে এটি তিনি বছৰীয়া কণমানিয়ে। নেতাজী পথৰ জিন্তু ৰয়ৰ ঘৰত ভাড়াতীয়া ভাৱে আছিল পৰিয়ালটো ৷ বিগত প্ৰায় ৬ মাহ ধৰি ভাড়াতীয়া ভাৱে আছিল পৰিয়ালটো ৷ ছমাহত বহুবাৰ মূল গেটেৰে অহা যোৱা কৰিলে যদিও কোনোদিন দুৰ্বল গেটখনৰ কথা মনলৈ অহা নাছিল পৰিয়াল তথা ভাডা়তীয়াৰ ৷\nপুৱা খেলি থকাৰ অৱস্থাতে দুটি কণমানি শিশুৰ গাত দুৰ্ভাগ্যজনক ভাবে পৰি যায় গেটখন। ঘটনাত এটি কণমানি গুৰুতৰ ভাবে আহত হয়। ততাতৈয়াকৈ হায়াট হাস্পতাললৈ লৈ যোৱা হয় শিশুটিক। কিন্তু পিছত স্বাস্থ্য় অধিন অৱনতি ঘটাত গুৱাহাটী চিকিৎসা মহাবিদ্যালয়ত ভৰ্তি কৰোৱা হয় শিশুটিক ৷ কিন্তু মেডিকেল কলেজতে শিশুটিয়ে আঁকোৱালি লয় মৃত্যুক।\nউল্লেখ্য যে, পৰিকল্পনাহীন ভাৱে নিৰ্মাণ কৰা গেটখন সাধাৰণ দৃষ্টিত যিকোনো মূহুৰ্তত খহি পৰাৰ সন্দেহ কৰিব পাৰি ৷ তথাপি কিন্তু কোনোদিন এনে সন্দেহ অহা নাছিল ভাড়াতীয়া তথা গৰাকীৰ মনলৈ ৷ যাৰ পৰিণতিতে শনিবাৰে সংঘটিত হয় এই মৰ্মান্তিক ঘটনাতো।\nFirst published: January 16, 2022, 12:17 IST\nDeath NewsGuwahatiTragic Incident


চৰকাৰী বিদ্যালয়ত পঢ়া খেতিয়কৰ পুত্ৰই পালে IISERত পঢ়াৰ সুবিধা!|pune-farmer-son-and-government-school-student-get-admission-in-iiser-tirupati– News18 Assam\nচৰকাৰী বিদ্যালয়ত পঢ়া খেতিয়কৰ পুত্ৰই পালে IISERত পঢ়াৰ সুবিধা!\nধনৰ অভাৱত প্ৰাথমিক শিক্ষাৰ পৰা দ্বাদশ শ্ৰেণীলৈকে চৰকাৰী বিদ্যালয়ত পঢ়া অক্ষয়ে পালে Indian Institutes of Science Education and Research ত পঢ়াৰ সুবিধা।\nUpdated:August 1, 2019, 7:11 PM IST\nUpdated: August 1, 2019, 7:11 PM IST\nকষ্টৰ অসাধ্য একো নাই, সঁচাকৈয়ে যেন উক্ত বাক্য শাৰী আখৰে আখৰে মিলিল অক্ষয় নামৰ এগৰাকী ছাত্ৰৰ লগত। অক্ষয়ৰ দেউতাক এগৰাকী খেতিয়ক। কোনো মতে পৰিয়ালটো পোহপাল দি আহিছে অক্ষয়ৰ পিতৃয়ে। ধনৰ অভাৱত চৰকাৰী বিদ্যালয়তে দ্বাদশ শ্ৰেণীলৈকে পঢ়িবলগীয়া হৈছিল অক্ষয়ে। পিতৃয়েও কোনোদিন অক্ষয়ৰ পঢ়াৰ নামত দিব পৰা নাছিল বিশেষ সুবিধা। তথাপিও যেন কোনোদিন ভাগি নপৰিল অক্ষয়! কৃষি কৰ্মত পিতৃক সহায় কৰা অক্ষয়ে, অভাৱৰ মাজতেই পঢ়া শুনা কৰি এতিয়া পাচঁ বছৰীয়া BS-MS পাঠ্যক্ৰমত নামভৰ্তি কৰাৰ সুযোগ পাইছে দেশৰ প্ৰেষ্টিজিয়াছ ‘ Indian Institutes of Science Education and Research’ ত।\nবৈজ্ঞানীকৰ লগত কাম কৰাৰ অক্ষয়ৰ যি সপোন আছিল, সেই সপোন এতিয়া বাস্তৱত ৰূপায়িত হোৱাৰ পথত। IISER ৰ প্ৰৱেশিকা পৰীক্ষাত সুখ্যাতিৰে উত্তীৰ্ণ হয় অক্ষয় টাবলে নামৰ ছাত্ৰজনে এতিয়া দেশৰ প্ৰশিদ্ধ বৈজ্ঞানীক সকলৰ সান্নিধ্যত কৰিব পাৰিব গৱেষণাৰ কাম।\nপুনেৰ ওস্মানাবাদৰ অক্ষয় টাৱলে নিজৰ সফলতাৰ সন্দৰ্ভত কয় যে,\nযদি নিজৰ ওপৰত বিশ্বাস থাকে, আৰু কঠোৰ পৰিশ্ৰম কৰিলে নিজৰ সপোন পূৰণ কৰিব পাৰি।\nঅক্ষয়ে লগতে কয় যে,\n‘গৱেষনাৰ ক্ষেত্ৰখনত কাম কৰিবলৈ মোৰ সৰুৰে পৰাই হেঁপাহ।’


zubeen-garg-said-why-he-leave-b-baruah-college– News18 assam\nকিয় আধাতে পঢ়িবলৈ বাদ দিলে জুবিনে? বি বৰুৱা কলেজত কিয় পৰীক্ষাৰ বহী ফালি থৈ গুচি আহিছিল?\nজুবিনে কয় – সেইবোৰ পৰীক্ষা দি কি কৰিম? জীৱনৰ পৰীক্ষা দিব লাগে।\nLast Updated : November 05, 2019, 10:38 IST\nসোমবাৰে মহানগৰীৰ চানমাৰিত চলি থকা গ্ৰন্থমেলাত যুৱ প্ৰজন্মৰ হাৰ্টথ্ৰব জুবিন গাৰ্গে কৈ গ’ল জীৱনৰ বহু কথা। ‘তোৰ সুৰৰ আঁচল ধৰি’ শীর্ষক অনুষ্ঠানত জুবিনে খুলিলে নিজৰ জীৱনৰ বহু গোপন অধ্যায়। সংগীতৰ পৰা আৰম্ভ কৰি পত্নী গৰিমা গাৰ্গৰ প্ৰসংগলৈ বহু প্ৰশ্নৰ উত্তৰ মুকলিকৈ দিলে জুবিন গাৰ্গে।\nএই অনুষ্ঠানতে জুবিনে গালে মুক্তি নোপোৱা এটা পুৰণি গীত। এই গীতটো গাই বহু লোকে স্বীকৃতি পোৱা বুলিও উল্লেখ কৰে জুবিনে। বহুতে বিভিন্ন অডিশ্যনৰ বাবেও এই গীতটো গোৱা বুলিও কয় জুবিনে।\nজুবিনে ক’লে – মই কিন্তু ক’তো অডিশ্যন দি পোৱা নাই। কাৰণ মই পৰীক্ষা দি বেয়া পাওঁ। সেইবাবেই বি বৰুৱা কলেজৰ পৰা পঢ়াও বাদ দিছিলো।\nইয়াৰ আগতেও এক অনুষ্ঠানত জুবিনে কৈছিল বি বৰুৱা কলেজৰ কথা। বিজ্ঞান শাখাত পঢ়া জুবিনে আধাতে সামৰিছিল পঢ়া–শুনা। স্নাতক ডিগ্ৰী আধৰুৱা কৰি ওলাই আহিছিল বি বৰুৱা কলেজৰ পৰা। পৰীক্ষাৰ বহী ফালি থৈ ক’লেজ এৰা বুলিও অনুষ্ঠানটোত উল্লেখ কৰিছিল জুবিনে। গ্ৰন্থমেলাৰ অনুষ্ঠানটোত জুবিনে কয় – সেইবোৰ পৰীক্ষা দি কি কৰিম? জীৱনৰ পৰীক্ষা দিব লাগে।\nFirst published: November 05, 2019, 10:37 IST\nassamAssam NewsZubeen Garg


December 1, 2020 ফটা প্ৰশ্ন\tOne comment\n১) মিলন চন্দ্ৰ দাস : বিয়াৰ বাবে ছোৱালী চাবলৈ আহিলে চাহৰ লগত খাবলৈ দিয়া খাদ্য মাজনীয়ে নিজ হাতেৰে বনোৱা বুলি যে মাকে কয় আনকালে ভৰিৰে বনায় নেকি?\nউত্তৰ : আনকালে আনৰ হাতেৰে বনায় আকৌ। পিচে এইষাৰ কথাৰ ওপৰত ভিত্তি কৰি বিয়া খাটাং নকৰাই ভাল, কথাষাৰ সঁচা নে মিছা তাৰ চাক্ষুস প্ৰমাণ পোৱালৈ বহুত পলম হৈ যায়গৈ।\n২) শান্তনু বৰপূজাৰী : কান্দিলে কেতিয়াবা কিছুমান মানুহে যে কয় ঘৰিয়ালৰ চকুপানী বুলি। ঘৰিয়ালবোৰে কি মিছাকৈ কান্দি থাকে নেকি সদায়?\nউত্তৰ : কথাটো হ’ল ঘৰিয়ালৰ চকুৰপৰা এনেই পানী বাগৰি থাকে, মাটিত থকা সময়ছোৱাত; কিন্তু ঘৰিয়াল পানীত থকা সময়ছোৱাত কি হয়, ফটহুৱে চোৱাগৈ নাই, গালৈকে টান পৰে বুলি। তেনেকে বহু লোকে মিছা চকুপানী বোৱাই উদ্দেশ্য সিদ্ধি কৰে, তাকে ঘৰিয়ালৰ চকুপানী বুলি কোৱা হয়।\n৩) দ্বীজেন তামূলী : (ক) প্ৰেম আৰু মৰমৰ পাৰ্থক্য কি?\nউত্তৰ : (ক) পাৰ্থক্য মূলতঃ দুটা। এক- মৰম সকলোকে কৰিব পাৰি, পিচে প্ৰেম আকৌ বিশেষ এজনকহে কৰিব পাৰি। দুই- মৰম সঁচা আৰু প্ৰেম মিছা।\nখ) ইহঁতৰ চকু থাকিলেও কেতিয়াবা কেতিয়াবা কিয় অন্ধ বুলি কোৱা হয়?\nউত্তৰ : (খ) মৰম আৰু প্ৰেমৰ ক্ষেত্ৰত সাধাৰণতে মানুহে দেখিও নেদেখাৰ দৰে আচৰণ কৰে। ধৰক আপোনাৰ এই প্ৰেমিক প্ৰেমিকাবোৰেই, আয়ৌ, ইটোৱে সিটোক নেপালে যেন মৰিহে যাব, ভালপোৱাজনৰ ঠাই যেন আন কোনেও ল’বই নোৱাৰে। পিচে আচলতে কিডাল হয়, শেষত গৈ, “এয়া মামা দেই, বেটা নমষ্কাৰ দিয়া”। গতিকে অন্ধ নুবুলি কি বুলিব?\n৪) কমলা দাস : (ক)\nবুঢ়ীও উঠিল ডাং খাই\nউত্তৰ দিলে বুঢ়ালৈ চাই,\nতই হ’বি ঘৰৰ ঘৈণী\nহাঁহ পাৰবোৰ চাবি,\nআছে মানে ঘৰৰ কাম\nকবিয়ে ইয়াত বুঢ়াক, হাঁহ পাৰবোৰ চোৱাৰ উপৰিও আৰু বেলেগ ঘৰুৱা কি কামত মনোযোগ দিবলৈ কৈছে?\nউত্তৰ : হেৰৌ ঘৰখনত নো কেৱল হাঁহ পাৰকেইটা চোৱাটোৱেই কামনে? ভাত পানী ৰন্ধা, বাচন প্ৰক্ষালন মহোৎসৱ, বেহৰবাৰী আউটপোষ্ট চোৱা, চুবুৰীয়া শইকীয়ানীৰ ঘৰলৈ গৈ বৰুৱানীৰ বোৱাৰীয়েকৰ বদনাম গোৱা, কাপোৰ-কানিকেইটা ৰ’দত দিয়া আকৌ ভিতৰ সুমুৱাই জাপি-কুচি থোৱা, …………. তেনেই অনাদি অনন্ত কাম।\nখ) জ্যামিতিত যে এডাল জ্যা আছিল! সেই ডালক জ্যা কিয় বোলা হৈছিল ?\nউত্তৰ : সেই সময়ত জ্যামিতিৰ চৰ্চা সম্পূৰ্ণ হোৱা নাছিল, মানে আৰম্ভহে হৈছিল। প্ৰথমতে ‘জ্যা’ আহিল, তাৰ পাছত ‘মি’ আহিল আৰু শেষত ‘তি আহিলত জ্যামিতি বিদ্যা পৰিপূৰ্ণ হ’ল। একেবাৰে প্ৰথম অৱস্থাৰ মাল বাবে তাক জ্যা বুলি কোৱা হয়।\nগ) জ্যামিতি বক্সত থকা কম্পাচডালেৰে বৃত্ত অঁকাৰ উপৰিও আৰু কি কি কামত ব্যৱহাৰ কৰা হয়?\nউত্তৰ : জ্যামিতিত আৰু কি কি কৰা হয় নেজানো, কিন্তু অমুকাই সেইডাল মাৰণাস্ত্ৰ হিচাপেহে বেছিকৈ ব্যৱহাৰ কৰিছিল।\n৫) দিলীপ আৰ কাকতি : “প্ৰতিজন পুৰুষৰ সফলতাৰ আঁৰত এগৰাকী নাৰীৰ হাত থাকে।” যদি নাৰীৰ সংখ্যা এগৰাকীতকৈ বেছি হয় সফলতাৰ পৰিমাণো বৃদ্ধি হ’বনে?\nউত্তৰ : বাঢ়িব বুলি আশা কৰিব পাৰি, কাৰণ যোগ হ’লে বাঢ়ে।\n৬) মিলন চন্দ্ৰ ডেকা : এজন মানুহৰ দুগৰাকী ঘৈণীয়েক আছিল। গ্ৰীষ্মকালৰ এটা দিনত দুয়োগৰাকীয়ে নিজ নিজ পিতৃগৃহলৈ গৈ বেলি ডুব যোৱাৰ আগেয়ে স্বামীগৃহলৈ পদব্ৰজে ঘূৰি আহে। এগৰাকীৰ পিতৃগৃহ স্বামীগৃহৰপৰা পশ্চিম দিশে তিনি কিলোমিটাৰ আঁতৰত। আন গৰাকীৰো পিতৃগৃহ স্বামীগৃহৰপৰা পূৱদিশে সঠিক তিনি কিলোমিটাৰ দূৰত্বত অবস্থিত। দুয়োগৰাকী ঘৈণীয়েক সমবয়সীয়া আৰু ৰূপৱতী আছিল। এতিয়া প্ৰশ্ন হ’ল ৰাতিৰ বাবে ভাত ৰান্ধিবলৈ গিৰিয়েকে কোন গৰাকীক কৈছিল আৰু কিয় কৈছিল? (কাহিনীটো আমাৰ ককাহঁতৰ সময়ৰ সঁচা ঘটনা)\nউত্তৰ : খেলটো কিবা পূব বা পশ্চিমমূৱা হৈ ঘৰ সোমোৱাৰ ঘটনা হ’ব পাৰে, কিন্তু আচল কথা সেইগৰাকীয়েই ভাত ৰান্ধিব যাৰ মাহেকীয়া কেজুৱেল লীভ হৈ নেথাকে, আনগৰাকী যি দিশৰপৰাই নাহক কিয়, তেওঁ ৰান্ধিব নোৱাৰিব। পূৱ-পশ্চিমতকৈ এইটো নিয়ম বেছি কঠোৰ হ’ব, বিশেষকৈ আপোনাৰ ককাদেউতাৰ দিনৰ কথা যেতিয়া।\n৭) ভূপালী দেৱী : ৪০/৪৫ বছৰীয়া আদহীয়াবোৰেও বিয়াৰ বাবে ১৮/২০ বছৰীয়া ছোৱালীহে বিচাৰে কিয়?\nউত্তৰ : ৪০/৪৫ বছৰীয়াবোৰ ছোৱালী হৈ থাকে জানো, গতিকে ছোৱালী বিচাৰিলে ১৮/২০ বছৰীয়াই বিচাৰিব লাগিব। অৱশ্যে মহিলা বিচাৰিলে কথা বেলেগ।\n৮) বৰ্ণালী এচ মুদৈ : আচ্ছা! যিবোৰে ফ্রেণ্ড ৰিকুয়েষ্ট একচেপ্ট কৰাৰ দুই মিনিটৰ পাছতেই ভিডিঅ’ কল কৰে, তেওঁলোক ঠিক কোন গ্রহৰ প্রাণী? দেখাতটো একদম মানুহৰ দৰেই৷\nউত্তৰ : দেখাত মানুহৰ দৰে হ’লেই মানুহ হ’ব বুলি কোনো গেৰাণ্টি নাই কিন্তু, সময় থাকোঁতেই কৈ থ’লোঁ৷\n৯) জয়ন্ত কুমাৰ ডেকা : সমাজত আনন্দত থকাৰ অভিনয় কৰা আৰু অভিনয় কৰি আনন্দত থকা বুলি দেখুৱাবলৈ যত্ন কৰাৰ ক্ষেত্ৰত পুৰুষ পাৰ্গত নে মহিলা পাৰ্গত?\nউত্তৰ : জীৱন নামৰ ৰংগমঞ্চখনত আচলতে সকলোৱেই এজন এজন সফল অভিনেতা, যি অভিনয়ত বেয়া, সি বাচিয়েই থাকিব নোৱাৰে।\n১০) ত্ৰিদিৱ আৰ শৰ্মা : খুচ মাৰি যদি মহৰি খানত নতুনকে এটা ফুটা কৰি দেউ, মহৰি খানৰ টোটেল ফুটা বাৰবো না কমবো?\nউত্তৰ : মহৰিৰ ফুটাবোৰৰ মাজত থকা সূতাবোৰতকৈ সৰু চাইজৰ খোঁচা মৰিব পাৰিলে বাঢ়িব, হোলাবাৰিৰে খোঁচা মাৰিলে কমিব।\n১১) দ্বিজেন তামূলী : লুটিবাগৰ কাক বোলে?\nউত্তৰ : আনুভূমিক আৰু উলম্ব দুইটা দিশতে একেসময়তে বাগৰ মাৰিলে তাক লুটিবাগৰ বোলে।\n১২) অণিমা দাস : লোকেল মুৰ্গী, লোকেল পঠা, খাহীৰ মাংস থাকোঁতেও হাঁহৰ মাংস জনপ্ৰিয় হোৱাৰ কাৰণ কি?\nউত্তৰ : তাৰ কাৰণ কিছুমান বিশেষ মানুহ, নাম নকওঁ। ক’লে ভকতৰ দায় লাগিব পাৰে।\n১৩) পূৰ্ণময়ী মেধি : চূণ বগা হ’লেও তাৰ নাম আছে। কিয় আমি তাক তাৰ নামেৰে নামাতি বগা বুলিব লাগে? সদায় তাক লৈয়ে তৰ্ক৷\nউত্তৰ : বগাটো চূণৰ ঘৰত মতা নাম, চূণটো পোচাকী। গতিকে ঘৰুৱা কথা বাৰ্তাত ঘৰুৱা নামটোৱেই ব্যৱহাৰ কৰা ভাল। কিছুমান মানুহে আকৌ বিশ্বাস কৰে, চূণক বগা বুলি ক’লে সি অপকাৰ নকৰে, নহ’লে জিভা ডাকি সৰিয়হ ফুল দেখুৱাই দিব।\n১৪) নীলাক্ষী ভট্টাচাৰ্য্য : হাঁ‌হৰ মাংস আৰু ভোজৰ তেলাল খাহিৰ প্ৰেমতপৰা আমাৰ ডেকাকেইজনে এনে কি বস্তু পাই ইয়াৰ মাজত সকলো পাহৰি খোৱাত হে মনটো থাকে?\nউত্তৰ : সঁচা কথা ক’বলৈ গ’লে মতা মানুহৰ মনটো কেৱল খোৱাতেই থাকে। সেয়ে ইংৰাজীত এষাৰ প্ৰৱচন আছে, বোলে মতা মানুহৰ হৃদয়লৈ যোৱা বাটটো পেটৰ ভিতৰেদিহে থাকে। গতিকে খোৱাই মেইন, বাকী নিমিত্ত মাত্ৰ।\n১৫) বন্দিতা জৈন : হাঁহি হাঁহি আহে জীৱনলৈ, পিছত কন্দুৱাই আঁতৰি যায়। কি হ’ব পাৰে?\nউত্তৰ : প্ৰেম।\n১৬) উত্তম নেওগ : মাহবোৰ যদি ত্ৰিশ দিনীয়া নহৈ পোন্ধৰ দিনীয়া হয় তেতিয়া কাৰ লাভ আৰু কাৰ লোকচান হ’ব?\nউত্তৰ : মোৰ দৰে চাকৰিজীৱিৰ লাভ হ’ব, পোন্ধৰ দিনৰ মূৰে মূৰে বেতন পাম। কিন্তু সৰু ল’ৰা ছোৱালীবোৰৰ লোকচান হ’ব, বাৰটাৰ ঠাইত ২৪ টা মাহৰ নাম মুখস্থ কৰিব লাগিব।\n১৭) তবিবৰ ৰহমান : ফটহু কাই, সময়ৰ টিকনিডাল যে আগফালে থকা বুলি কয়! টিকনিডাল আগফালে মুখত থাকে নে কঁপালত নে পেটত থাকে?\nউত্তৰ : অমুকাই দেখা নাই দেও, সদায় সময়ৰ পিছে পিছে দৌৰোতেই জীৱনটো গৈছে। পিছে অনুমান হয়, টিকনি যেতিয়া কপালৰ ওচৰ পাজৰেই থাকিব, চুলি নেলাগিব জানো টিকনি বান্ধিবলৈ?\n১৮) দীক্ষিতা বৰা : বাকী বস্তু যে চুটি হ’বলৈ কাটে, সূতা নো কিয় দীঘল হ’বলৈ কাটে বাৰু? এইটো কথা মই আজিকোপতি নুবুজিলোঁ।\nউত্তৰ : এই কটা আৰু সেই কটা একে নহয় দেই। যেনেকৈ হাঁহ আৰু হাঁহ একে নহয়, যেনেকে গোট ‘খা’ আৰু ভাত ‘খা’ একে নহয়।\n১৯) শ্ৰুতিমালা মিশ্ৰ : পত্নীক যদি ঘৰৰ লক্ষ্মী বুলি কোৱা হয়, তেন্তে গাৰ্লফ্ৰেণ্ডক কি বুলি কোৱা হʼব?\nউত্তৰ : বিবাহিত পুৰুষৰ গাৰ্লফ্ৰেণ্ড হ’লে ঘৰৰ ‘কালীমাতা’ বুলি ক’ব পাৰি। অবিবাহিতসকলৰ গাৰ্লফ্ৰেণ্ডবোৰ দেৱ-দেৱী লেভেল নেপায়গৈ৷ সোণ, বাবু, দেহা, কলিজা আদি লেভেলতে থাকে।\n২০) দিনমণি তালুকদাৰ : মাষ্টৰৰ ঘৈণী যদি মাষ্টৰনী হয়, ডাক্তৰৰ ঘৈণী ডাক্তৰনী হয়। তেনেহ’লে দোকানিৰ ঘৈণী কি হ’ব?\nউত্তৰ : দোকানিনী।\n২১) জয়ন্ত দাস : ছোৱালীবোৰে বাৰু বিয়াৰ আগতে ভাল স্বামী পোৱাৰ মানসেৰে শিৱ বাবাৰ ওচৰলৈ যায়, কিন্তু বিয়া হোৱা মহিলাসকলে কি বিচাৰি যায়?\nউত্তৰ : ঘৰৰ মানুহজন যাতে শিৱবাবাৰ দৰে নহয়, তাকে প্ৰাৰ্থনা কৰিবলৈ যায়।\n২২) জয়ন্ত শৰ্মা : শাসনৰ ‘বাঘজৰী’ বোলে যে, এই জৰীডাল কিহেৰে বনায়?\nউত্তৰ : আপোনাৰ মোৰ বুৰ্বকামিৰ দীঘ আৰু স্বাৰ্থপৰতাৰ বাণিৰে, অপপ্ৰচাৰৰ আঁচুফুল বাচি সেইডাল জৰী বনায়।\n২৩) সুশান্ত কুমাৰ শৰ্মা : ডাক্তৰ, মাষ্টৰ, উকিল, প্ৰফেচৰ আদি বৃত্তিত জড়িত পুৰুষৰ ঘৈণীয়েকসকলক সেই বৃত্তিত জড়িত নহ’লেও যথাক্ৰমে ডাক্তৰনী, মাষ্টৰনী, প্ৰফেচৰনী আদি অভিধাৰে নামাঙ্কিত কৰা হয়; কিন্তু ডাক্তৰনী, মাষ্টৰনী আদিৰ গিৰিয়েকসকল তেখেতসকল ঘৈণীয়েকৰ সৈতে একে বৃত্তিত জড়িত নহৈ নিবনুৱা হৈ থাকিলেও মাষ্টৰ, ডাক্তৰ, প্ৰফেচৰ আদি বুলি মতা নহয় কিয়?\nউত্তৰ : মাতিব আকৌ, কোনেনো বাধা দিছে। অমুকাকো ৰাইজে ফুটুকীৰ মানুহটো বুলিহে চিনি পায় বা চিনাকি দিয়ে।\n« লাগিলে দিম-দেৱজিত শইকীয়া\nআই-লেচ-নিৰ্মালী বৰমুদৈ »\nধন্যবাদ ফটহু কাই


Fogum in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fogum ar byavahar, ppali, parshwakriya, upkaar, kriya-pratikriya aaru satarkatabani\nFogum की जानकारी\nFogum ৰ লাভ আৰু ব্যৱহাৰসমূহ- Fogum Benefits & Uses in Assamese- Fogum ar laabh aaru byavaharsamuh\nFogum ৰ পালি আৰু সেয়া কেনেদৰে ল'ব- Fogum Dosage & How to Take in Assamese - Fogum ar paali aaru xeya kenedore lobo\nFogum ৰ পাৰ্শ্চক্ৰিয়াসমূহ- Fogum Side Effects in Assamese- Fogum ar parshwakriyasamuh\nFogum সংক্ৰান্ত সতৰ্কতাবাণীসমূহ- Fogum Related Warnings in Assamese- Fogum xonkranta xatarkatabanisamuh\nঅইন দৰৱৰ সৈতে Fogumৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fogum with Other Drugs in Assamese- Oinor xoite Fogum ar gurutor kriya-pratikriya\nFogum মতভেদসমূহ- Fogum Contraindications in Assamese- Fogum nishedhsamuh\nFogum ৰ বিষয়ে সততে সোধা প্ৰশ্নসমূহ- Frequently asked Questions about Fogum in Assamese- Fogum ar bikhoye satate xodha prashnasamuh\nখাদ্য আৰু মদৰ সৈতে Fogum ক্ৰিয়া-প্ৰতিক্ৰিয়া- Fogum Interactions with Food and Alcohol in Assamese- khadya aaru modor xoite Fogum kriya-pratikriya\nFogum ৰ লাভ আৰু ব্যৱহাৰসমূহ - Fogum Benefits & Uses in Assamese - Fogum ar laabh aaru byavaharsamuh\nFogum তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFogum ৰ পালি আৰু সেয়া কেনেদৰে ল'ব - Fogum Dosage & How to Take in Assamese - Fogum ar paali aaru xeya kenedore lobo\nFogum-ৰ উপাদানসমূহ - Fogum Active Ingredients in Assamese - Fogum-ar upadaansamuh\nFogum ৰ পাৰ্শ্চক্ৰিয়াসমূহ - Fogum Side Effects in Assamese - Fogum ar parshwakriyasamuh\nগৱেষণাৰ ভিত্তিত, Fogum ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFogum সংক্ৰান্ত সতৰ্কতাবাণীসমূহ - Fogum Related Warnings in Assamese - Fogum xonkranta xatarkatabanisamuh\nFogum-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFogum ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nFogum-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Fogum ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Fogum কি প্ৰভাৱ দেখা গৈছে?\nবৃক্ক ৰ বাবে Fogum কেতিয়াবাহে ক্ষতিকাৰক।\nযকৃতত Fogum কি প্ৰভাৱ দেখা গৈছে?\nকলিজা ৰ বাবে Fogum কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Fogum ৰ কি প্ৰভাৱ দেখা গৈছে?\nFogumৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Fogumৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fogum with Other Drugs in Assamese - Oinor xoite Fogum ar gurutor kriya-pratikriya\nFogum তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFogum মতভেদসমূহ - Fogum Contraindications in Assamese - Fogum nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fogum লোৱা অনুচিত যাতে -\nFogum ৰ বিষয়ে সততে সোধা প্ৰশ্নসমূহ - Frequently asked Questions about Fogum in Assamese - Fogum ar bikhoye satate xodha prashnasamuh\nএই Fogum-এ অভ্য়াস বা নিচাৰ সৃষ্টি কৰে নেকি?\nনহয়, Fogum আসক্তি সৃষ্টি কাৰক বুলি কোনো সাক্ষ্য নাই।\nFogum লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Fogum লওক।\nনহয়, মানসিক ৰোগৰ চিকিত্সাৰ ক্ষেত্ৰত Fogumৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Fogum ক্ৰিয়া-প্ৰতিক্ৰিয়া - Fogum Interactions with Food and Alcohol in Assamese - khadya aaru modor xoite Fogum kriya-pratikriya\nখাদ্য আৰু Fogumৰ ক্ৰিয়া-প্ৰতিক্ৰিয়া\nখাদ্যৰ সৈতে Fogum লোৱাটো স্বাভাৱিক।\nমদ আৰু Fogumৰ মাজৰ প্ৰতিক্ৰিয়া\nFogum লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nFogum ৰ অনুকল্প - Substitutes for Fogum in Assamese\nআপুনি বা আপোনাৰ পৰিয়ালৰ কোনোবাই Fogum লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fogum ব্যৱহাৰ কৰিছিল নেকি?\nআপুনি কিমান পৰিমাণে Fogum সেৱন কৰিছিল?\nআপুনি Fogum ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fogum সেৱন কৰে?


জুই-ধোঁৱা-ছাইৰে সম্পৃক্ত জীৱনবোৰ : — Vikaspedia\nশুকান গোবৰ, টায়াৰ, জাবৰ-জোঁথৰ, মৰা-ঠাৰি আদিৰ জৰিয়তে যিসকল মহিলাই ৰন্ধা-বঢ়া কৰে, সেইসকল মহিলাই নিজৰ অজানিতে নানাধৰণৰ অসুখত ভুগি থাকিবলগীয়া হয়। এই প্ৰজ্বলকসমূহ ধোঁৱা, প্ৰদূষণৰ অনন্য উৎস। ভাৰতবৰ্ষ এনে এখন দেশ য’ত প্ৰদূষণৰ বিভিন্ন উৎস থাকে। ফলত দেশখনৰ লক্ষ লক্ষ লোক নানাধৰণৰ ৰোগৰ সন্মুখীন হ’বলগীয়া হয়। বায়ু প্ৰদূষণ, জল প্ৰদূষণ, নলা-নৰ্দমাৰ প্ৰদূষণ, গেলা-পঁচা জাবৰৰ প্ৰয়োজনৰ লগতে আজিৰ সময়ত ধোঁৱা প্ৰদূষনো অত্যন্ত ক্ষতিকাৰক। সন্তানসম্ভৱা নাৰী আৰু কোলাৰ কেঁচুৱাটিৰ বাবে ধোঁৱা প্ৰদূষণ অতি বিপজ্জনক। ধোঁৱা প্ৰদূষনে মানুহৰ শৰীৰত নীৰৱ ঘাতকৰ দৰে কাম কৰে। এই ক্ষেত্ৰত আমেৰিকাৰ Chest Physician আৰু Humanitarian বঁটাৰে সন্মানিত বিশিষ্ট বিশেষজ্ঞ –Dr. oldopade-এ কৈছে- ‘ধোঁৱা প্ৰদূষণ কেৱল ৰান্ধনীগৰাকীৰ বাবেই অপকাৰী নহয়, পাকঘৰৰ আশে-পাশে থকা লোকসকলকো এই প্ৰদূষণে আক্ৰমণ কৰিব পাৰে’। বিশেষজ্ঞসকলৰ মতে, আন দেশৰ তুলনাত ভাৰতবৰ্ষত ধোঁৱা প্ৰদূষণৰ পৰিমাণ অনেক গুণে বেছি। অধিক সময় জুই-ধোঁৱাৰ মাজত বহি কেঁচা খৰি ফুৱাই কাম কৰি থকা মহিলাগৰাকীৰ লগতে দুগ্ধপোষা শিশুও ধোঁৱা প্ৰদূষণত আক্ৰান্ত হয়। কোনো সময়ত কৰ্মৰত মাতৃগৰাকীয়ে গম নোপোৱাকৈয়ে শিশুটিয়ে কোলাত শুই থকা অৱস্থাতে মৃত্যুক আঁকোৱালি ল’বলগীয়া হয়। বিশেষকৈ অভাৱ-অনাটনত জুৰুলা হোৱা দুখীয়া শ্ৰেণীৰ মানুহখিনি প্ৰদূষনত অধিক বিপদগ্ৰস্ত হয়। বেছিভাগেই জুই-ধোঁৱা আৰু ছাইৰ মাজতে জীৱন পাৰ কৰি নানাধৰণৰ অসুখত পৰে। কিন্তু অভাৱ-অনাটনৰ বাবে বিপদৰ পৰা মুক্তি পোৱাৰো কোনো উপায় বিচাৰি নাপায়। এই ক্ষেত্ৰত চিকিৎসক বিজ্ঞানী অল’পেড-এ কৈছে- ৰান্ধনিঘৰৰ ধোঁৱাৰে আৱৰা, বতাহ চলাচল নকৰা আন্ধাৰ অঞ্চলবোৰ শৰীৰৰ বাবে অত্যন্ত ক্ষতিকাৰক। হঠাৎ হৃদযন্ত্ৰ বন্ধ হোৱা, উশাহ-নিশাহত কষ্ট পোৱা, বুকু হেঁচা মাৰি ধৰা, ‘ষ্ট্ৰ’কত আক্ৰান্ত হোৱা, হঠাৎ মূৰ ঘূৰাই পৰা আদি অনিয়মবোৰ অনবৰতে জুই-ধোঁৱাৰ মাজত কাম কৰি থকা যিকোনো লোকৰ বাবে কাম কৰি থকা চিৰাচৰিত ঘটনা। তদুপৰি কোলাৰ কেঁচুৱাটিও এই অনিয়মৰ বলি হ’বলগীয়া হয়। কিন্তু শিক্ষা-দীক্ষাৰ পোহৰ নপৰা একোখন ঠাইত এই বিষয়বোৰত গুৰুত্ব দিব লাগে বুলি ভবা নহয়। সেইবাবেই তেনে ঠাইত সজাগতা বৃদ্ধি আঁচনিৰ প্ৰয়োজন’। এই কথা সত্য যে অজ্ঞতাৰ বাবেই আমাৰ দেশত অনেক লোকে অকালতে মৃত্যুক সাবটি লৈছে। এনে অৱস্থা লক্ষ্য কৰিয়েই বিশেষজ্ঞসকলে কৈছে, ‘যিসকল পুৰুষ-মহিলাই ৰন্ধন গেছৰ অভাৱত কেৰাছিন, খৰি, শুকান গোবৰ, মৰা ঠাৰি আদিৰ সহায়ত জুইত ৰন্ধা-বঢ়াৰ কাম কৰে, সেইসকল লোকৰ কাৰণে চৰকাৰেই হওক বা কোনো অনুষ্ঠানৰ তৰফৰ পৰাই হওক এই বিষয়ে সজাগতা বৃদ্ধিৰ ব্যৱস্থা কৰা উচিত। লগতে ৰন্ধনৰ ব্যৱস্থা কোনো আন্ধাৰ কুঠৰীত নকৰি মুকলিত আৰু সহজতে বতাহ চলাচল কৰিব পৰা ঠাইত স্থাপন কৰাৰ ব্যৱস্থাও কৰোৱা উচিত। এই বিষয়ে প্ৰশিক্ষণ দিয়াৰ ব্যৱস্থা ৰাখিলে ভাল’। পিছে বিশেষজ্ঞসকলৰ এই বহুমূলীয়া ভাষাই সেই মানুহবোৰৰ কৰ্ণকুহৰ স্পৰ্শ নকৰেগৈ। দেখা গৈছে- ধোঁৱা প্ৰদূষণৰ ফলত কেৱল আঙুলিৰ মূৰত লেখিব পৰা দুই-চাৰিটা ৰোগেই নহয়, বিভিন্ন ৰোগ হ’ব পাৰে। এজমা, নিউম’নিয়া, কৰ্মশক্তি হ্ৰাস, ছাল সংকোচন, দৃষ্টিশক্তি কমি যোৱা, খাদ্যৰ প্ৰতি অনীহা আদিহে ধৰি অনেক ৰোগৰ উৎস ধোঁৱা। কিন্তু একেবোৰ দিশৰ প্ৰতি অনীহা আদিকে ধৰি অনেক ৰোগৰ উৎস ধোঁৱা। কিন্তু এনেবোৰ দিশৰ প্ৰতি জনসাধাৰণ আৰু চৰকাৰ কোনোৱেই সজাগ নহয়। ফলত এশ্ৰেণী মানুহ আজিৰ দিনতো প্ৰদূষণৰ মাজত আবদ্ধ হৈ ৰৈছে। দেশখনৰ বিভিন্ন কাৰখানা, চিকিৎসালয়, ৰেস্তোৰাঁ আদিও প্ৰদূষণৰ একো একোটা উৎস, য’ত বিষাক্ত, ক্ষয়ংকৰী অসংখ্য বীজাণু দিনৌ উৎপাদন হৈ আছে। কিন্তু বীজাণুৰ পৰা পৰিত্ৰাণ পোৱাৰ পথ নিৰ্মূলৰ বাবে কোনো উপায় খৰতকীয়াকৈ লোৱাৰ চেষ্টা চকুত নপৰে। ১৯৭০ৰ দশকত পৰিৱেশ বিজ্ঞানীসকলে বায়ুমণ্ডলত ‘CFC’ অৰ্থাৎ ‘ক্ল’ৰ’ফ্ল’ৰ কাৰ্বন’ ধৰা পেলাইছিল। এইবিধ কাৰ্বন ৰাসায়নিক যৌগ। ই বায়ুমণ্ডলৰ অ’জন স্তৰটোৰ বিস্তাৰ ক্ষতিসাধন কৰে। অ’জন স্তৰে পৃথিৱীৰ ক্ষতি-খুন নোহোৱাকৈ বাধা দি ৰাখে। কিন্তু সেই স্তৰটোৱেই এতিয়া প্ৰদূষনৰ আক্ৰমণৰ বলি হৈছে, যিটো সমগ্ৰ জীৱজগতৰ বাবে ভয়ংকৰ ঘটনা। মানৱ জাতি সজাগ নহ’লে হয়তো অচিৰেই এই পৃথিৱী ৰূপান্তৰ হ’ব এটা আন্ধাৰ গোলকলৈ।\nএই কথা সত্য যে আমি মানৱ জাতিয়েই নিজৰ স্বাৰ্থৰ বাবে অনেক প্ৰদূষণৰ জন্ম দিছো। কিন্তু প্ৰদূষণৰ কবলত পৰি অসুস্থ, বিকলাংগ হ’বলগীয়া হোৱাতকৈ প্ৰদূষণ ৰোধ কৰি এখন সুস্থ সমাজ গঢ়ৰ্তহে আমি সকলো যত্নপৰ হোৱা উচিত। যিসকল লোক উপায়হীন, যিসকলে শিশাৰ পোহৰ পোৱা নাই, তেনে লোকলৈ চৰকাৰৰ ফালৰ পৰা সহায় আৰু পৰামৰ্শ আগবঢ়ালে সমাজৰ বাতাৱৰণে বহুখিনি সুষম হোৱাৰ সম্ভাৱনা আছে। বিদ্যুতৰ সংযোগ আৰু খোৱাপানীৰ ব্যৱস্থা নথকা দুৰ্গম ঠাইবোৰত এশ্ৰেণী লোকে কেনে দুখময় জীৱন পাৰ কৰিছে সেয়া অবৰ্ণনীয়। তেনে ঠাইত আজি একৈশ শ শতিকাতো বহু নিঃস্ব লোকে পুখুৰীৰ ঘোলা পানী খাবলগীয়া হৈছে। ৰন্ধন গেছ, বিদ্যুৎ আদিৰ সুবিধা নথকা বাবে জুই-ধোঁৱা-ছাইৰ মাজত নিজকে অৰ্পণ কৰিছে।\nতেল-গেছৰ খনি থকা এইখন ভাৰতবৰ্ষতে আজিও লক্ষ লক্ষ দৰিদ্ৰ লোকে আন্ধাৰত ডুবি থাকিবলগীয়া হৈছে। এনে সমস্যাৰ সমাধান কেতিয়াবা হ’বনে? আজিও এশ্ৰেণী লোকে আদিম বৰ্ষৰ লোকৰ দৰে স্বাস্থ্য ৰক্ষাৰ কোনো নিয়ম পালন নকৰাকৈ জুই, ধোঁৱা, ছাইৰ মাজত জীৱন পাত কৰিছে। ইয়াৰ অৱসান ঘটিবনে? এখন উন্নত ৰাজ্যৰ বাবে এই বিষয়বোৰ চিন্তনীয়।\nলেখিকা: মঞ্জু দত্তবৰুৱা(অসম বাণী)


Jahangir Mahal Agra in Assamese। জাহাংগিৰ মহলৰ ইতিহাস - assamintro.com\nজাহাংগিৰ মহলৰ ইতিহাস History of Jahangir Mahal Agra in Assamese\nআকৰ্ষণীয় তথ্য Interesting Facts\nপ্ৰৱেশ মাচুল Entry Fee\nদৰ্শন কৰিবলৈ সৰ্বশ্ৰেষ্ঠ সময় Best Time to Visit\nওচৰৰ পৰ্যটক আকৰ্ষণ Nearby Tourist Attractions\nকোনেও সন্দেহ নকৰিব যে শ্বাহজাহানে তাজ মহলৰ পৰা জামা মছজিদলৈ ভাৰতৰ কিছুমান উৎকৃষ্ট স্মৃতিস্তম্ভ নিৰ্মাণ কৰিছিল। অৱশ্যে, ইতিহাসই লিপিৱিত কৰিব যে আকবৰও বৃহৎ গাঁথনিৰ এজন বিশাল নিৰ্মাতা কম নাছিল। বিশাল জাহাংগিৰ মহল এই সত্যৰ সাক্ষী। আগ্ৰা কিলত কেইবাটাও আকৰ্ষণীয় অট্টালিকা থকাৰ সময়ত, এইটো ইয়াৰ সৰলতা আৰু অখণ্ডতাৰ দ্বাৰা বাকীবোৰৰ বাহিৰত থিয় হৈ আছে।\nআগ্ৰাৰ আটাইতকৈ জনপ্ৰিয় পৰ্যটক আকৰ্ষণৰ মাজত গণনা কৰা জাহাংগিৰ মহল আকবৰে তেওঁৰ পুত্ৰ জাহাংগিৰৰ বাবে তেওঁৰ ব্যক্তিগত বাসগৃহ হিচাপে কাম কৰিবলৈ নিৰ্মাণ কৰিছিল। অৱশ্যে, আকবৰৰ ৰাজপুত পত্নীসকলে ইয়াক তেওঁলোকৰ প্ৰধান জেননা (ৰাজকীয় পৰিয়ালৰ মহিলাসকলৰ বাবে এটা প্ৰাসাদ) হিচাপে ব্যৱহাৰ কৰিছিল। ই জাহাংগীৰৰ পত্নী নূৰ জাহানৰ মুখ্য বাসগৃহ হিচাপেও কাম কৰিছিল। যেতিয়া আপুনি অমৰ সিং গেটৰ পৰা আগ্ৰা কিলোটাত প্ৰৱেশ কৰে তেতিয়া আপোনাৰ চকুক শুভেচ্ছা জনোৱা এইটো প্ৰথম অট্টালিকাবোৰৰ ভিতৰত এটা। যদিও আকবৰে নিৰ্মাণ কৰিছিল, তেওঁ ইয়াৰ বাবে যিকোনো কৃতিত্ব লোৱাৰ পৰা বিৰত আছিল, যিদৰে জাহাংগীৰে তেওঁৰ স্মৃতিত স্পষ্টভাৱে উল্লেখ কৰিছে। Jahangir Mahal Agra in Assamese\nআগ্ৰা দুৰ্গৰ ভিতৰত থকা বহুতো আকৰ্ষণৰ ভিতৰত জাহাংগিৰ মহল ৰাজপুত আৰু ইছলামিক স্থাপত্য শৈলীৰ সংমিশ্ৰণ ব্যৱহাৰ কৰি নিৰ্মাণ কৰা হৈছিল। বগা মাৰ্বল আৰু ৰঙা বেলেষ্টনৰ পৰা নিৰ্মাণ কৰা, ইয়াৰ বাহিৰৰ অংশবোৰ অবিশ্বাস্য মোটিফেৰে সজ্জিত কৰা হয় যিবোৰ হিন্দু আৰু ইছলামিক দুয়োটা গাঁথনিৰ বাবে সচৰাচৰ হয়। পৃষ্ঠ অলংকাৰ য’ত মাৰ্বেল ৰ ইনলে আৰু কৌতুহলী জ্যামিতিক প্ৰকাৰ অন্তৰ্ভুক্ত থাকে সেইটো যথেষ্ট চকু আনন্দদায়ক।\nমহলৰ এক বিশিষ্ট আকৰ্ষণ হৈছে ইয়াৰ বিশাল মুখামুখি, যাৰ পাৰাপেট, খোদিত পেনেল, বেলকনি, ব্ৰেকেট আৰু মাৰ্বেল ৰেখা কুচ প্ৰকল্প কৰাটোৱে ইয়াক যথেষ্ট নান্দনিকভাৱে আনন্দদায়ক কৰি ৰাখক। আন এটা উল্লেখযোগ্য বৈশিষ্ট হৈছে আভ্যন্তৰীণ উচ্চতা, যিমুখ্যত হিন্দু কিন্তু ইছলামিক দিশবোৰো অন্তৰ্ভুক্ত কৰে। আনফালে বাহ্যিক উচ্চতা বোৰ প্ৰভাৱশালীভাৱে ইছলামিক, কিছুমান হিন্দু উপাদানৰ উপস্থিতিৰ সৈতে। কিছুমান সূত্ৰঅনুসৰি, জাহাংগিৰ মহল গ্বালিয়ৰৰ মন্দিৰৰ দ্বাৰা অনুপ্ৰাণিত হৈছিল যিটো ৭৫ বছৰ আগতে নিৰ্মাণ কৰা হৈছিল। এইটো সমতল চিলিং আৰু সংকীৰ্ণ স্ক্ৰীণ কৰা গেলাৰীৰ উপস্থিতিৰ দ্বাৰা স্পষ্ট।\nদুমহলীয়া প্ৰাসাদটোইয়াৰ আকাৰৰ দ্বাৰা সন্মানৰ আদেশ দিয়ে, উত্তৰ-দক্ষিণআৰু পূৱ-পশ্চিম জোখাৰ সময়ত প্ৰায় ৭৮ মিটাৰ জোখাৰ সময়ত ই প্ৰায় ৬৩ মিটাৰ জোখা হয়। আপুনি পোহৰৰ পৰা আঁতৰি যোৱাৰ লগে লগে, বা কোঠাৰ পৰা চোতাললৈ দূৰত্ব বৃদ্ধি হোৱাৰ লগে লগে গোপনীয়তাৰ স্তৰ বৃদ্ধি হোৱা কোঠাবোৰত এক আকৰ্ষণীয় অভিযান্ত্ৰিক অভিযান্ত্ৰিকৰ উদাহৰণ প্ৰতিফলিত হয়। জাহাংগিৰৰ অধীনত, প্ৰাসাদটো কেইবাটাও সংশোধনৰ মাজেৰে গৈছিল, যাৰ সময়ত হৌজ-ই-জাহানগিৰি যোগ কৰা হৈছিল। এইটো এটা ডাঙৰ বৃত্তাকাৰ বাটি যাক শিলৰ টুকুৰা হিচাপে খোদাই কৰা হৈছিল আৰু সুগন্ধি গোলাপ পানী সংৰক্ষণৰ বাবে ব্যৱহাৰ কৰা হৈছিল।\nযদিও ইয়াক জাহাংগিৰ মহল বুলি কোৱা হয়, ইয়াক আকবৰে নিৰ্মাণ কৰিছিল, আৰু জাহাংগিৰ নহয়।\nজাহাংগিৰ মহল হৈছে Akbar.It দ্বাৰা নিৰ্মিত প্ৰাচীনতম গাঁথনিবোৰৰ ভিতৰত এটা\nআগ্ৰা দুৰ্গৰ আটাইতকৈ ডাঙৰ অট্টালিকা।\nজাহাংগিৰ মহল আগ্ৰা দুৰ্গৰ এটা অংশ, সেয়েহে, আপুনি ইয়াক দৰ্শন কৰিবলৈ কোনো অতিৰিক্ত প্ৰৱেশ মাচুল পৰিশোধ কৰাৰ প্ৰয়োজন নাই। আগ্ৰা কিলা ভ্ৰমণ কৰাৰ বাবে, অৱশ্যে, আপুনি এটা প্ৰৱেশ মাচুল পৰিশোধ কৰিব লাগিব, যি ঘৰুৱা আৰু আন্তৰ্জাতিক পৰ্যটক উভয়ৰ বাবে পৃথক। ঘৰুৱা পৰ্যটকসকলে ৪০ আই.আৰ. প্ৰৱেশ মাচুল পৰিশোধ কৰিব লাগিব আনহাতে আন্তৰ্জাতিক পৰ্যটকসকলে ৫৫০ আই.আৰ. প্ৰৱেশ মাচুল পৰিশোধ কৰিব লাগিব। 15 বছৰতকৈ কম বয়সৰ শিশুৱে কোনো প্ৰৱেশ মাচুল পৰিশোধ কৰাৰ প্ৰয়োজন নাই। Jahangir Mahal Agra in Assamese\nজাহাংগিৰ মহল আগ্ৰা দুৰ্গৰ এটা অংশ, যি উত্তৰ প্ৰদেশৰ আগ্ৰা চহৰত অৱস্থিত। এই ঠাইখন ইয়াৰ প্ৰখৰ গ্ৰীষ্মকালৰ বাবে জনা যায়, যেতিয়া উষ্ণতা গড় 42°C হয়। তাৰ পিছতো, পৰ্যটকসকলে এই সময়ত আগ্ৰা ভ্ৰমণ কৰে, আৰু যদি আপুনি তাপৰ সৈতে আৰামদায়ক হয়, তেন্তে আপুনিও এনে কৰিব পাৰে। অৱশ্যে, শীতকাল হৈছে যেতিয়া আগ্ৰাক ঘৰুৱা আৰু আন্তৰ্জাতিক দুয়োটা পৰ্যটকৰ দ্বাৰা ভ্ৰমণ কৰা হয়। বন্ধুত্বপূৰ্ণ বতৰে দৰ্শনশীল স্থান আৰু অন্বেষণক এক উপভোগ্য বিষয় কৰি তোলে।\nউত্তৰ প্ৰদেশৰ অন্যতম বিখ্যাত পৰ্যটক আকৰ্ষণ জাহাংগিৰ মহল ভ্ৰমণ কৰাৰ পিছত, আপুনি আগ্ৰাৰ অন্যান্য সমানজন জনপ্ৰিয় পৰ্যটন স্থানও ভ্ৰমণ কৰিব পাৰে।


ৰহস্য : ৬ আমেৰিকাৰ এপল্ল' – ১১ চন্দ্ৰ অভিযান সঁচা আছিল জানো? (- কৰুণা ফুকন) - সাহিত্য ডট অৰ্গ\nৰহস্য : ৬ আমেৰিকাৰ এপল্ল' – ১১ চন্দ্ৰ অভিযান সঁচা আছিল জানো? (- কৰুণা ফুকন)\n( আগৰ “ৰহস্য”ৰ খণ্ডবোৰত কিছুমান প্ৰাকৃতিক পৰিঘটনাৰ বিষয়ে আলোচনা কৰা হৈছিল যিবোৰৰ প্ৰকৃত কাৰণ বোৰ আজিও নিশ্চিতভাৱে ক’ব পৰা হোৱা নাই৷ কিন্তু এই পৃথিৱীৰ মানুহ নামৰ দুঠেঙীয়া প্ৰাণীটোও কম ৰহস্যৰ নহয়৷ আজি এক মানৱসৃষ্ট ৰহস্যৰ বিষয়ে আলোচনা কৰাৰ প্ৰয়াস কৰা হৈছে৷)\nআমি আটায়ে জানো বা পঢ়িবলৈ পাওঁ যে ১৯৬৯ চনৰ ২০ জুলাই তাৰিখে এপল্ল’- ১১ অভিযানেৰে আমেৰিকা যুক্তৰাষ্ট্ৰই আমাৰ সাধুকথাৰ নায়ক জোনবাইলৈ মানুহ পঠাই ইতিহাস ৰচনা কৰে৷ NASA ই জনোৱা মতে ১6 জুলাই তাৰিখে ফ্ল’ৰিডাৰ কেনেডি স্পেচ চেন্টাৰৰ পৰা Saturn –V ৰকেটেৰে এপল্ল’ মহাকাশযান খন চন্দ্ৰলৈ পঠোৱা হয়৷ যাত্ৰীকেইগৰাকী আছিল নীল আৰ্মষ্ট্ৰং, এডৱিন এলড্ৰিন আৰু মাইকেল কলিন্স৷ ২০ জুলাইত প্ৰথম দুজনে চন্দ্ৰত অৱতৰণ কৰে আৰু চন্দ্ৰৰ বুকুত প্ৰায় ২১.৫০ ঘন্টা সময় কটোৱাৰ পাছত তেওঁলোক আমাৰ গ্ৰহটোলৈ ওভতনি যাত্ৰা আৰম্ভ কৰে আৰু ২৪ তাৰিখে প্ৰশান্ত মহাসাগৰত অৱতৰণ কৰে৷ সমগ্ৰ বিশ্বৰ শ শ নিযুত লোকে টেলিভিশ্বনৰ পৰ্দাত সেই ঐতিসাহিক মুহূৰ্তৰ সাক্ষী হৈ নিজৰ নয়ন সাৰ্থক কৰে৷\nএতিয়া কথা হ’ল আমেৰিকা যুক্তৰাষ্ট্ৰৰ বাহিৰে আন কোনো দেশেই কিয় আজিলৈকে চন্দ্ৰলৈ মানুহ পঠাব পৰা নাই?? ১৯৫৯ চনতে চোভিয়েট ৰুচিয়াই লুনা ২ অভিযানেৰে চন্দ্ৰলৈ মহাকাশ যান পঠাইছিল, কিন্তু মানুহ কিয় পঠাব পৰা নাই?? আমাৰ ভাৰতৰ কথা বাৰু বাদ দিলোঁ৷ আমেৰিকা ইমান Advanced নে?? কিবা ৰহস্য আছে নেকি তাত? কি প্ৰমাণ আছে আমেৰিকাৰ চন্দ্ৰ অভিযানৰ ??\n১৯৫০- ১৯৭০ এই সময়চোৱা শীতল যুদ্ধ (cold war) ৰ সময়৷ এইচোৱা সময়ত আমেৰিকা যুক্তৰাষ্ট্ৰ আৰু চোভিয়েট ৰুচিয়াৰ মাজত কোন শ্ৰেষ্ঠ, তাক লৈ তীব্ৰ প্ৰতিযোগিতা হৈছিল৷ নিজৰ উন্নত প্ৰযুক্তিৰ কথা জাহিৰ কৰি আনৰ সমীহ আদায় কৰিবলৈ দেশ দুখনে ইটো সিটো বৈজ্ঞানিক পৰীক্ষা কৰি আছিল৷ তাৰে এক অংশ আছিল মহাকাশ অভিযানবোৰ৷ ইয়াক “Space-war” বোলা হয়৷ কথা হ’ল, সেই space-war ৰ অংশ Apollo-11 সঁচা আছিল নে ? নে সেয়া হলিউডৰ চিনেমা আছিল যাক সমগ্ৰ বিশ্বতে চন্দ্ৰ অভিযান বুলি প্ৰচাৰ চলোৱা হৈছিল?? মানুহক বুৰ্বক সাজি অহাটো আমেৰিকাৰ ধৰ্ম৷ ভাৰতৰ দৰে আমেৰিকাৰ ভক্ত দেশবোৰৰ কথা বাৰু নকলেও হ’ব৷ তাৰ প্ৰতিবাদ কৰা অৰ্থ আৰু পৰিণাম এয়াই যে আপোনাৰ life expectancy অথবা longevity কমি যাব !!\nভাৰতৰ দৰে দেশৰ মানুহক বুৰ্বক সজাব পাৰিলেও আমেৰিকান চৰকাৰে আমেৰিকান সকলক ঠগিব নোৱাৰে৷ ২৫% আমেৰিকানে Apollo-11 মিছা অভিযান আছিল বুলি বিশ্বাস কৰে৷ আপুনি কি ভাবে? Bill Kaysing (1922–2005) নামৰ আমেৰিকান প্ৰযুক্তিবিদ জনেই Apollo-11 ঠগবাজীৰ ওপৰত প্ৰথম কিতাপ লিখি উলিয়ালে ১৯৭৪ চনত৷ নাম আছিল, ‘We Never Went to the Moon: America’s Thirty Billion Dollar Swindle”৷ পৰৱৰ্তী সময়ত এনে বহুত কিতাপ লিখি উলিওৱা হ’ল৷\nআমেৰিকাৰ চন্দ্ৰ অভিযানৰ একমাত্ৰ প্ৰমাণ হ’ল চন্দ্ৰপৃষ্ঠত তোলা (?) ফটোবোৰ৷ কিন্তু সেইবোৰ হলিউডৰ studio ত তোলা ফটোওতো হ’ব পাৰে৷ আহক এতিয়া Apollo-11 ৰ ফটোবোৰ বিশ্লেষণ কৰোঁ৷\n১/ ফটোত দেখুওৱা হৈছে মহাকাশচাৰী কেইজনে আমেৰিকা যুক্তৰাষ্ট্ৰৰ জাতীয় পতাকাখন চন্দ্ৰপৃষ্ঠত উত্তোলন কৰিছে৷ পতাকাখন (১নং ফটো চাওক) আপুনি ভালদৰে মন কৰিলে দেখিব যে সেইখনত স্পষ্ট ভাঁজ কিছুমান আছে যেনিবা সেইখন বতাহত উৰিহে আছে৷ আমি ভালদৰে জানো যে চন্দ্ৰত বতাহ নাই৷\n২/ ২নং ফটোত চন্দ্ৰত অৱতৰণ কৰা যানখন ফটোত স্পষ্টকে দেখা গৈছে৷ ভালদৰে মন কৰিলে আপুনি দেখিব যে যানখনে চন্দ্ৰপৃষ্ঠত কোনো চাপ বা সাঁচ বা “crater” বহুওৱা নাই৷ আমি জানো যে চন্দ্ৰপৃষ্ঠ মিহি ধুলিৰে আবৃত আৰু চন্দ্ৰৰ মাধ্যাকৰ্ষণো আছে৷ আনকি আপুনি ছবিবোৰত মহাকাশচাৰীকেইজনৰ জোতাৰ স্পষ্ট চাপো দেখিব যিবোৰ পৃথিৱীৰ জোতাৰ চাপৰ সতে একে৷ চন্দ্ৰৰ মাধ্যাকৰ্ষণ শক্তি পৃথিৱীতকৈ কম (১/৬) হোৱা হেতুকে তাত জোতাৰ চাপ ইমান স্পষ্ট হ’ব নেলাগিছিল৷ বাৰু ধৰি ললোঁ তাৰ ধূলিবোৰ বেছি কোমল৷ যদি সেয়াই হয়, তেতিয়াহ’লে তাত অৱতৰণ কৰা যানখনে (যাৰ পৃথিৱীৰ জোখত ওজন আছিল ১৫,৩০০ কেজি) কিয় অলপো চন্দ্ৰপৃষ্ঠত চাপ বহুওৱা নাই? তাৰ কোনো সন্তোষজনক উত্তৰ নাই NASA ৰ লগত৷\n৩/ চন্দ্ৰপৃষ্ঠত তোলা আকাশৰ ফটোত এটাও তৰা দেখা নাপাব আপুনি৷ তাত বায়ুমণ্ডল আৰু ডাৱৰ নাই বাবে তৰাবোৰ আমি ইয়াত দেখাতকৈ বহু বেছি উজ্বল দেখিব লাগিছিল৷ ঠিক আছে বাৰু আমি ধৰি ললোঁ, দিনৰ আকাশত তৰা নেদেখি৷ তেতিয়াহ’লেতো আকাশত একোৱেই দেখিব নেলাগিছিল৷ কিন্তু আপুনি ফটোবোৰত পৃথিৱীখন স্পষ্টকৈ দেখা পাব৷ সেয়া কিদৰে সম্ভৱ? তৰা নাই যদি পৃথিৱীখনো থাকিব নেলাগিছিল আকাশত যিদৰে আমি দিনৰ আকাশত চন্দ্ৰটো দেখা নেপাওঁ৷\n৪/ চন্দ্ৰপৃষ্ঠত তোলা ফটোবোৰত ছাঁবোৰ বেলেগ বেলেগ দিশত দেখা গৈছে৷ যেতিয়া পোহৰৰ উৎস মাত্ৰ এটা হয়, তেতিয়া মুকলি ঠাইত ছাঁবোৰ এটা আনটোৰ সমান্তৰাল হয়৷ চন্দ্ৰত মাথোঁ এটাই পোহৰৰ উৎস আছে আৰু সেয়া হৈছে সূৰ্য৷\n৫/ চন্দ্ৰলৈ যাওঁতে ভেন এল্যান ৰেডিয়েচন বেল্ট (Van Allen Radiation Belt) পাৰ হৈ যাব লগা হয়৷ ইয়াত থকা অতি শক্তিশালী প্ৰট’নে নীল আৰ্মষ্ট্ৰং আৰু তেওঁৰ লগৰীয়াকেইজনক সিজাই পেলাব লাগিছিল৷\n৬/ আটাইতকৈ আমোদজনক কথা হ’ল চন্দ্ৰপৃষ্ঠ (?) ৰ শিল এটাত আপুনি ইংৰাজী “C” আখৰটো স্প্ষ্টকৈ দেখা পাব (৬ নম্বৰৰ ছবিখনত চাওক)! সেয়া কিদৰে সম্ভৱ হ’ল? কোনে চন্দ্ৰৰ শিলত “C” লিখি থৈ আহিলগৈ? এলিয়েন নেকি? কেৱল সেয়াই নহয়৷ আপুনি বহু ছবিত যোগ চিন (+) দেখা পাব৷ NASA দিয়া তাৰ ব্যাখ্যা আৰু হাঁহি উঠা৷ সেইবোৰ হেনো coiled hair আছিল! বহুতে কয় যে Studio ত moon landing ৰ চিনেমাখন চলি আছিল৷ “C” ৰে নিৰ্দেশ কৰা শিলটো আন বিশেষ কামত আছিল৷ ভুলবশতঃ সেইটো কোনোবাই চিত্ৰগ্ৰহণৰ ঠাইলৈ আনিলে আৰু কেমেৰাই capture কৰিলে!\n৭/ Una Ronald নামৰ অষ্ট্ৰেলিয়াৰ মহিলা গৰাকীয়ে Apoll-11 ৰ লাইভ চাই থাকোঁতে চন্দ্ৰপৃষ্ঠত (?) দুই তিনি চেকেণ্ডৰ বাবে এটা কোকাকোলা বটল দেখা পাইছিল!\n৮/ নীল আৰ্মষ্ট্ৰঙে চন্দ্ৰত প্ৰথম ভৰি দিওঁতে ফটো কোনে তুলিছিল? কোনোবা সাংবাদিক ৰৈ আছিল নেকি তাত?\n৯/ চন্দ্ৰ আমাৰ পৰা ৪০০,০০০ কিলোমিটাৰ আঁতৰত৷ সেয়েহে মহাকাশচাৰীসকলে আমাৰ গ্ৰহটোৰ লাগত কথা বতৰা পাতি থাকোঁতে আমি সেইবোৰ গ্ৰহণ কৰাৰ মাজত প্ৰায় ২ চেকেণ্ড মান সময়ৰ পাৰ্থক্য থাকিব লাগিছিল৷\n১০/ চন্দ্ৰৰ মাধ্যাকৰ্ষণ আমাৰ ইয়াকৈ কম বাবে পৃথিৱীত থাকি চন্দ্ৰত খোজকঢ়াৰ মন্থৰ অভিনয় কৰাটো সম্ভৱ নহয়৷ আপুনি যদি আৰ্মষ্ট্ৰঙে খোজকঢ়াৰ ভিডিঅ’ৰ স্পীড আপোনাৰ কম্পিউটাৰৰ মিডিয়া প্লেয়াৰত x2 কৰি দিয়ে, তেন্তে আপুনি পৃথিৱীৰ সাধাৰণ খোজ কঢ়াৰ গতি দেখা পাব তাত!\n← “চিটী-লাইটচ”:এখন সফল বাস্তৱধৰ্মী চিনেমাৰ কথাৰে(-অজয় লাল দত্ত)\nঅভ্যাসৰ নৰ কৰ্ণ পথে কৰে শৰ(অভিজ্ঞান ফুলকোঁৱৰ) →\nঅসমৰ বসন্ত উৎসৱ (ছবিনী দাস)


এই কিতাব সৃষ্টিজগতৰ প্ৰতিপালকৰ তৰফৰ পৰা অৱতীৰ্ণ, ইয়াত কোনো সন্দেহ নাই।\nঅথবা সিহঁতে এই কথা কয় নেকি যে, ‘এইটো তেওঁ নিজেই ৰচনা কৰিছে’? নহয়, বৰং এয়া তোমাৰ প্ৰতিপালকৰ তৰফৰ পৰা অহা সত্য, যাতে তুমি এনেকুৱা এটা সম্প্ৰদায়ক সতৰ্ক কৰিব পাৰা, যিসকলৰ ওচৰত তোমাৰ পূৰ্বে আন কোনো সতৰ্ককাৰী অহা নাই, সম্ভৱত সিহঁতে হিদায়ত লাভ কৰিব।\nআল্লাহেই সেই সত্তা, যিজনে আকাশসমূহ, পৃথিৱী আৰু এই দুয়োৰ মধ্যৱৰ্তী সকলো বস্তু কেৱল ছয় দিনত সৃষ্টি কৰিছে। তাৰ পিছত তেওঁ আৰছৰ ওপৰত উঠিছে। তেওঁৰ বাহিৰে তোমালোকৰ আন কোনো অভিভাৱক নাই আৰু কোনো মধ্যস্ততাকাৰীও নাই, তথাপিও তোমালোকে উপদেশ গ্ৰহণ নকৰিবা নে?\nতেৱেঁই আকাশৰ পৰা পৃথিৱী লৈকে সকলো বিষয় পৰিচালনা কৰে, তাৰ পিছত সেয়া এদিন তেওঁৰ ওচৰলৈকে উঠিব, যাৰ পৰিমাণ হ’ব তোমালোকৰ গণনা অনুসাৰে এহেজাৰ বছৰ।\nতেওঁ গায়েব আৰু উপস্থিত (যাৱতীয় বিষয়ৰ) জ্ঞানী, প্ৰবল পৰাক্ৰমশালী, পৰম দয়ালু।\nযিজনে তেওঁৰ প্ৰত্যেকটো সৃষ্টিক সৃজন কৰিছে উত্তমৰূপে আৰু বোকা মাটিৰ পৰা মানৱ সৃষ্টিৰ সূচনা কৰিছে।\nতাৰ পিছত তেৱেঁই মানুহৰ বংশ উৎপন্ন কৰিছে তুচ্ছ তৰল পদাৰ্থৰ উপাদানৰ পৰা।\nতাৰ পিছত তেৱেঁই তাক সুঠাম কৰিছে আৰু তাত তেওঁৰ ৰূহ ফুঁৱাই দিছে। তেৱেঁই তোমালোকৰ বাবে কাণ, চকু আৰু অন্তঃকৰণ সৃষ্টি কৰিছে। তোমালোকে খুবেই কম কৃতজ্ঞতা প্ৰকাশ কৰা।\nআৰু সিহঁতে কয়, ‘আমি যেতিয়া মাটিত মিহলি যাম তাৰ পিছতো আমি নতুন সৃষ্টিৰূপে উত্থিত হমনে’? বৰং সিহঁতে নিজ প্ৰতিপালকৰ সাক্ষাতক অস্বীকাৰ কৰে।\nকোৱা, ‘তোমালোকৰ বাবেই নিয়োগ কৰা হৈছে মৃত্যুৰ ফিৰিস্তা তেৱেঁই তোমালোকৰ প্ৰাণ হৰণ কৰিব। তাৰ পিছত তোমালোকৰ প্ৰতিপালকৰ ওচৰতেই তোমালোকক উভতাই নিয়া হ’ব’।\nআৰু তুমি যদি দেখিলাহেঁতেন! যেতিয়া অপৰাধী বিলাকে মূৰ অৱনত কৰি ক’ব, ‘হে আমাৰ ৰব! আমি দেখিলো আৰু শুনিলো, এতেকে তুমি আমাক পুনৰ পঠাই দিয়া, আমি সৎকৰ্ম কৰিম, নিশ্চয় আমি দৃঢ় বিশ্বাসী’।\nআৰু আমি ইচ্ছা কৰিলে প্ৰত্যেক ব্যক্তিকেই ইয়াৰ হিদায়ত দিলোহেঁতেন; কিন্তু মোৰ ফালৰ পৰা এই কথা নিশ্চিতভাৱে সাব্যস্ত যে, নিশ্চয় মই কিছুমান জিন আৰু মানুহৰ দ্বাৰা জাহান্নাম পূৰণ কৰিম।\nএতেকে ‘শাস্তি আস্বাদন কৰা, কাৰণ তোমালোকে এই দিনৰ সাক্ষাতৰ কথা পাহৰি গৈছিলা। নিশ্চয় আমিও তোমালোকক পৰিত্যাগ কৰিলো। তোমালোকে যি আমল কৰিছিলা তাৰ বাবে তোমালোকে স্থায়ী শাস্তি ভোগ কৰা’।\nকেৱল তেওঁলোকেই আমাৰ আয়াতসমূহৰ প্ৰতি বিশ্বাস স্থাপন কৰে, যিসকলে ইয়াৰ দ্বাৰা উপদেশ প্ৰাপ্ত হ’লে ছাজদাত পৰি যায় আৰু নিজ প্ৰতিপালকৰ সপ্ৰশংস পৱিত্ৰতা আৰু মহিমা ঘোষণা কৰে, আৰু তেওঁলোকে অহংকাৰ নকৰে।\nতেওঁলোকৰ শৰীৰ বিছনাৰ পৰা পৃথক থাকে। তেওঁলোকে ভয় আৰু আশাৰে নিজ প্ৰতিপালকক আহ্বান কৰে আৰু আমি তেওঁলোকক যি জীৱিকা দান কৰিছো তাৰ পৰা তেওঁলোকে ব্যয় কৰে।\nএতেকে কোনোৱেই নাজানে তেওঁলোকৰ বাবে চকু জুৰ পেলোৱা কি লুকুৱাই ৰখা হৈছে তেওঁলোকৰ কৃতকৰ্মৰ পুৰষ্কাৰ স্বৰূপ!\nএতেকে যিজন ব্যক্তি মুমিন তেওঁ ফাছিকৰ দৰে হ’ব পাৰেনে? তেওঁলোক কেতিয়াও সমান নহয়।\nযিসকলে ঈমান আনিছে আৰু সৎকৰ্ম কৰিছে, তেওঁলোকৰ কৃতকৰ্মৰ ফলস্বৰূপে তেওঁলোকৰ আপ্যায়নৰ বাবে আছে জান্নাতৰ বাসস্থান।\nআৰু যিসকলে পাপকৰ্ম কৰে সিহঁতৰ বাসস্থান হ’ব জুই; যেতিয়াই সিহঁতে তাৰ পৰা ওলাব বিচাৰিব তেতিয়াই সিহঁতক তালৈ উভতাই দিয়া হ’ব আৰু সিহঁতক কোৱা হ’ব, ‘যি জুইৰ শাস্তিক তোমালোকে মিছা প্ৰতিপন্ন কৰিছিলা সেইটো আস্বাদন কৰা’।\nআৰু অৱশ্যে আমি সিহঁতক মহা শাস্তিৰ পূৰ্বে অলপ লঘু শাস্তি আস্বাদন কৰাম, যাতে সিহঁতে উভতি আহে।\nযি ব্যক্তি নিজ প্ৰতিপালকৰ আয়াতসমূহৰ মাধ্যমত উপদেশপ্ৰাপ্ত হোৱাৰ পিছতো তাৰ পৰা মুখ ঘূৰাই লয়, তাতকৈ ডাঙৰ যালিম আৰু কোন হ’ব পাৰে? নিশ্চয় আমি অপৰাধী বিলাকৰ পৰা প্ৰতিশোধ গ্ৰহণকাৰী।\nআৰু অৱশ্যে আমি মুছাক কিতাব প্ৰদান কৰিছিলো, এতেকে তুমি তেওঁৰ সাক্ষাতৰ বিষয়ে সন্দেহ পোষণ নকৰিবা; আৰু আমি সেই (কিতাব)টোক বনী ইছৰাঈলৰ বাবে হিদায়তস্বৰূপ কৰি দিছিলো।\nআৰু আমি সিহঁতৰ মাজৰ পৰা বহু কেইজন নেতা মনোনীত কৰিছিলো, তেওঁলোকে আমাৰ নিৰ্দেশ অনুযায়ী সৎপথ প্ৰদৰ্শন কৰিছিল, যিহেতু তেওঁলোক ধৈৰ্য ধাৰণ কৰিছিল; আৰু তেওঁলোক আমাৰ আয়াতসমূহৰ প্ৰতি দৃঢ় বিশ্বাস পোষণ কৰিছিল।\nনিশ্চয় তোমাৰ প্ৰতিপালকে কিয়ামতৰ দিনা সিহঁতৰ মাজত ফয়চালা কৰি দিব, যি বিষয়ে সিহঁতে মতবিৰোধ কৰি আছে।\nএইটোৱেও সিহঁতক হিদায়ত নকৰিলেনে যে, আমি সিহঁতৰ পূৰ্বে কিমান প্ৰজন্মক ধ্বংস কৰিছো, যিসকলৰ বাসভূমিত সিহঁতে বিচৰণ কৰি থাকে? নিশ্চয় ইয়াত আছে বহুতো নিদৰ্শন; তথাপিও সিহঁতে নুশুনিবনে?\nসিহঁতে লক্ষ্য কৰা নাইনে, আমিয়ে শুকান ভূমিৰ ওপৰেদি পানী প্ৰবাহিত কৰো। তাৰ পিছত সেইটোৰে শস্য উৎপন্ন কৰো, যাৰ পৰা সিহঁতৰ চতুষ্পদ জন্তুবোৰে আৰু সিহঁত নিজেও খাদ্য গ্ৰহণ কৰে? সিহঁতে লক্ষ্য নকৰেনে?\nআৰু সিহঁতে কয়, ‘তোমালোকে যদি সত্যবাদী হোৱা তেন্তে কোৱা, কেতিয়া হ’ব এই বিজয়’?\nকোৱা, ‘বিজয়ৰ দিনা কাফিৰসকলৰ ঈমান পোষণ কোনো কামত নাহিব আৰু সিহঁতক অৱকাশও দিয়া নহ’ব’।\nএতেকে তুমি সিহঁতক উপেক্ষা কৰা আৰু অপেক্ষা কৰা, নিশ্চয় সিহঁতেও অপেক্ষাকাৰী।


ব্ৰইলাৰ মুৰ্গীৰ মাংসত ক'ৰনা ভাইৰাছৰ বীজাণু পোৱা গৈছে নেকি? - Factcrescendo Assamese\nFebruary 6, 2020 March 23, 2020 Manjori BorkotokyLeaveaComment on ব্ৰইলাৰ মুৰ্গীৰ মাংসত ক’ৰনা ভাইৰাছৰ বীজাণু পোৱা গৈছে নেকি?\nসম্প্ৰতি ব্ৰইলাৰ মুৰ্গীত ক’ৰনা ভাইৰাছ পোৱা গৈছে বুলি এনে এক ফেচবুক পোষ্ট ছচিয়েল মিডিয়াত ভাইৰেল হৈ পৰিছে । আতাউৰ ৰহমান আহমেদ নামৰ এক ফেচবুক প্ৰফাইলৰ পৰা ফেব্ৰুৱাৰী ৫, ২০২০ তাৰিখে উক্ত পোষ্টটো আপলোড কৰা হৈছে আৰু এই পোষ্টটো অসমত ফেচবুকৰ জৰিয়তে ভাইৰেল হৈ পৰিছে । পোষ্টটোত দাবী কৰা হৈছে যে ব্ৰইলাৰ মুৰ্গীৰ মাংসত ক’ৰনা ভাইৰাছৰ বীজাণু পোৱা গৈছে গতিকে সকলোকে আৱেদন কৰা হৈছে যাতে তেওঁলোকে এই মাংস নাখায় । উক্ত পোষ্টটোত কিছু বেমাৰী যেন লগা ব্ৰইলাৰ মুৰ্গী আৰু ব্ৰইলাৰ মাংসৰ ফটো শ্বেয়াৰ কৰা হৈছে ।\nসঁচাকৈ ব্ৰইলাৰ মুৰ্গীৰ মাংসত ক’ৰনা ভাইৰাছৰ বীজাণু পোৱা গৈছে নেকি? সত্য কি? জানোঁ আহক ।\nপ্ৰথমতে আমি ক’ৰনা ভাইৰাছৰ উৎস সমন্ধে প্ৰকাশিত বাতৰি আৰু আন তথ্য সম্বলিত ৱেবছাইটত ব্ৰইলাৰ মুৰ্গীৰ মাংসত ক’ৰনা ভাইৰাছৰ বীজাণু পোৱাৰ বিষয়ে কোনো তথ্য আছে নেকি বিচাৰি চালোঁ । এই বিষয়ে আমি চিডিচি ৱেবছাইটত বিচাৰিলোঁ আৰু পালোঁ যে উক্ত ৰোগৰ উৎস বিচাৰি এই অনুষ্ঠানৰ কৰ্মী সকলে দিনে ৰাতি কাম কৰি আছে । ক’ৰনা ভাইৰাছ আচলতে ভাইৰাছৰ এক ডাঙৰ পৰিয়ালৰ এটা অংশ হয় আৰু ইয়াৰ কিছু ভাইৰাছ জীৱ জন্তু যেনে মেকুৰী, উট আৰু বাদুলিৰ ৰোগৰ কাৰণ হব পাৰে আৰু আন কিছুমান মানুহৰ ৰোগৰ কাৰণ হব পাৰে । আমি কিন্তু ইয়াত ক’তো ব্ৰইলাৰ মুৰ্গী আৰু ক’ৰনা ভাইৰাছৰ সম্পৰ্ক বিচাৰি নাপালোঁ । এই সম্পৰ্কে বিতংভাৱে পঢ়ক ইয়াত ।\nইয়াৰ পাছত আমি ভাইৰেল পোষ্টটোত থকা ফটোবোৰ ব্যৱহাৰ কৰি গুগলত ৰিভাৰ্ছ ইমেজ চাৰ্ছ কৰিলোঁ আৰু পালোঁ যে এই ফটোবোৰ আচলতে বহু পুৰণি আৰু ক’ৰনা ভাইৰাছৰ লগত কোনো সম্পৰ্ক নাই ।\nফটো ১: এই ফটোখন ‘য়েল্লোও ব্ৰেড চৰ্টছ’ নামৰ এক ৱেবচাইটৰ পৰা লোৱা য’ত মূৰ্গীটো ‘এছপাৰ্গিল’জ‘ নামৰ এক ৰোগত আক্ৰান্ত ।\nফটো ২: এই ফটোখন ২০১৪ চনতে প্ৰকাশিত এক গৱেষণাৰ লিখনিৰ হয় । ফটোখনৰ শিৰোনামা দিয়া হৈছে: “মুখেদি উশাহ লোৱা এটা বেমাৰী মুৰ্গী”\nইয়াৰ পাছত আমি এই সম্পৰ্কে আৰু নিশ্চিত হবলৈ ডাঃ পুলিন চন্দ্ৰ দাস (ডাইৰেক্টৰ, ডাইৰেক্টৰেট অফ এইএইছ এণ্ড ভেটেৰিনেৰী, গুৱাহাটী, অসম) সৈতে যোগাযোগ কৰিলোঁ । তেখেতে নিশ্চিত কৰিলে যে ব্ৰইলাৰ মুৰ্গীত মাংসত ক’ৰনা ভাইৰাছৰ বীজাণু পোৱা কথাটো সম্পূৰ্ণ মিছা আৰু ভিত্তিহীন । অসমৰ ৰাইজে এই সম্পৰ্কত কোনো শংকা কৰিব নালাগে বুলি তেওঁ জনালে ।\nTitle:ব্ৰইলাৰ মুৰ্গীৰ মাংসত ক’ৰনা ভাইৰাছৰ বীজাণু পোৱা গৈছে নেকি?


পৃষ্ঠা:সাধনা- দণ্ডিনাথ কলিতা.djvu/১১ - ৱিকিউৎস\nউমা — মই যি উদ্দেশ্যে সেই কথা কৈছোঁ, তুমি তালৈ মন কৰা নাই, সেইহে তেনেকৈ কৈছা। মই কৈছোঁ ইয়াকে, যে তোমাৰ অৱস্থাৰ, তোমাৰ বয়সৰ মানুহ সাধাৰণতঃ অবিবাহিত নাথাকে; এই খিনিতেই সৰ্ব্বসাধাৰণৰ লগত তোমাৰ অমিল। আকৌ তোমাৰ কৰ্ম্মক্ষেত্ৰত পুৰুষ-স্ত্ৰীৰ পাৰ্থক্য নাই, জন্ম অনুসৰি মানুহৰ উচ্চতা বা নীচতা নাই। ইয়াতো বেচি ভাগ মানুহৰ লগত তোমাৰ মতৰ অমিল। তোমাৰ এইবোৰ কাৰ্য্যই বহুতৰ স্বাৰ্থত ব্যাঘাত নজন্মোৱাকৈ নাথাকে। তেতিয়া সেই মানুহবোৰে তোমাৰ বিৰুদ্ধে ষড়যন্ত্ৰ কৰাটো স্বতঃসিদ্ধ। বহুতে তেতিয়া তোমাক অবিবাহিত বুলিয়েই সাধাৰণ মানুহৰ বিশ্বাস জন্মা কাহিনীৰ সৃষ্টি কৰি তোমাৰ কাৰ্য্যত ব্যাঘাত জন্মাব, তাৰ ফলত তোমাৰ উদ্দেশ্য সিদ্ধি হোৱা কঠিন হৈ পৰিব। সেই কাৰণে মই কওঁ তুমি সোনকালে বিয়া কৰোৱাঁ।\nদীন — বিয়া কৰোৱা মানুহ কেতিয়াও উন্মাৰ্গগামী হব নোৱাৰে বুলি তুমি বিশ্বাস কৰানে?\nউমা — নকৰোঁ। আৰু অবিবাহিত হলেই তেনে হব বুলিও বিশ্বাস নকৰোঁ। কিন্তু তুমি যিবোৰ মানুহৰ মাজত কাম কৰিবা তাৰ সৰহ ভাগে তেনে বিশ্বাস কৰিব। সেই দেখিয়েই তুমি যেতিয়া সংসাৰী মানুহৰ মাজত থাকি কাৰ্য্য কৰিবলৈ ওলাইছা, তুমিও তেনে সংসাৰীয়েই হৈ লোৱা মই উচিত বুলি ভাবোঁ।\nদীন — তুমি দেখোন মোৰ কথা সকলো জানা। মই জানো চিৰব্ৰহ্মচাৰী থাকিমেই বুলি কেতিয়াবা কৈছোঁ? মই মাত্ৰ কৈ আহিছোঁ যে যদি মোৰ আদৰ্শৰ অনুৰূপ সঙ্গিনী নোলায়, তেনেহলে এই জীৱনত মোৰ বিবাহ নহয়। আৰু যদি কোনোবা ওলায়, তেনেহলে আনন্দ মনেৰে দাম্পত্য জীৱনৰ কৰ্ত্তব্য গ্ৰহণ কৰিম, কল্পনাৰ আদৰ্শ আচলত\n— ৫ —\n"https://as.wikisource.org/w/index.php?title=পৃষ্ঠা:সাধনা-_দণ্ডিনাথ_কলিতা.djvu/১১&oldid=52343"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৮ এপ্ৰিল ২০২০ তাৰিখে ১৫:২৩ বজাত সলনি কৰা হৈছিল।


পৰিবহন মন্ত্ৰী কোন? কিয় মুখ্যমন্ত্ৰীৰ চকুত এলাগী চন্দ্রমোহন পাটোৱাৰী?\nঅসমৰ পৰিবহণ মন্ত্ৰী কোন? চন্দ্ৰমোহন পাটোৱাৰী নে মুখ্যমন্ত্ৰী ডঃ হিমন্ত বিশ্ব শৰ্মা?\nযদি অসমৰ পৰিবহন দপ্তৰৰ মন্ত্ৰী হিচাপে চন্দ্ৰমোহন পাটোৱাৰীৰ নাম মনলৈ আহিছে তেন্তে কেইটামান বিজ্ঞাপন দেখিলে সেই ধাৰণা আপোনাৰ সলনি হ’ব।\nকিয়না নিয়মমাফিক হিচাপেহে যেন ৰাজ্যৰ পৰিবহন বিভাগৰ দায়িত্ব লৈ আছে মন্ত্ৰী চন্দ্ৰমোহন পাটোৱাৰীয়ে।\nবিজ্ঞাপনত কিয় এলাগী মন্ত্ৰী চন্দ্ৰমোহন পাটোৱাৰী?\nএখন ৰাজ্য কেতিয়াও এজন মুখ্যমন্ত্ৰীয়ে চলাব নোৱাৰে। তেওঁৰ সমান্তৰালকৈ বিভিন্ন দপ্তৰ চম্ভালিবলৈ বিভিন্নজনক মন্ত্ৰীৰ দায়িত্ব দিয়া হয়।\nকিন্তু ৰাজ্যৰ পৰিবহন বিভাগৰ বিজ্ঞাপনতে নাই মন্ত্ৰী চন্দ্ৰমোহন পাটোৱাৰীৰ নাম তথা ফটো।\nৰাজ্যৰ আগশাৰীৰ বাতৰি কাকতৰ প্ৰথম পৃষ্ঠা সম্পূৰ্ণকৈ জোৰা এটা বিজ্ঞাপন। য’ত পথ সুৰক্ষাৰ বাবে পঞ্চসুত্ৰ পালন কৰিবলৈ পথচাৰী বা চালকসকলক আহ্বান জনোৱা হৈছে।\nবিজ্ঞাপনটোত স্পষ্টকৈ উল্লেখ আছে অসম চৰকাৰ পৰিবহন বিভাগ। কিন্তু সেই বিজ্ঞাপনটোত ভালদৰে চকু ফুৰালে আপুনি দেখা নাপাব মন্ত্ৰী চন্দ্ৰমোহন পাটোৱাৰীৰ নাম। বৰঞ্চ ডাঙৰকৈ জিলিকি থাকিল মুখ্যমন্ত্ৰীৰ ফটো।\nতদুপৰি মহানগৰীৰ জি. এছ ৰোডৰ পথৰ দাঁতিত লগোৱা এইসমূহ বেনাৰ পোষ্টাৰতো সকলোতে কেৱল মুখ্যমন্ত্ৰীৰ ফটোৱেই দেখিবলৈ পোৱা যাব। এই বেনাৰ পোষ্টাৰতো এলাগী হ’ল পৰিবহন মন্ত্ৰী চন্দ্ৰমোহন পাটোৱাৰী।\nঠিক সেইদৰে মাজ নিশালৈকে কালি মুখ্যমন্ত্ৰী ড০ হিমন্ত বিশ্ব শৰ্মা আৰু পৰিবহন বিভাগৰ মন্ত্ৰী চন্দ্ৰমোহন পাটোৱাৰীয়ে পৃথকে পৃথকে জিলা পৰিবহন বিষয়া আৰু আৰক্ষীৰ সৈতে অভিযানত নমা পৰিলক্ষিত হ’ল। যিটো দায়িত্ব পৰিবহন মন্ত্ৰী হিচাপে চন্দ্ৰমোহন পাটোৱাৰীয়ে অকলেই সম্পাদন কৰিব পাৰিলেহেঁতেন তেনেক্ষেত্ৰত হাইলাইটত আহিল মুখ্যমন্ত্ৰী ড০ হিমন্ত বিশ্ব শৰ্মাৰ নাম।\nমহানগৰীৰ চাৰিটাকৈ স্থান ক্ৰমে গণেশগুৰি, চান্দমাৰী, উলুবাৰী আৰু গুৱাহাটী ক্লাৱত ওৰে নিশাটো আৰক্ষীৰ সৈতে অভিযানত নামি পৰিল মুখ্যমন্ত্ৰী ড০ হিমন্ত বিশ্ব শৰ্মা।\nপ্ৰশ্ন হৈছে; পৰিবহন মন্ত্ৰীৰ কাম-কাজত সন্তুষ্ট নহয় নেকি মুখ্যমন্ত্ৰী?\nক্ষমতাৰ বিকেন্দ্ৰীকৰণ নিবিচাৰে নেকি মুখ্যমন্ত্ৰী ড০ শৰ্মাই?\nমুখ্যমন্ত্ৰীতে ক্ষমতা কেন্দ্ৰীভূত হৈছে নেকি অসমত?\nনে অখিল গগৈৰ ভাষাৰে মুখ্যমন্ত্ৰীয়ে ৰজা, তেওঁৱেই মন্ত্ৰী বা তেওঁৱেই বিধায়ক বা তেওঁৱেই সৰ্বে-সৰ্বা?\nঅন্য এক প্ৰসংগও উত্থাপন নোহোৱা নহয়। আভ্যন্তৰীণ সংঘাত হৈছে নেকি বিজেপি চৰকাৰৰ ভিতৰচ’ৰাত? কিয় নিজৰ হাতত গৃহ, লোক নিৰ্মাণ বিভাগকে ধৰি বহুকেইটা গুৰুত্বপূৰ্ণ দপ্তৰ থকাৰ পাছতো বেলেগৰ দপ্তৰত হস্তক্ষেপ কৰিছে মুখ্যমন্ত্ৰী ড০ হিমন্ত বিশ্ব শৰ্মাই? তেওঁৰ লবীৰ বাহিৰৰ মন্ত্ৰীসকলক নিষ্কৰ্মা সজাই একনায়কত্ববাদ প্ৰতিষ্ঠাৰ সূচনা কৰিছে নেকি মুখ্যমন্ত্ৰী ড০ হিমন্ত বিশ্ব শৰ্মাই?


লুৰিণজ্যোতি গগৈৰ ৰাজনৈতিক ভৱিষ্যত কি? -\nHomeআঞ্চলিকলুৰিণজ্যোতি গগৈৰ ৰাজনৈতিক ভৱিষ্যত কি?\nডিজিটেল ডেস্কঃ লুৰিণজ্যোতি গগৈ, অসমৰ জাতীয় জীৱনৰ এজন যুজাৰু সৈনিক৷ জাতীয়তাবাদী আদৰ্শকে জীৱনৰ মূলমন্ত্ৰ হিচাপে লৈ তেওঁ নিৰৱচ্ছিন্নভাৱে চলাই গৈছে নিজৰ সংগ্ৰামখন৷ সদৌ অসম ছাত্ৰ সন্হা(আছু) মজিয়াৰ পৰা সামাজিক জীৱনৰ দৃশ্যপট অংকন কৰা লুৰিণজ্যোতি গগৈয়ে পৰৱৰ্তী সময়ত আছুৰ ঔৰসত জন্ম পোৱা এক আঞ্চলিক ৰাজনৈতিক দল ‘অসম জাতীয় পৰিষদ’ত সভাপতি পদ অলংকৃত কৰে জাতীয়বাদী নেতা গৰাকীয়ে৷\n২০১৯ চনৰ ১২ ডিচেম্বৰ, অসমৰ গৰিষ্ঠ সংখ্যক লোকৰ মতৰ বিৰুদ্ধে নৰেন্দ্ৰ মোডী নেতৃত্বাধীন কেন্দ্ৰীয় চৰকাৰে ভাৰতৰ লোকসভা মজিয়াত গৃহীত কৰিলে ‘নাগৰিকত্ব সংশোধনী বিধেয়ক ২০১৯’৷ পৰৱৰ্তী সময়ত অসমত গঢ়ি উঠিল ব্যাপক এক গণ আন্দোলন৷ মুখত মাত ফুটা শিশুৰ পৰা আৰম্ভ কৰি আদহীয়া বৃদ্ধ গৰাকীয়ো কৈ গ’ল, ‘‘কা’ আমি নামানো’’ বুলি৷ ছাত্ৰ সমাজৰ পৰা আৰম্ভ কৰি জাতীয় দল সংগঠনৰ পৰা সাধাৰণ লোক সকলো উলাই আহিল ৰাজপথলৈ, আৰু চৰকাৰৰ বিৰুদ্ধে কৰি গ’ল কেৱল আন্দোলন আৰু আন্দোলন৷ সেই সময়তে ৰাইজৰ মাজত গঢ়ি উঠিছিল বিকল্প ৰাজনৈতিক দলৰ উকমুকনি৷ তাৰ পিছতে আঞ্চলিক ৰাজনৈতিক দল হিচাপে অভিষেক ঘটিল ‘ৰাইজৰ দল’ আৰু ‘অসম জাতীয় পৰিষদ’৷\n২০২১, সমাগত বিধানসভা নিৰ্বাচন, মানুহৰ মনত উমি-উমি জ্বলি থকা জুইকৰা এই বিধান সভা নিৰ্বাচনতে ৰাইজে বিজেপি চৰকাৰক এক উচিৎ প্ৰত্যুেতৰ দিব বুলি এক ধাৰণা কৰা হৈছিল যদিও হিতে বিপৰীত হে হ’ল৷ অসমৰ প্ৰায় সংখ্যক লোকে ধাৰণা কৰিছিল যে ২০২১ ৰ বিধান সভা নিৰ্বাচনতে স্বেচ্ছাচাৰী বিজেপি চৰকাৰৰ বিৰুদ্ধে অসমবাসী একত্ৰিত হৈ অসমত কম পৰিসৰৰ ভিতৰত হ’লেও আঞ্চলিকতাবাদৰ উত্থান হ’ব৷\nসেইসময়ত, কাৰাৰুদ্ধ নেতা অখিল গগৈয়ে জেলৰ পৰাই নিৰ্বাচনত অৱতীৰ্ণ হৈছিল আৰু তেওঁ বিধান সভা নিৰ্বাচনত বিপুল ভোটত জয়লাভ কৰিছিল৷ সেই সময়তে লুৰিণজ্যোতি গগৈলে আহি পৰিল এক বিৰাৎ প্ৰত্যোহ্বান৷ ‘অসম জাতীয় পৰিষদ’ৰ পৰা নেতা লুৰিণজ্যোতি গগৈয়ে সন্মানীয় দুটা সমষ্টি ক্ৰমে দুলীয়াজান আৰু নাহৰকটীয়া আগবঢ়াইছিল নিজৰ প্ৰাথিত্ব৷ কিন্তু এই দুয়োটা সমষ্টিৰ পৰাই নেতা গৰাকী পৰাজিত হ’ব লগা হৈ তেওঁৰ ৰাজনৈতিক ভৱিষ্যতৰ প্ৰতি আহি পৰিছিল এক বৃহৎ প্ৰশ্ন৷\nবৰ্তমান জাতীয়তাবাদী এই নেতাগৰাকীৰ ৰাজনৈতিক ভৱিষ্যত কি? লুৰিণজ্যোতি গগৈয়ে নিজকে ইমানেই শক্তিশালী ৰুপত নিজকে আত্ম প্ৰকাশ কৰিব লাগিব যো অসমৰ প্ৰভাৱশালী নেতা হিমন্ত বিশ্ব শৰ্মাৰ বিকল্পে হিচাপে নিজক প্ৰতিষ্ঠা কৰিব পাৰে, সেইখিনি আচলতো কিমান দূৰ সম্ভৱ, তাক লৈও আছে এক বৃহৎ প্ৰত্যোহ্বান৷ তদুপৰি ৰাজনীতিত সকলো সম্ভৱ, গতিকে লুৰিণজ্যোতিয়ে হিমন্ত বিশ্ব শৰ্মাৰ সৈতে মুকলিভাৱে মিত্ৰতা কৰিও নিজৰ ৰাজনৈতিক ভৱিষ্যত সুৰক্ষিত কৰিব পাৰিব বুলি একাংশ লোকে ক’ব বিছাৰে, কিন্তু সেইয়া কৰিলে তেওঁ জাতীয়তাবাদী সত্বাও বিসৰ্জন দিব লাগিব, গতিকে জন মানসত সেওঁ প্ৰতিপন্ন হ’বলৈ সেই কাম তেওঁ নকৰিব পাৰে বুলি বহুতে ক’ৱ খোজে৷ হয়তো তেওঁৰ ওচৰত পথ এটাই নিজকে আৰু অধিক সক্ৰিয় ৰাইজৰ মাজলৈ গৈ তৃমমূল পৰ্যায় লৈকে কাম কৰিব লাগিব৷ দ্বিতীয়তে, সংবাদ মেল সংবোধন কৰাতকৈ তেওঁ এতিয়া ৰাইজৰ মাজলৈ তেওঁলোকৰ দুখ-সুখৰ সমভাগি হ’ব লাগিব বুলি ৰাইজে ক’ৱ বিছাৰে৷ লক্ষ্য এতিয়া ২০২৪ ত হ’বলগীয়া লোকসভা নিৰ্বাচন৷ এই নিৰ্বাচনত লুৰিণজ্যোতি গগৈয়ে এটা সমষ্টিতো যদি তেওঁলোকৰ প্ৰাৰ্থী জয়ী কৰাই আনিব পাৰে, ‘অসম জাতীয় পৰিষদ’ দলটোৰ প্ৰাসংগিকতা পুনৰ ৰাইজৰ মাজলৈ ঘূৰি আহিব৷\nPrevious articleস্বাধীনতাৰ দাবীৰ পৰা এখোজো পিছুৱাই নাহিল পৰেশ বৰুৱা, আলোচনা কি হ’ব?\nNext articleআজি প্ৰচাৰ শেষ: কৃষ্ণচূড়াৰ দেশত আঘোণৰ শীততো নিৰ্বাচনৰ গৰম বতাহ


আজিকালি অধিকাংশ লোকেই এটা বয়সত কঁকালৰ বিষত ভোগা দেখা যায়। কঁকালৰ বিষ সাধাৰণতে মেৰুদণ্ডৰ মধ্য অংশত বা তলৰ অংশত হয়। এই বিষ লাহে লাহে কঁকালৰ আশে-পাশে বিয়পি পৰে। কঁকালৰ বিষ বিভিন্ন কাৰণত হয়। যেনে—\nমেৰুদণ্ড পোনকৈ নৰখা।\nঅতিৰিক্ত শুক্ৰ ক্ষয় হ’লে।\nঅতি গধুৰ বস্তু দাঙিলে।\nমেৰুদণ্ডৰ আঙঠিৰ ফাঁক বৃদ্ধি পালে।\nপ্ৰস্ৰাৱৰ ৰোগ থাকিলে।\nমজ্জা শুকাই গ’লে।\nপিচল খাই আঘাত পালে।\nবহুদূৰ খোজ কাঢ়িলে।\nএই ঔষধ ব্যৱহাৰ কৰা বিশেষ লক্ষণ হ’ল—খোঁজকাঢ়িলে, কুঁজা হ’লে, কঁকালত অধিক বিষ হয় আৰু কঁকালত জোৰ নাইকিয়া হয়। গতিকে কঁকাল বেঁকা হৈ পৰে আৰু বাধ্য হৈ বহি দিব লগা হয় বা শুই দিব লগা হয়। অৰ্শ বা পাইলচ, বগা স্ৰাৱ আৰু গৰ্ভাৱস্থাত কঁকালৰ বিষ হ’লে Aesculus Hip. ব্যৱহাৰ কৰা হয়।\nঅজ্ঞাতসাৰে শুক্ৰ ক্ষয় হোৱাৰ ফলত, দুৰ্বলতাৰ কাৰণে যদি কঁকালৰ বিষ হয় তেন্তে এই ঔষধ ব্যৱহাৰ কৰা হয়। এনে কঁকালৰ বিষ বহি থাকিলে বাঢ়ি যায় আৰু লাহে লাহে খোজ কাঢ়িলে আৰাম পায় (Cobaltum).\nএই ঔষধত ব্যৱহাৰ কৰা কঁকালৰ বিষ ৰাতিপুৱা শুই উঠাৰ লগে লগে অধিক বৃদ্ধি পায়। ৰাতি শুই থাকোতেও কঁকালৰ বিষৰ বাবে ইকাটি-সিকাটি হ’ব নোৱাৰে। উঠি লৈহে ইকাটি-সিকাটি কৰিব লগা হয়।\nঅজীৰ্ণ ৰোগৰ পৰা কঁকালৰ বিষ হ’লে, আৰু শুক্ৰ ক্ষয় হৈ কঁকালৰ বিষ হ’লে Nux Vomica ব্যৱহাৰ হয়।\nবয়সীয়া লোক বা দুৰ্বল লোকসকলৰ কঁকালৰ বিষ হ’লে এই ঔষধ ব্যৱহাৰ হয়। এনে ৰোগী খোজ কাঢ়ি কিছুদূৰ গ’লে কঁকালত টানি আজুৰি ধৰাৰ দৰে বিষ হয়, গতিকে কিছু সময় বহিব লগা হয়।\nযিকোনো কাৰণতে হোৱা কঁকালৰ বিষ বৃদ্ধি পালে আৰু নিতাল মাৰি পৰি থাকিলে আৰাম পালে এই ঔষধ ব্যৱহাৰ কৰা হয়।\nস্বপ্নদোষ বা স্তিৰিক্ত সহবাসৰ কাৰণে কঁকালৰ বিষ হ’লে এই ঔষধ ব্যৱহাৰ কৰা হয়। এনে কঁকালৰ বিষৰ ৰোগীৰ মাজৰাতি আৰু ৰাতিপুৱা শুই উঠাৰ আগতে অতিৰিক্ত বিষ হয়।\nপ্ৰস্ৰাৱৰ ৰোগৰ বাবে কঁকালৰ বিষ হ’লে এই ঔষধ ব্যৱহাৰ হয়।\nকঁকালৰ বিষৰ লগত ভৰি তলুৱাত জ্বলা-পোৰা থাকিলে, ৰোগী শুই থকাৰ পৰা উঠিব নোৱাৰি ভৰ দি উঠিব লগা হ’লে ব্যৱহাৰ হয়। কঁকালৰ বিষত আন ঔষধবোৰ ব্যৱহাৰ কৰি আংশিক থাকি গ’লে সম্পূৰ্ণ ৰোগ আৰোগ্য কৰিবলৈ Sulphur ব্যৱহাৰ কৰিব লাগে।\nসকলো কাৰণতে হোৱা কঁকালৰ বিষ(বহি থাকিলে বা থিয় হৈ একে ঠাইতে থাকিলে) বৃদ্ধি পালে আৰু লৰচৰ কৰিলে বিষ কিছু আৰাম পালে Rus Tox ব্যৱহাৰ কৰা হয়। প্ৰায়বিলাক Rus Tox ব্যৱহাৰ হোৱা ৰোগীৰ কঁকালৰ বিষ শুই উঠাৰ লগে লগে অতিৰিক্ত বিষ বৃদ্ধি হয় আৰু খোজকাঢ়িলে বা লৰচৰ কৰিলে বিষ আৰাম পায়।\nসকলো কাৰণত হোৱা কঁকালৰ বিষ ডাৱৰীয়া বতৰত বৃদ্ধি পালে বা উৎপত্তি হ’লে এই ঔষধ ব্যৱহাৰ কৰা হয়।\nএই ঔষধ ব্যৱহাৰ কৰাৰ লক্ষণ হ’ল- গৰম পানী বা গৰম বস্তুৰে হেঁচা দিলে কঁকালৰ বিষ আৰাম পায়। কঁকালৰ বিষৰ কাৰণে কলাফুল, ভৰি, ভৰিৰ আঙুলি কোঁচ খায়। কিছুমান লোকৰ কঁকালৰ বিষ হঠাৎ উৎপত্তি আৰু হঠাৎ নিস্পত্তি হ’লে এই ঔষধ ব্যৱহাৰ কৰা হয়।\nসকলো ধৰণৰ পুৰণি বাত ৰোগত আন ঔষধৰ লক্ষণ মিলাব নোৱাৰিলে বা আন ঔষধ ব্যৱহাৰ কৰি বিফল হ’লে বা আংশিক ৰোগ থাকি গ’লে এই ঔষধ ব্যৱহাৰ কৰিব লাগে।\nজৰায়ু, ডিম্বকোষৰ ৰোগৰ লগত কঁকালৰ বিষ হ’লে এই ঔষধেই একমাত্ৰ ঔষধ হিচাপে ব্যৱহাৰ কৰা হয়।\nসকলো ধৰণৰ কঁকালৰ বিষত আন ঔষধবোৰ ব্যৱহাৰ কৰি বিফল হ’লে, বিশেষকৈ Actaca Race ব্যৱহাৰ কৰি বিফল হ’লে এই ঔষধ অধিক দিন ব্যৱহাৰ কৰিলে সুফল পোৱা যায়। ইয়াৰ উপৰি জৰায়ু আৰু ডিম্বকোষৰ ৰোগৰ লগত ক্ষুদ্ৰ ক্ষুদ্ৰ সন্ধিবোৰত বাত বেমাৰ হ’লে Caulophyllum আৰু sabina লক্ষণ অনুসাৰে ব্যৱহাৰ হয়।\nডা: কে এইচ ইউচুফ, স্বাস্থ্য আৰু দীৰ্ঘজীৱন


তুলসী গছৰ উপকাৰিতা- কেতিয়া খাব? কেনেদৰে খাব? - Tulsi leaves benefits, tulsi uses-in assamese - fitassam\nতুলসী গছক “বনৌষধিৰ ৰাণী” আৰু “জীৱনৰ বাবে অমৃত” বুলি কোৱা হয়। তুলসীক ইয়াৰ ঔষধী, ৰন্ধন আৰু আধ্যাত্মিক গুণাগুণৰ বাবে অন্যান্য বনৌষধিতকৈ উৎকৃষ্ট বুলি গণ্য কৰা হয়।\nতুলসীৰ তিনিটা বেলেগ বেলেগ প্ৰকাৰ আছে। সেউজীয়া পাতযুক্ত ৰাম তুলসী, বেঙুনীয়া পাতৰ কৃষ্ণ তুলসী আৰু বনৰীয়া সেউজীয়া পাতৰ বনতুলসী।\nবৈদিক কালৰ পৰা ভাৰতত তুলসীৰ ব্যৱহাৰ হৈ আহিছে আৰু হিন্দু ধৰ্মত ইয়াক অতি পৱিত্ৰ বুলি গণ্য কৰা হৈছে। তুলসী উদ্ভিদৰ আকাৰ আৰু ৰং ভৌগোলিক অৱস্থান, বৰষুণ আৰু উদ্ভিদৰ প্ৰকাৰৰ ওপৰত নিৰ্ভৰ কৰে। তুলসী খাদ্যৰ পৰা ঔষধলৈ ব্যৱহাৰ কৰা হয়। চালাড আৰু চাটনিত তুলসীৰ সুগন্ধি আৰু তীক্ষ্ণ সোৱাদে মনক আকৰ্ষণ কৰে। তুলসীক প্ৰাচীন কালত বিশুদ্ধতাৰ প্ৰতীক হিচাপে গণ্য কৰা হৈছিল। এইটো বিশ্বাস কৰা হয় যে তুলসী গছ ওচৰলৈ যোৱা আৰু ইয়াক শুঙিলে বিভিন্ন ধৰণৰ সংক্ৰমণ প্ৰতিহত হয়। ধৰ্মীয় গুৰুত্বৰ বাবে ইয়াক পবিত্ৰ তুলসী বুলিও জনা যায়। তুলসী আয়ুৰ্বেদত ইয়াৰ স্বাস্থ্যৰ লাভালাভৰ বাবে জনাজাত। তুলসীৰ anti-microbial, anti-inflammatory, anti-arthritis, liver-protecting, anti-diabetes, anti-asthma গুণাগুণ আছে।\nতুলসী গছৰ কিছু তথ্যঃ Facts about Tulsi-in assamese\n‣ (tulsi scientific name and uses) বৈজ্ঞানিক নাম Scientific name : Ocimum tenuiflorum (synonym Ocimum sanctum),\n‣ ইংৰাজীত(tulsi in english) -Basil\n‣ পৰিয়াল : Lamiaceae\n‣ সংস্কৃত নাম : বিষ্ণুপ্ৰিয়, বৈষ্ণৱী, গৌৰী\n‣ অন্য নাম : ৰামা তুলসৰী, শ্যাম তুলসী\n‣ ভৌগোলিক বিৱৰণঃ তুলসীৰ উৎপত্তি ভাৰতত হৈছিল কিন্তু মধ্য আফ্ৰিকাৰ পৰা দক্ষিণ পূব এছিয়াৰ ক্ৰান্তীয় অঞ্চলতো পোৱা যায়।\nআকৰ্ষণীয় তথ্য: বিজ্ঞানী আৰু পৰিৱেশবিদসকলে প্ৰদূষণ পৰিহাৰ কৰিবলৈ তাজমহলৰ চাৰিওফালে এক মিলিয়ন তুলসী উদ্ভিদ ৰোপণ কৰিছিল।\nতুলসীৰ স্বাস্থ্য উপকাৰিতা-tulsi leaves benefits in assamese/ tulsi benefits\n১) কাঁহৰ বাবে তুলসী- Tulsi for cough\n– কাহৰ বাবে হোৱা ডিঙিৰ বিষৰ বাবে তুলসী পাত (tulsi leaf)ৰ সৈতে উতলোৱা পানীৰে গাৰ্গল কৰক।\n– ব্ৰংকাইটিছ (bronchitis) আৰু হাঁপানীৰ (asthma) দৰে অন্যান্য শ্বাস-প্ৰশ্বাসৰ সমস্যাৰ বাবেও তুলসী এক কাৰ্যকৰী চিকিৎসা ।\n২) তুলসীৰ উপকাৰিতা চৰ্দি জ্বৰত- tulsi leaves benefits/tulsi for fever and cold\n–জ্বৰ আৰু চৰ্দিৰ চিকিৎসাত তুলসীপাত ব্যৱহাৰ কৰক। ঠাণ্ডা আৰু জ্বৰ উপশম কৰৰ বাবে কিছু সতেজ তুলসী পাত (tulsi leaf) চোবাওক ।\n– বৰষুণৰ বতৰত, মেলেৰিয়া আৰু ডেংগু জ্বৰ হোৱাৰ আশংকা থাকে। এই ক্ষেত্ৰত, তুলসী পাত (tulsi leaf) পানীত উতলোৱাৰ পিছত, কোমল তুলসী পাত (tulsi leaf) চোবাই খাব। ই আপোনাক এই ধৰণৰ জ্বৰৰ পৰা সুৰক্ষিত কৰিব।\n– তীব্ৰ জ্বৰত ভুগি থাকোঁতে, একাপ পানীত ইলাচী গুৰিৰে তুলসী পাত (tulsi leaf) উতলাওক আৰু এটি কাঢ়া বনাওক আৰু দিনত কেইবাবাৰো খাব।\nতুলসী পাত (tulsi leaf)ৰ ৰসে তীব্ৰ জ্বৰ হ্ৰাস কৰিব পাৰে। লগতে, চৰ্দি জ্বৰত তুলসী, আদা, জালুক দিয়া গাখীৰ চাহ খালে যথেষ্ট সকাহ দিয়ে৷\n৩) তুলসীয়ে চাপ নিয়ন্ত্ৰণ কৰে-tulsi leaves benefits /Tulsi for stress relief\nতুলসী পাত (tulsi leaf) চাপ উপশম কৰে। বিভিন্ন অধ্যয়নে দেখুৱাইছে যে তুলসী পাত (tulsi leaf) চাপৰ(stress) বিৰুদ্ধে গুৰুত্বপূৰ্ণ সুৰক্ষা প্ৰদান কৰে। তুলসীয়ে শক্তি আৰু মনোযোগ বৃদ্ধি কৰাৰ বাবেও কাম কৰে, যাৰফলত চাপ উপশম হোৱাত সহায় হয়। তুলসীয়ে আপোনাৰ শৰীৰৰ অংশবোৰত ৰাসায়নিক চাপৰ পৰাও সুৰক্ষা দিয়ে।\n– স্বাস্থ্য বিশেষজ্ঞসকলে চাপ সম্পৰ্কীয় ৰোগ প্ৰতিহত কৰিবলৈ দিনত দুবাৰকৈ 10 ৰ পৰা 12 খিলা তুলসী পাত (tulsi leaf) চোবাবলৈ পৰামৰ্শ দিয়ে। দৈনিক তুলসীৰ পাত চোবালে আপোনাৰ তেজ বিশুদ্ধ হয়।\n৪) তুলসীয়ে ৰোগ প্ৰতিৰোধ ক্ষমতা বৃদ্ধি কৰে-tulsi leaves for immunity/tulsi leaves benefits\nসতেজ তুলসী পাত (tulsi leaf) নিয়মীয়াকৈ খালে আপোনাৰ ৰোগ প্ৰতিৰোধ প্ৰণালী বৃদ্ধি হয়। শ্বাসতন্ত্ৰৰ বিকাৰৰ চিকিৎসাৰ বাবেও তুলসী ব্যৱহাৰ কৰা হয় – হাঁপানি (asthma) ইয়াৰ ভিতৰত এটা । ই ব্ৰংকাইটিছ আৰু হাঁওফাঁওৰ সংক্ৰমণৰ (bronchitis and lung infections) দৰে অন্যান্য সমস্যাৰ চিকিৎসা কৰাত সহায় কৰে, মুখ্যত যিসমূহ ৰোগ দুৰ্বল ৰোগ প্ৰতিৰোধ প্ৰণালীৰ ফলত হয়। অধ্যয়নে দেখুৱাইছে যে তুলসীৰ বিভিন্ন ৰাসায়নিক যৌগই শৰীৰত সংক্ৰমণৰ বিৰুদ্ধে যুঁজ দিয়া এণ্টিবডীৰ (infection-fighting antibodies) উৎপাদন বিশ শতাংশলৈকে বৃদ্ধি কৰে। সৰ্বশ্ৰেষ্ঠ ফলাফলৰ বাবে, শুকান তুলসী পাত (tulsi leaf)ৰ সলনি সতেজ তুলসী পাত (tulsi leaf) ব্যৱহাৰ কৰিব।\n৫) তুলসীৰ উপকাৰিতা চকুৰ বাবে – Tulsi for eyes/tulsi leaves benefits\n– 100 গ্ৰাম সতেজ তুলসী পাত (tulsi leaf) দৈনিক Vitamin-A ৰ সঠিক পালি দিয়ে। ভিটামিন এ-ৰ antioxidant গুণ আছে আৰু স্বাস্থ্যকৰ দৃষ্টিশক্তিৰ বাবে অত্যাৱশ্যকীয়। সতেজ তুলসীৰ ৰস (tulsi extract) চকুৰ প্ৰদাহ আৰু কুকুৰীকণা ৰোগৰ (night blindness) বাবে ভাল যি সাধাৰণতে ভিটামিন এ-ৰ অভাৱৰ ফলত হয়।\n– চকুৰ প্ৰদাহৰ বাবে, প্ৰতিদিনে শুবলৈ যোৱাৰ আগতে প্ৰভাৱিত চকুত দুই টোপাল ক’লা তুলসীৰ ৰস দিয়ক।\n– তুলসী নিষ্কাশন (Basil Extracts) বনোৱা পদ্ধতি অতি সহজ। কিছু তুলসী পাত (tulsi leaf) গৰম পানীত ৰাখক আৰু পাঁচৰ পৰা দহ মিনিটৰ বাবে ঢাকি দিয়ক, তাৰ পিছত চেকি লওক৷\n৬) দাঁত আৰু আলুৰ স্বাস্থ্যৰ বাবে তুলসীৰ ঔষধি গুণাগুণ – Tulsi for oral health/tulsi leaves benefits\nতুলসী দাত আৰু আলুৰ স্বাস্থ্যৰ বাবেও ভাল। ই উশাহৰ দুৰ্গন্ধ, পাইৰিয়া (pyorrhea আৰু অন্যান্য বিভিন্ন আলুৰ ৰোগৰ সৈতে যুঁজ দিয়াত সহায় কৰে। ইয়াৰ গুণাগুণৰ বাবে আলুবোৰ শক্তিশালী কৰে। অৱশ্যে, তুলসীত পাৰা (Mercury)ৰ দৰে কিছুমান উপাদান থাকে য’ত সমৃদ্ধ বীজাণুনাশক (germicidal properties) গুণ আছে যি দীঘলীয়া সময়ৰ বাবে পোনপটীয়া সংস্পৰ্শত থাকিলে দাঁতৰ বাবে ক্ষতিকাৰক হ’ব পাৰে।\n– কিছু সতেজ তুলসী পাত (tulsi leaf) ৰ’দত এদিন বা দুদিনৰ বাবে ৰাখক। পাতবোৰ শুকাই যোৱাৰ পিছত, পাউডাৰ বনাওক (dried basil uses)আৰু ইয়াক আপোনাৰ দাঁত ব্ৰাছ কৰিবলৈ ব্যৱহাৰ কৰক।\n– আপুনি সৰিয়হৰ তেলৰ সৈতে এই পাউডাৰ মিহলি কৰি এটা প্ৰাকৃতিক টুথপেষ্টও বনাব পাৰে। আপুনি উশাহৰ দুৰ্গন্ধৰ পৰা পৰিত্ৰাণ পাবলৈ আপোনাৰ আলু মালিচ কৰাৰ বাবেও ইয়াক ব্যৱহাৰ কৰিব পাৰে।\n৬) তুলসীৰ উপকাৰিতা চালৰ বাবে -benefits of basil leaves for skin /tulsi leaves benefits\nএই ভেষজে শালমইনা(acne) প্ৰতিৰোধ কৰে আৰু শালমইনাৰ ঘাঁৰ আৰোগ্য প্ৰক্ৰিয়া দ্ৰুত কৰে। সতেজ তুলসী পাত (tulsi leaf)ৰ ৰসে ছালৰ পৰা বেক্টেৰিয়া আঁতৰ কৰাত সহায় কৰে যি হৈছে ছালৰ বীজাণু (skin pores) বন্ধ হোৱা আৰু শালমইনা হোৱাৰ মুখ্য কাৰণ। যদি আপোনাৰ ইতিমধ্যে ব্ৰণ আছে, বেক্টেৰিয়া ধ্বংস কৰিবলৈ প্ৰভাৱিত স্থানত তুলসীৰ ৰস প্ৰয়োগ কৰক। ছালৰ অন্যান্য সমস্যা যেনে herpes, psoriasis আৰু পোক-পতংগৰ কামোৰৰ চিকিৎসাৰ বাবেও তুলসী ব্যৱহাৰ কৰিব পাৰি।\nসতেজ তুলসীৰ ৰসে ছালৰ প্ৰদাহ আৰু জ্বলা-পোৰা হ্ৰাস কৰে আৰু ইয়াক সকাহ দিয়ে। ই আপোনাৰ ছাল কোমল আৰু স্বাস্থ্যৱান কৰি তুলে।\n৭) ছালৰ সংক্ৰমণৰ বাবে তুলসীৰ উপকাৰিতা – Basil for Skin Infection/tulsi leaves benefits\nতুলসীৰ এণ্টিবায়টিক গুণো (antibiotic properties) আছে যি সংক্ৰমণৰ চিকিৎসাত সহায় কৰে। তুলসীপাতৰ ফলত বেক্টেৰিয়াৰ বিকাশ প্ৰতিহত হয় ।\n– তিল তেলৰ সৈতে 250 গ্ৰাম তুলসী পাত (tulsi leaf) সমান পৰিমাণে গুৰি কৰক আৰু সেইখিনি উতলাওক, খজুৱতি (itching) হোৱা সংক্ৰমণৰ চিকিৎসাত সহায় কৰাৰ এক সৰল উপায়।\n– তুলসী পাত (tulsi leaf)ৰ লগত নেমুৰ ৰস সমান পৰিমাণে মিহলি কৰক, এই মিশ্ৰণে herpes চিকিৎসাত সহায় কৰে ।\n– আপুনি বেচনৰ সৈতে তুলসী পাত (tulsi leaf)ৰ পেষ্ট (পানীৰ সৈতে মিহলি) বনাব পাৰে আৰু ছাল পৰিষ্কাৰ ৰাখিবলৈ ইয়াক ছালত প্ৰয়োগ কৰিব পাৰে। এই পেষ্টটো প্ৰয়োগ কৰিলে ছাল স্বাস্থ্যৱান হয়।\n৮) তুলসী চাহে কৰে মুৰৰ বিষৰ নিৰাময় – Tulsi for headache /tulsi leaves benefits\nতুলসী মুৰৰ বিষৰ বাবে এটা ভাল ঔষধ কিয়নো ই পেশীবোৰ শিথিল কৰে।\n– কপালত তুলসী আৰু চন্দনকাঠৰ পেষ্ট প্ৰয়োগ কৰিলে লগে লগে টান পেশীৰ ফলত হোৱা চাপ আৰু বিষৰ পৰা সকাহ দিয়ে। বৈকল্পিকভাৱে, আপুনি দিনত দুবাৰকৈ তুলসী চাহ খাব পাৰে।\n(how to make basil tea)\n–তুলসী চাহ বনাবলৈ, একাপ উতলা পানীত অলপ সতেজ তুলসী পাত (tulsi leaf) দিয়ক আৰু কেইমিনিটমানৰ বাবে এৰি দিয়ক। তাৰ পিছত চাহখিনি চেকি লওক। আপুনি ইচ্ছা কৰিলে লগত চাহপাত আৰু গুৰ যোগ কৰিব পাৰে৷ আৰামেৰে এই চাহ খাব আৰু আপোনাৰ মুৰৰ বিষ (headache) লাহে লাহে নাইকিয়া হ’ব ।\n– মৃদু মুৰৰ বিষৰ(mild headache) বাবে, আপুনি কিছুমান সতেজ তুলসীৰ পাত চোবায় বা বিশুদ্ধ তুলসী তেলেৰে আপোনাৰ মুৰটো মালিচ কৰিব পাৰে ৷\n৯) পেটৰ বিষৰ বাবে তুলসীৰ ঔষধি গুণাগুণ – Tulsi for stomach ache /tulsi leaves benefits\nতুলসী আপোনাৰ পাচন তন্ত্ৰৰ বাবেও ভাল। আপুনি ইয়াৰ পাতৰ পৰা তুলসীৰ ৰস উলিয়াব পাৰে আৰু পেটৰ বিষ বা ক্ৰেম্পৰ (stomach ache or cramps) চিকিৎসাৰ বাবে ইয়াক ব্যৱহাৰ কৰিব পাৰে।\n– সমান পৰিমাণৰ আদাৰ ৰসৰ সৈতে এক চামুচ তুলসীৰ ৰস মিহলি কৰক আৰু পেটৰ বিষ হ্ৰাস কৰিবলৈ লগে লগে ব্যৱহাৰ কৰক । ইয়াৰ উপৰিও, পাকস্থলী সম্পৰ্কীয় অন্যান্য সচৰাচৰ সমস্যা যেনে কোষ্ঠকাঠিন্য, বদহজম, হেমৰইড, এচিডিটি বা ঋতুস্ৰাৱজনিত বিষ (constipation, indigestion, hemorrhoids, acidity or menstrual pain)\nআদিৰ ক্ষেত্ৰত উপকাৰী। ঋতুস্ৰাৱৰ বিষ হ্ৰাস কৰিবলৈ আপুনি তুলসী চাহ ও খাব পাৰে।\n১০) কৰ্কট ৰোগৰ বাবে তুলসী খোৱাৰ উপকাৰিতা – Basils leaves for Cancer/tulsi leaves benefits\nNutrition and Cancer ত প্ৰকাশিত এক ক্লিনিকেল অধ্যয়নে (clinical study) দেখুৱাইছে যে তুলসীত phytochemicals থাকে যি skin cancer, liver cancer, oral cancer, আৰু lung cancer প্ৰাকৃতিকভাৱে প্ৰতিৰোধ কৰাত সহায় কৰিব পাৰে। তুলসীয়ে এণ্টিঅক্সিডেণ্ট কাৰ্যকলাপ বৃদ্ধি কৰে আৰু কৰ্কট ৰোগৰ টিউমাৰ বিয়পোৱা প্ৰতিহত কৰে।\n১১) তুলসী পাত (tulsi leaf) উপকাৰিতা বৃক্কৰ পাথৰৰ চিকিৎসাত – Tulsi for kidney stones/tulsi leaves benefits\nবৃক্কৰ কাৰ্যপ্ৰণালীৰ ওপৰত তুলসীৰ শক্তিশালী প্ৰভাৱ আছে। তুলসীয়ে detoxifier আৰু মৃদু মূত্ৰনাশক হোৱাৰ বাবে শৰীৰত ইউৰিক এচিডৰ স্তৰ হ্ৰাস কৰাত সহায় কৰে । তুলসীয়ে প্ৰস্ৰাৱৰ পৰিমাণ বৃদ্ধি জৰিয়তে বৃক্ক পৰিষ্কাৰ কৰাত সহায় কৰে।\n– বৃক্কৰ (kidney) সামগ্ৰিক কাৰ্যপ্ৰণালী উন্নত কৰিবলৈ, খালী পেটত পানীৰ লগত পাঁচৰ পৰা ছয়খিলা সতেজ তুলসী পাত (tulsi leaf) খাব।\n– যদি আপোনাৰ kidney stones আছে, সতেজ তুলসীৰ ৰসৰ লগত সম পৰিমাণৰ মৌ মিহলি কৰক। ইয়াক প্ৰতিদিনে পাঁচৰ পৰা ছয় মাহৰ বাবে সেৱন কৰক। ই মূত্ৰনলীৰ পৰা বৃক্কৰ পাথৰ আঁতৰ কৰাত সহায় কৰিব ।\nতুলসী খোৱাৰ সঠিক পদ্ধতি –\nআপুনি বিভিন্ন ধৰণে তুলসীপাত খাব পাৰে। আপুনি তুলসীৰ পাত কেঁচা কৈ চোবাব পাৰে নতুবা তুলসীৰ পাত শুকুৱাই লব পাৰে ৷ প্ৰয়োজনসাপেক্ষে চাহ বনাব পাৰে । তুলসী পাত (tulsi leaf)ৰ চাহ এই ভেষজবিধৰ আটাইতকৈ সচৰাচৰ আৰু জনপ্ৰিয় ব্যৱহাৰ। উতলা পানীত 2-3 চাহ চামুচ তুলসী পাত (tulsi leaf)ৰ গুৰি দিয়ক আৰু ইয়াক 5-6 মিনিটৰ বাবে উতলাওক। তাৰ পিছত এই চাহ খাওক।(basil tea benefits)\nতুলসীৰ অসুবিধাসমূহ – Basil Side Effects/What are the side effects of basil?\nতুলসীয়ে আমাৰ শৰীৰত তেজ পাতল কৰে আৰু সেয়েহে তেজ গোট মৰা প্ৰতিহত কৰা ঔষধৰ (medicines that prevent blood clotting)খালে ইয়াক গ্ৰহণ কৰিব নালাগে ।\nযদি diabetes বা hypoglycemia থকা লোকসকলে ঔষধ গ্ৰহণ কৰি তুলসী সেৱন কৰে, তেন্তে তেওঁলোকৰ ৰক্ত শৰ্কৰা যথেষ্ট হ্ৰাস হ’ব পাৰে।\nগৰ্ভাৱস্থাৰ সময়ত অত্যাধিক পৰিমাণৰ তুলসীৰ ফলত জৰায়ুৰ সংকোচন( uterine contraction) আৰু menstruation হ’ব পাৰে। মহিলাসকলে ইয়াৰ ব্যৱহাৰ বিশেষকৈ প্ৰথম তিনিমাহত (first trimester) পৰিহাৰ কৰিব লাগে। স্তন্যপান কৰাই থকা মাতৃসকলৰ বিষয়ে কোনো নিৰ্দিষ্ট তথ্য নাই, কিন্তু সুৰক্ষাৰ দৃষ্টিকোণৰ পৰা স্তন্যপান কৰোৱাৰ সময়ত তুলসী ব্যৱহাৰ কৰা পৰিহাৰ কৰিব।\nআদা তুলসী চাহ অধিক পৰিমাণে খালে বুকুজ্বলা, অম্লতা আৰু পেটৰ জ্বলা-পোৰা হ’ব পাৰে ।\nতুলসী খোৱাৰ সঠিক সময় –\nতুলসীৰ সেৱন আপোনাৰ ৰুটিনৰ ওপৰত নিৰ্ভৰ কৰে। তুলসী কেতিয়া খাব লাগে সেয়াও নিৰ্ভৰ কৰে আপুনি ইয়াক কিয় ব্যৱহাৰ কৰিব বিচাৰে তাৰ ওপৰতো নিৰ্ভৰ কৰে। তুলসী সাধাৰণতে ৰাতিপুৱা খালী পেটত খাবলৈ কোৱা হয়। কিন্তু যদি আপোনাৰ গেচৰ সমস্যা হয়, আপুনি খোৱাৰ পিছতো ইয়াক ব্যৱহাৰ কৰিব পাৰে, ই খাদ্য হজম কৰাত সহায় কৰে।\nতুলসীৰ প্ৰকৃতি –\nতুলসী প্ৰকৃতি গৰম সেয়েহে ইয়াক শীতকালত খোৱাৰ পৰামৰ্শ দিয়া হয়। তুলসীক গ্ৰীষ্মকালতো খাব পাৰি কিন্তু ইয়াক অধিক ব্যৱহাৰ কৰিলে আপোনাৰ কিছু সমস্যা হ’ব পাৰে।\n← আপুনি জানেনে হাৰ্ট এটেক (heart attack) হোৱাৰ আগতীয়া আগজাননীসমূহ কি? – Heart attack in Assamese\nএটি গুৰুতৰ ৰোগ Gastric Gastroperasis: কাৰন, লক্ষণ আৰু চিকিৎসা →\n17/02/2021 17/02/2021 Mitali Saikia 0


সেই শিলিখা গছ জোপা (যামিনী অনুৰাগ) - সাহিত্য ডট অৰ্গ\nতেতিয়া ম‍ই সম্ভৱতঃ তৃতীয় বা চতুৰ্থ শ্ৰেণীৰ ছাত্ৰ । বন বিভাগৰ সামাজিক বনানিকৰণ আচনিৰ অধীনত তেতিয়া প্ৰায়েই বিনামূলীয়াকৈ গছপুলি বিতৰণ কৰা হৈছিল । আমাৰ বিদ্যালয়তো এই আচনিৰ অধীনত বৃক্ষৰোপনৰ কাম মাজে মধ্যে চলি থাকিছিল । বিদ্যালয়ৰ বৃহত্ চৌহদটোৰ চাৰিসীমা আৰু পিছফালৰ মুকলি অংশত আমি ছাত্ৰ-ছাত্ৰী সকলৰ মাজত গছ পুলি ৰোৱাৰ এক অলিখিত প্ৰতিযোগিতা আৰম্ভ হৈ গৈছিল ! মোৰ মনত পৰে, এবাৰ এটা শিলিখা পুলি মোৰ হাতত পৰিছিল, আৰু ম‍ই সেই পুলিটো ৰুইছিলো মূল প্ৰৱেশদ্বাৰৰ পৰা সোমায়েই সোঁফালে থকা ঠাইখিনিত । লাহে লাহে সময় বাগৰিছিল, আমিও বিদ্যালয়ৰ ওপৰ শ্ৰেণী পাইছিলোগৈ । এদিন লক্ষ্য কৰিলো, সেই তাহানিতে ম‍ই ৰুৱা সেই শিলিখা জোপাত ডাল ভৰি শিলিখা লাগি আছে । মনটো ভাল লাগি গ’ল । কিবা এটা প্ৰাপ্তিৰ অনুভৱে মনটো ভৰাই তুলিলে । শৈশৱতে ৰুৱা সেই কণমানি পুলিটো আজি পুলি-পোখা মেলি এজোপা পূৰ্ণাংগ গছলৈ পৰিণত হৈছে । গছজোপাৰ তলত গৈ থিয় দি তলস’ৰা শিলিখা এটা বিচাৰি চাই মুখত দিলো । শিলিখাৰ কেহাঁ সোৱাদটো‍ও বৰ মিঠা মিঠা যেন অনুভৱ হ’ল ।\nদিনবোৰ বাগৰিল, শৈক্ষিক চাৰিসীমাৰ পৰা পাৰ হৈ এদিন জীৱিকাৰ তাড়নাত কণমানি চহৰখন এৰি আতৰি আহিলোঁ, অহা-যোৱা বোৰ সীমিত হৈ পৰিবলৈ ধৰিলে । বহুদিনৰ বিৰতিৰ মূৰত এদিন বিদ্যালয়ৰ চৌহদত ভৰি থলোঁ, বহু সলনি হ’ল, আগৰ সেই আপোন যেন লগা বিদ্যালয়ৰ চৌহদটো বহু মুকলি হ’ল, আশে পাশে দোকান-পোহাৰৰ সংখ্যা বাঢ়িল, দোকান পোহাৰৰ ৰং-ৰূপ সলনি হ’ল । দুচকুৱে বাৰে বাৰে শেই শিলিখা জোপা বিচাৰি ফুৰিছিল, নাই, সেই ঠাইখিনি য’ত শিলিখাৰ পুলিটো ৰুইছিলো, য’ত থিয় হৈ শিলিখাৰ সোৱাদ লৈছিলো, সেই ঠাই ডোখৰ তেনেই মুকলি হৈ আছে, ঘাঁহ-বনবোৰো চিকুনাই নিমজ কৰি থোৱা আছে । কিছু সময়ৰ বাবে মানস চকুত ভাঁহি উঠিল শিলিখা জোপাৰ ছবি, স্বপ্নাৱিষ্টৰ দৰে থিয় দি থকিলো কিছুপৰ ! চকুৰ সমুখেৰে পাৰ হৈ গ’ল সেই গছ পুলি ৰোৱাৰে পৰা সেই শিলিখা লগাৰ মূহুৰ্তলৈ মোৰ স্মৃতি বিজড়িত প্ৰতিটো ছবি । শিলিখা জোপা নেদেখি মনটো সেমেকি উঠিল । এক বুজাব নোৱাৰা বেদনাই বুকুখন হেচাঁ মাৰি ধৰিলে । শৈশৱ হেৰাই গ’ল, শৈশৱৰ স্মৃতি বিজড়িত বহু মূহুৰ্তও হেৰাই গ’ল, সেই শিলিখা জোপাও হেৰাই গ’ল ক’ৰবাত আৰু তাৰ লগে লগে যেন লৈ গ’ল কিছু বুজাব নোৱাৰা অনুভৱ, আৰু বহুপৰ বুকুখন ভাৰাক্ৰান্ত হৈ থাকিল । আজিও মাজে মাজে মনত পৰে আৰু শিলিখা জোপা যেন জীৱন্ত হৈ আকৌ মোৰ ওচৰত ধৰা দিয়েহি মোৰ শৈশৱ হৈ ।\n← শৈশৱৰ কাজিৰঙা: গড়ৰ পিঠিত এটা কৰুণ আবেলি (পংকজ নেওগ)\nঅসমৰ পৰা অস্কাৰ বিজয়ী অভিনেত্ৰী !! (ভাস্কৰ গগৈ) →


হোৱাটছএপত প্ৰেমৰ প্ৰস্তাৱ, বিয়া পাতিবলৈ আহি বিমোৰত দুৰ্দান্ত প্ৰেমিক! -\nHomeআঞ্চলিকহোৱাটছএপত প্ৰেমৰ প্ৰস্তাৱ, বিয়া পাতিবলৈ আহি বিমোৰত দুৰ্দান্ত প্ৰেমিক!\nহোৱাটছএপত প্ৰেমৰ প্ৰস্তাৱ, বিয়া পাতিবলৈ আহি বিমোৰত দুৰ্দান্ত প্ৰেমিক!\nধুবুৰী : ধুবুৰীত এহাল প্ৰেমিক প্ৰেমিকাৰ বিলৈ! প্ৰথমে হোৱাটছএপত চিনাকি তাৰ পাছত হোৱাটছএপত ফটো শ্বেয়াৰ কৰি প্ৰেমৰ প্ৰস্তাৱ। প্ৰেমিকাক লগ পাবলৈ ব্যাকুল হৈ থকা দুৰ্দান্ত প্ৰেমিক উপস্থিত হ’ল ধুবুৰীত।লগ পায়েই বিয়া পাতিবলৈ থিৰাং কৰিলে দুয়ো। ১৭ বছৰীয়া ল’ৰা আৰু ২৫ বছৰীয়া ছোৱালীৰ যোৱা চাৰি মাহ ধৰি চলা প্ৰেমৰ পাছত বিয়াৰ বাবে প্ৰস্তুত হৈছিল৷ পিছে বিয়া পাতিবলৈ আহি আৰক্ষীৰ হাতত আটক হ’ল প্ৰেমিক-প্ৰেমিকা!\nআজি ধুবুৰী আদালতত বিয়া পাতিবলৈ আহি ল’ৰাজনে ছোৱালীজনীক দেখা পাই বিয়া কপাতিবলৈ অমান্তি হোৱাত প্ৰথমে তৰ্ক-বিতৰ্কত লিপ্ত হয়। দুয়োগৰাকী প্ৰেমিক-প্ৰেমিকা তৰ্ক কৰি থকাত অৰাজক পৰিবেশৰ সৃষ্টি হোৱাত ৰাইজে ধুবুৰী আৰক্ষী অধীক্ষকৰ কাৰ্যালয়ত পঠিয়াই দিয়ে।\nঘটনাস্থলীত ধুবুৰী সদৰ আৰক্ষী উপস্থিত হৈ দুয়োগৰাকী প্ৰেমিক-প্ৰেমিকাক আটক কৰি ধুবুৰী আৰক্ষী চকীলৈ লৈ যায়। প্ৰেমিকৰ ঘৰ মেঘালয়ৰ ভাইটবাড়ী আৰু প্ৰেমিকাৰ ঘৰ দক্ষিণ শালমাৰাৰ সমষ্টিৰ পাটাকাত বুলি জানিব পৰা গৈছে। ইতিমধ্যে ধুবুৰী আৰক্ষীয়ে প্ৰেমিক-প্ৰেমিকাৰ ঘটনাক লৈ তদন্ত আৰম্ভ কৰিছে।\nPrevious articleদুৰ্দান্ত বাংলাদেশ: ৬০ ৰাণত অল আউট নিউজিলেণ্ড\nNext articleহলীউডত প্ৰযোজনাৰ ক্ষেত্ৰত প্ৰথমটো খোজ দিপীকা পাডুকনৰ